
Partea înfii 

- Propria mea soră! Cum a putut să-mi facă 
ceva atit de oribil? Jessica Wakefield era furioasă. 

Se îmbrăcă cu rochia pe care şi-o pregătise 
pentru întilnirea cu Tom McKay. Prietena ei cea 
mai bună, Cara Walker, o ajută să-şi tragă fer- 
moavul; se dădu puţin înapoi, apoi oftă. Ca de 
obicei, Jessica era senzaţională. Părul, uşor de- 
colorat de soare, îi mingiia umerii bronzaţi. Rochia 
decoltată, viu imprimată, din mătase havaiană, se 
asorta perfect cu ochii ei verzi-albaştri. Un zimbet 
fermecător îi lumina faţa frumoasă, ovală, încunu- 
nind astfel imaginea perfecțiunii. Singura problemă 

era că, acum, nu mai zimbea. 

— Uite-te la mine! La cum arăt! Dezastru! Toată 
după-amiaza m-am chinuit să-mi aranjez părul. 
Clătină din cap cu dezgust, cu toate că fiecare 
şuviță părea la locul ei. Sint de-a dreptul umi- 
lită! 

Se cutremură, amintindu-și. Fusese păcălită — 
chiar de sora ei geamănă, Elizabeth. Nu-i venea 
să creadă. Jessica fusese aruncată, complet 
îmbrăcată, în piscina liceului Sweet Valley. Era 
pedeapsa anuală pentru autorul rubricii Ochi 
şi urechi din revista şcolii. De fapt, autoarea era 
Elizabeth, dar ea reuşise să-i facă să creadă in- 
vers. 

Cara chicoti. 

— Nu ştiu dacă-i chiar aşa. Arătai destul de 
bine, să ştii. Chiar dacă, de fapt, ar fi trebuit să 
semeni mai degrabă cu un şoricel muiat. Şi, ori- 
cum, o meritai, după ce mi-ai spus ce i-ai făcut lui 
Elizabeth. 

Jessica o săgetă cu privirea. 

— Ai noroc că sintem la tine acasă, nu la mine, 
că-ţi arătam eu ţie. Adinc, în suflet, însă, ştia că o 
meritase. 

- Haide, Jess, ştii bine că arătai foarte sexy. Ca 
Bo Derek în scena de pe plajă, din „10“. 

Jessica zimbi, cu toate că încerca din răsputeri 
să-şi păstreze expresia îmbufnată. In final, izbucni 
în ris, rostoglindu-se pe patul Carei. 

— Arătam, nu? Cu toate astea, a fost umilită. 
Deodată, o fulgeră un gind: Oh, Cara, sper că 
Bruce nu m-a văzut. Aş muri! 

Se îndrăgostise de Bruce încă din primul an de 
liceu. Era cel mai rivnit băiat din şcoală. In afara 
faptului că arăta ca un star, era şi fabulos de 
bogat şi avea un Porsche negru teribil. 

- Mai bine gindeşte-te la cum te vei simţi cînd 
vei fi aleasă regina balului, zise Cara, în timp ce se 
pieptăna în fața oglinzii. Bruce va fi atit de orbit de 
frumuseţea ta, încit nu-şi va mai aminti de nimic 
altceva. 

Jessica se întrebă dacă chiar şi Cara îşi putea 
imagina cit de mult îşi dorea coroana. Mai erau 
numai două săptămini pină la bal, însă ea nu mai 
avea răbdare. Bruce fusese nominalizat pentru 
titlul de rege al balului, şi părea absolut sigur că va 
ciştiga. Nici unul dintre ceilalţi concurenţi nu părea 
să aibă vreo şansă. Şi dacă ea ar fi cîştigat, 
însemna că va fi alături de Bruce, la toate activi- 
tăţile organizate de-a lungul semestrului următor. 
Insemna că, în sfirşit, Bruce o va remarca şi, na- 
tural, se va îndrăgosti de ea. 

Ciştigarea acestui titlu însemna totul pentru ea, 
iar cînd Jessica Wakefield se hotăra să facă ceva, 
nimeni nu-i putea sta în cale. De obicei, nu-i era 
prea greu să obţină ceea ce dorea. Cu priviri ga- 
leşe, în diverse moduri „alunecoase“, reuşea întot- 
deauna. 

Elizabeth Wakefield se uita la cioburile care ră- 
măseseră din cana de măsurat. Cea mai bună 
prietenă a ei, Enid Rollins, tocmai o scăpase pe 
jos. 

— Oh, Liz, îmi pare atit de rău! Nu ştiu cum s-a 
întimplat! Pur şi simplu mi-a alunecat din mină! 
Enid izbucni în plins. 

Elizabeth îşi îmbrăţişă prietena, nemaiţinind cont 
de faptul că erau amindouă murdare de făină şi 
cacao. Enid Rollins rămăsese peste nopate la fa- 
milia Wakefield, iar Elizabeth iniţiase „Proiectul 
Prăjitura“, sperind să o liniştească oarecum pe 
prietena ei, care fusese agitată toată seara. De 
fapt, Elizabeth remarcase că Enid devenise tot 
mai nervoasă de cînd a început să iasă cu Ronnie 
Edwards, cu două luni în urmă. Nu-i dăduse însă 
atenţie. Işi imaginase că Enid îi va spune ce-o fră- 
mintă, la momentul potrivit. Nu considera că dacă 
eşti prietena cuiva, acest fapt iţi dă dreptul să te 
amesteci în viaţa lui intimă, însă Enid plingea atunci 
cind a venit la ea. Era prea supărată ca să 
poată vorbi. Lucrurile ajunseseră deja prea departe. 

— Dă-o incolo de cană, zise Elizabeth. Ce s-a 
întimplat, de fapt? Nu trebuie să-mi explici dacă nu 
vrei. Dar ştii bine că sint prietena ta şi că vreau să 
te ajut. 

Enid îşi acoperi faţa cu mîinile. 

- Oh, Liz, mi-e atit de teamă! 

- De ce? 

- Că am să-l pierd pe Ronnie. Dacă ar şti ade- 
vărul despre mine, m-ar urî. Pur şi simplu m-ar 
disprețui! 

— Cum adică? Eşti doar o persoană fantastică. 
Ce adevăr? 

Enid clătină din cap. 

— Tu nu ştii, Liz. Mi-a fost teamă să-ţi spun. Nu 
voiam ca şi tu să mă urăşti. 

— N-aş putea face asta niciodată. 

- Poate nu tu, Ronnie, însă, cu siguranţă că 
aşa ar simţi, dacă ar afla. 

- Ce secret teribil ascunzi? Elizabeth zimbi, aş- 
teptind elucidarea misterului. Eşti hoaţă, nu-i aşa? 
Elevă de nota zece, dimineaţa, hoaţă de bijuterii, 
noaptea. 

- Haide, Liz. Nu-i deloc amuzant. Enid refuza 
să fie consolată. 

— Imi pare rău. Sincer. Dar nu pot să cred că ai 
putut face ceva atit de groaznic. 

Enid inspiră adinc, apoi spuse: 

— Atunci, caută in dosarele poliţiei. 

- Tu? Elizabeth nu se putu abţine să nu se 
arate şocată. 

— Da, eu. Ştiu ce gindeşti acum. „Pura şi ne- 
vinovata Enid.“ Dar n-am fost întotdeauna chiar 
aşa. 

Şi Enid începu să-şi depene istoria care-o 
chinuia de atita timp. Cu doi ani în urmă, cind 
părinţii ei au divorţat, a simţit că înnebuneşte. Era 
furioasă, supărată. A nimerit într-o gaşcă şi s-a 
încurcat cu un băiat, George Warren. Au inceput 
să bea, să ia droguri — să încerce tot. 

Situaţia a culminat într-o după-amiază de coş- 
mar, cînd Enid şi George au plecat să se plimbe 
cu maşina şi au lovit un băiețel care se juca pe 
marginea drumului. A coborit cu genunchii tremu- 
rind. li vor rămine mereu în minte imaginea co- 
pilului, întins pe asfalt, strigătul mamei, care a ieşit 
din casă într-un suflet. Enid a rămas acolo, ca şi 
cînd ar fi fost paralizată. O voce, care nu părea să 
fie a ei, repeta întruna: 

— Imi pare rău. Imi pare rău. 

Din fericire, băieţelul n-a fost foarte grav rănit. A 
avut numai un braţ rupt şi citeva vinătăi. Enid şi 
George au fost arestaţi şi trimişi la un centru de 
reeducare, Jurenile Hall, pentru şase luni. In urma 
acestei experienţe, Enid a devenit oaltă persoană. 
A revenit cu picioarele pe pămînt. Nu l-a mai văzut 
pe George de doi ani, de cînd a fost trimis de 
către părinţii lui la o, şcoală-internat particulară. 

In timp ce povestea, Enid nu şi-a ridicat privirea 
din pămînt; era incapabilă să-i întilnească privirea 
lui Elizabeth. Dar acum. privea doi ochi verzi-al- 
băstrui, care-i zimbeau cu simpatie. Enid o con- 
siderase întotdeauna pe Elizabeth o fată frumoasă 

- într-un mod mai puţin ostentativ decit sora ei 
geamănă, Jess; era tipul de frumuseţe americană: 
dinți albi, perfecţi, păr mătăsos. Elizabeth era însă 
o persoană căreia îi păsa. Era singura căreia Enid 
ii încredințase teribilul ei secret. Adinc, în suflet, 
ştia că Elizabeth n-o va condamna. 

- Mă bucur că mi-ai spus, zise Elizabeth. Nimic 
nu se va schimba. Eşti în continuare cea mai bună 
prietenă a mea; şi încă mai cred că eşti o per- 
soană fantastică. Mai ales acum, cind ştiu prin 
ce-ai trecut. 

Enid plingea, în parte de uşurare, dar mai mult 
de teamă că secretul ei va fi aflat de cine n-ar fi 
vrut. 

— Spune-i şi lui Ronnie. Nu cred că ar mai gîndi 
ca şi pină acum, dacă ar sti că l-am minţit tot 
timpul. 

— Dar nu l-ai minţit, zise Elizabeth. 

— Dar nici nu i-am spus adevărul. 

- Haide, Enid, nu-i chiar cel mai monstruos se- 
cret din lume, indiferent cit de greu ţi-a fost la 
momentul respectiv. Şi apoi s-a întimplat cu doi 
ani în urmă — e de domeniul istoriei deja. 

— [ie ţi-e uşor să spui asta. Tu nu ai nici un 
„schelet“ ascuns în dulap. 

- Şi dac-aş fi avut, probabil că Jessica mi l-ar fi 
împrumutat. Elizabeth nu-şi putu reţine un zimbet, 
gindindu-se la obiceiul surorii ei de a cotrobăi în 
dulapul ei, ori de cite ori nu mai avea ce îmbrăca. 

— Nu ţi s-ar părea la fel de nostim dacă ai fi în 
pericol să-l pierzi pe Todd, zise Enid. 

- Dacă totul mi s-ar fi întîmplat mie, eu i-aş fi 
spus lui Todd. lar dacă Ronnie te iubeşte cu ade- 
vărat, va înțelege. 

- Oh, Liz, tu nu ştii nimic! 

Suspinind, Enid se aşeză pe un scaun din bu- 
cătărie, lingă fereastră. Privea afară, la suprafața 
netedă, albastră, a piscinei. Exact acelaşi albastru 
ca cel al ochilor lui Ronnie, remarcă ea. 

— Ronnie nu e ca Todd, explică ea. El vrea 
să fie totul. Dacă ar afla de George... Se opri, 
muşcindu-şi buzele. 

- Ce-i cu George? Mi-ai spus că nu l-ai mai 
văzut de doi ani. 

— E adevărat. Nu l-am văzut. Dar ne scriem. Nu 
e ce crezi tu. Intre noi nu mai e nimic. Sintem doar 
prieteni. Am început să-i scriu pentru că era dezo- 
rientat şi nefericit. Voiam să ştie că nu va fi aşa 
intotdeauna. 

- E foate drăguţ din partea ta că-l ajuţi pe 
George, zise Elizabeth. lar Ronnie nu are de ce să 
fie gelos pe nişte scrisori prietenești. 

- Tu vorbeşti acum despre cineva care, practic, 
se înverzeşte dacă, întimplător, mă uit la un alt 
băiat. Săptămina trecută m-a găsit făcindu-mi 
tema la istorie, împreună cu un coleg de clasă. Am 
crezut că o să explodeze! 

- Dar dacă i-ai explica, aşa cum mi-ai explicat 

şi mie... 

— Tot n-ar înțelege. Enid îşi îngropă fața în 
palme. Ştiu sigur că am să-l pierd! 

Elizabeth îşi puse o mină pe umărul ei. 

— Uite ce e: Nimeni, cu excepţia mea, nu ştie de 
scrisori, nu-i aşa? 

- Da. 

— Şi de ce ţi-e atit de teamă că va afla Ronnie 
de ele? A 

- E vorba de George. In ultima scrisoare, 
spunea că vine în Sweet Valley, pentru o vizită de 
cel puţin două săptămîni. A mai fost aici şi altă- 
dată, dar de data asta vrea să mă vadă. 


S 


Sus, în camera lui- Elizabeth, Enid scoase din 
geantă un teanc de scrisori. 

- Le-am adus, în speranța că voi avea curajul 
să-ți spun, zise ea, întinzindu-i lui Elizabeth scri- 
sorile. 

Elizabeth o citi pe cea de deasupra - cea mai 
recentă: 


Dragă Enid, 


Din cite ştii, am fost foarte ocupat cu exame- 
nele. Sînt foarte exigenţi profesorii de aici, chestie 

care, la început, nu mi-a prea convenit, dar acum 
mă bucur că sînt aşa. N-am fost prea bun la învă- 
țătură destul de mult timp, aşa că acum am cam 
multe de recuperat. Invăţatul nu este chiar idealul 
meu de a-mi petrece timpul, dar, în general, mă 
simt bine. Pînă acum eram tot timpul furios, dă- 
deam vina pe părinţi şi pe oricine altcineva, 
pentru toate relele din viaţa mea. Cred că, de fapt, 
eram furios pe mine însumi. lar tu m-ai ajutat 
să-mi dau seama de asta. N-ai să ştii niciodată cît 
de mult au însemnat scrisorile tale. Recunosc că, 
la început, aici era destul de deprimant. Nu-i Dis- 
neyland, ştii. Dar n-am să mai rămîn mult timp aici 
- numai pînă la sfirşitul semestrului — şi viitorul nu 
arată prea rău. Mă bucur că şi ţie îti merge bine. 
Aş vrea să te văd cînd voi veni acasă, dar voi 
înțelege dacă n-o să vrei. 


Cu dragoste, 
George. 


P.S. Mulţumesc încă o dată pentru prăjiturile 
pe care mi le-ai trimis de ziua mea. Au dispărut în 
două secunde, au fost tare bune. 

P.P.S. Salută-l pe prietenul meu, Winston, din 
partea mea. 


- Nu ştiu ce să fac, zise Enid, cînd Elizabeth 
puse scrisoarea deoparte. Nu vreau să nu mai fiu 

prietenă cu George, dar nu pot să-l văd. Ronnie 
n-ar putea înţelege. 

- Ba eu cred că Ronnie ar fi bucuros să ştie cit 
de loială eşti cu cei la care ţii. 

Enid dădu din cap cu încăpăţinare. 

— Ar fi sfîrşitul. Va fi furios. II voi pierde. Se 
agăţă de braţul lui Elizabeth. Liz, mi-ai promis că 
nu vei spune nimănui despre scrisori. Jură-mi că 
n-ai să spui! 

— li dau cuvintul meu. Jur! 

Işi puse mina, solemn, pe cea mai apropiată 
carte, care se întimpla să fie un dicţionar. Fiind 
scriitoare, era ca şi cînd ar fi jurat pe Biblie. Bine- 
înţeles, nu se considera chiar Ernest Hemingway. 
Nu încă, oricum. Pînă în acel moment, nu scrisese 
decit în Oracolul liceului, fiind autoarea rubricii 
Ochi şi urechi. 

Elizabeth îi înțelese teama ca această poveste 
să nu „transpire“. Sweet Valley era doar un orăşel, 
în ciuda industriei de silicon în continuă dezvoltare. 
Şi în oraşele mici, după cum spunea şi tatăl ei, 
zvonurile au tendinţa de a se multiplica la infinit. lar 
cafeneaua şi terasele erau centrele favorite de co- 
municare a fiecărui cancan: de la culoarea părului 
cuiva, la folosirea de droguri şi la cine cu cine este 
combinat. Majoritatea birfelor erau inofensive, dar, 
din cînd în cind, cite un zvon se întindea năpraz- 
nic, arzind totul în calea lui, „pirjolind“ şi oameni 
nevinovaţi. Elizabeth tocmai trecuse printr-o ase- 


n 

menea experienţă, cînd sora ei geamănă, care-i 
semăna perfect, era gata-gata să fie arestată, şi se 
dăduse drept Elizabeth. Birfa crudă o deranjase 
cumplit pe Elizabeth, aşa că putea acum judeca 
cum trebuie dilema lui Enid. 

— Jur că, dacă voi pomeni cuiva de scrisori, am 
să-ţi dau voie să mă îngropi în aluat de prăjitură. 

Enid gemu, ținindu-se de burtă. Ambele fete 
mincaseră atitea prăjituri, încît erau sigure că tre- 
buie să se fi îngrăşat cumplit. Dar gluma lui Eli- 
zabeth reuşi s-o facă pe Enid să zimbească. 

— Of! Cred că-mi ajunge o simplă promisiune. 
Am încredere în tine, Liz. Ett cea mai bună prie- 
tenă a mea. 

— Sper şi eu. Cine altcineva te-ar mai fi invitat la 
ea peste noapte, după cum sforăi de tare? zise 
Elizabeth, rizînd şi aruncînd în Enid cu o pernuţă. 

- Ba nu sforăi! protestă Enid, aruncind la rîndul 
ei cu o pernă. 

— Ca un Boeing cind decolează! spuse Liz. 

In toată acea invălmăşeală, nici una din ele nu 
băgă de seamă că una din scrisori a căzut pe 
COvor. 

— Mă predau! Mă predau! zise Elizabeth, în 
sfîrşit. Hai să ne băgăm în pat. Şi să ne spunem 
poveşti cu fantome. Ştiu eu una despre două 
adolescente care locuiau într-o casă mare, pă- 
răginită... 

— Elizabeth Wakefield! strigă Enid. Dacă-mi 

spui iar poveşti cu fantome, n-am să mai pot 
dormi. Data trecută, n-am putut închide ochii o 
săptămină. 

Elizabeth se simţi provocată. Stinse lumina. 
Camera se cufundă în întuneric. 

— Era o noapte furtunoasă... începu ea, cu un 
ton lugubru. î 

Enid se răsuci în pat. In secret, era bucuroasă 
să-şi preocupe mintea cu altceva, decit cu reali- 
tatea apăsătoare. Gindul că l-ar putea pierde pe 
Ronnie era cel mai groaznic coşmar cu putinţă. 


Ea 

Jessica se uita pe fereastră, la grădinile înver- 
zite ale oraşului, în timp ce domnişoara Nora Dal- 
ton repeta la nesfirşit ceva despre conjugarea 
verbelor în franceză. 

A plictisi, plictisit... conjuga Jessica în gind. 
Era o zi splendidă, ar fi vrut să fie la plajă, să se 
bucure de razele soarelui, să-şi poată etala cos- 
tumul de baie dintr-o piesă, pe care-l cumpărase 
cu o săptămină în urmă de la Foxy Mama. 

Cu colţul ochiului, îl zări pe Winston Egbert, 
aşezat alături de -ea, care-o privea lung. Of! De ce 
oare trebuia să se holbeze aşa la ea? Pentru orice 

eventualitate, însă, îşi găsi o poziţie care s-o avan- 
tajeze. 

— Sintem gata cind spui tu, Jessica. 

Ea işi dădu seama că era ţinta privirii necru- 
țătoare a domnişoarei Dalton, o femeie înaltă, 
suplă, de aproape treizeci de ani. 

- Mă scuzaţi, zise Jessica. N-am înţeles între- 
barea. 

- Mă întrebam dacă n-ai vrea să ne împăr- 
tăşeşti şi nouă secretul tău, zise domnişoara Dal- 
ton, zimbind. Nu suridea prea des, dar, atunci cînd 
o făcea, fața ei devenea neaşteptat de atrăgă- 
toare. 

— Secret? repetă Jessica, simțindu-se stinjenită. 

— Oui. Cum reuşeşti să conjugi verbele pe care 
le-am scris pe tablă, fără să te uiţi deloc la ele, zise 
ea, pe un ton şugubăţ. 

- Prin telepatie mentală, spuse Winston, pre- 
făcindu-se că-i ia apărarea. Este „Femeia Minune“ 
deghizată. Hei, Jess, arată-ne şi nouă o şmecherie 
de-a ta. Dărimă o clădire dintr-o lovitură! 

- Ala e Superman, prostule, se auzi vocea lui 
Ken Matthews, care era aşezat în ultima bancă. 
Picioarele lungi îi erau întinse în afară. Şi Ken avea 
tendința de a debita numai prostii. Era înalt, blond, 
arăta bine, şi mai era şi căpitanul echipei de fotbal. 

— lti mulţumesc, Ken, spuse profesoara, sec. 
Cred că acum putem reveni la lecţia noastră. Cu 
toții. 

Ken o privea intens. Toată lumea ştia că era 
îndrăgostit, fără speranţă, de domnişoara Dalton, 
care se oferise să-i dea meditații, după ore, în 
vederea susţinerii examenului. Chiar şi aşa, Jes- 
sica se îndoia că domnisoara Dalton ar bănui că 
elevul ei e îndrăgostit. 

Profesorii pot fi atit de neştiutori, uneori, se 
gindi ea. Ea ştia întotdeauna cind un băiat o place 
- şi ştia să profite: de situaţie, cînd îi convenea. 
Chiar şi Winston îi va fi de folos, într-una din zile. 
Problema era că, acum, cel pe care-l dorea cu 
adevărat era Bruce Patman. 

Jessica işi făuri o imagine despre Bruce -— fa- 
bulos de bogat, popular, frumos ca un star, avind 
ochii albaştri, ca gheaţa, şi un Porsche negru. 
Dac-ar invita-o la bal... 

Bineînțeles, exista o modalitate, chiar dacă el 
n-o va invita. Jessica fusese nominalizată regină. 
lar Bruce Patman, rege. Işi construise deja sce- 
nariul, în minte. Va părea şocată, mirată la culme 
că a fost aleasă. Se va urca pe scenă, cu o la- 
crimă în colţul ochiului - nu mai multe, să nu-i 
strice fardul — înclinind capul, acceptînd cu umi- 
linţă coroana. 

Natural, Bruce va fi ales rege. Era pe departe 
cel mai frumos băiat din şcoală. li va zimbi şi o va 
lua de mînă. Amindoi vor păşi pe ringul de dans şi 
vor dansa numai ei doi, în lumina reflectoarelor, ca 
şi cum ar fi singurii oameni din lume. 

Trebuia să învingă. Era marea ei şansă de a-l 
face pe Bruce să se îndrăgostească de ea. Mai 
erau numai două săptămîni pînă la bal, iar Jessica 
incerca disperată să găsească o cale de a cuceri 
sigur coroana. Ar fi făcut orice, absolut orice, să fie 
regină... 

Tresări. Visul îi fusese întrerupt de sunetul clo- 
poţelului şi de ecoul unei uşi trintite cu putere. 

Lila Fowler cobori odată cu Jessica, îndrep- 
tindu-se amindouă spre vestiare. 

— Spune-mi, n-o urăşti? şopti Lila. 

— Pe cine? 

- Pe Dalton. Pe cine altcineva? Chiar nu-ţi pasă 
că te-a făcut de ris în faţa întregii clase? 

- Muşcă-ţi limba, i-o întoarse Jessica. Nimeni 
nu ride de mine, clar? Cu atit mai mult „drăgălaşa“ 
domnişoară Dalton. De fapt, nu e prea rea. Chiar 
imi place oarecum, deşi este profesoară. 

Domnişoara Dalton era una dintre cele mai noi 
profesoare din liceul Sweet Valley; natural, circulau 
o serie de zvonuri despre ea. Multe din ele aveau 
o mare legătură cu faptul că era tînără şi drăguță — 
fapt care nu a trecut neobservat de populaţia 
masculină din liceu. Şi mai ales, de domnul Roger 
Collins, consultantul liceului. 

Jessica aflase că domnişoara Dalton se vedea, 
mai nou, cu tatăl Lilei, proaspăt divorţat. Şi tot ce 
avea legătură cu George Fowler, sau cu cineva 
din familia lui, una dintre cele mai bogate familii din 

Sweet Valley, era aprig comentat. 

Lilei, această „atenţie“ îi plăcea; ceea ce nu 
agrea, însă, era acel /ucru monstruos care se 
petrecea între tatăl ei şi Nora Dalton. Jessica 
bănuia că Lila era geloasă. Tinjise întotdeauna 
după atenţia tatălui ei, cu toate că, se părea, el nu 
avea niciodată timp pentru ea. lar acum, cind 
intervenise domnişoara Dalton, nu mai avea timp 
deloc. 

- Nu-l condamn pe tata, cu toate că e foarte 
naiv, spuse Lila. Pur şi simplu a căşunat pe el. 
Cred că pentru bani o face. 

Jessica nu lua, de obicei, apărarea cuiva. Însă 
Lila depăşise măsura. 

— Haide, Lila. Domnişoara Dalton nu-i genul. 

Lila o privi, neincrezătoare. 

— Inseamnă că e din cea mai periculoasă ca- 
tegorie. Cele care nu par genul. Uită-te la modul 
cum îl tratează pe Ken Matthews! Dezgustător! 

— Ken? pufni Jessica. Cred că eşti pur şi simplu 
geloasă, pentru că se va gindi la domnişoara 
Dalton, în timp ce va dansa cu tine! 

— Nu sint deloc geloasă. Faptul că mă duce la 
dans, nu înseamnă că Ken este marea mea dra- 
goste. Cum o să-mi pese dacă lui i s-au aprins 
călciiele după o altă fată! 

- Fată? Lila, draga mea, domnişoara Dalton e 
suficient de bătrină să-i fie mamă! 

— Are douăzeci şi cinci de ani. L-am întrebat pe 

tata. Deci, este cu numai nouă ani mai mare decit 
noi. 

— Oricum, nu poate fi interesată de Ken. Ştiu că 
el ar fi în stare să sară de pe podul Golden Gate, 
dacă ea i-ar cere asta, dar... 

— Vezi? izbucni Lila. E prea subtilă ca să facă 
ceva atit de evident. Pun pariu că nu ştim o mul- 
time de lucruri. Am văzut eu cum se lasă deasupra 
băncii lui, cînd sint numai ei doi în clasă. 

— Da? N-am observat. Jessica se uita într-o 
oglindă mică, pe care şi-o atirnase pe interiorul 
uşii de la dulapul ei. Se concentra să-şi aplice cit 
mai bine un strat nou din rujul „Plum Passion“, 
cumpărat de curînd. 

— Aş vrea să-i prind făcînd ceva, murmură Lila. 
Atunci tata şi-ar da seama ce se ascunde sub 
toată această drăgălăşenie. 

- Pe cine să prinzi? Cara Walker trecea pe 
lingă ele, iar ochii îi străluceau de curiozitate. 

Cara era veşnic în căutare de birfe noi. Era 
unul din motivele pentru care ea şi Jessica erau 
atit de bune prietene. Cara se mulțumea s-o lase 
pe Jessica „Vijelia“ să facă valuri, iar ea venea în 
urmă, culegind birfe. Cara era drăguță şi populară, 
în felul ei, însă nu era o rivală de temut pentru 
Jessica. 

- Pe domnişoara Dalton. Lila este convinsă că 
ea şi Ken Matthews sint implicaţi într-o chestie... 
pasională. 

- Ce? Era prea frumos să fie adevărat. Nu-mi 
vine să cred! 7 

— Ba să crezi, zise Lila. 

— Vrei să spui că i-ai văzut... 

Restul întrebării a fost înghiţit de sunetul clo- 
poțelului: Jessica şi Cara şi-au încuiat dulapurile. 

- -Mă Qrăbesc, zise Lila. Nu vreau să întirzii la 
cor. Astăzi_se aleg solistele pentru programul de 
Crăciun. Mor dacă nu sint aleasă soprana întii! 

- Nu-ţi face probleme, o asigură Cara. Am auzit 
eu cite ceva. E deja un lucru hotărit. 

Faţa Lilei se lumină de fericire. O îmbrăţişă întîi 
pe Cara, apoi pe Jessica. Aceasta protestă: 

— Ai grijă! Imi strici coafura! Şi vreau să arăt 
absolut perfect, în caz că mă întîlnesc întimplător 
cu ştii-tu-cine. 

Cara îi aruncă Jessicăi o privire cunoscătoare, 
în timp ce-i spunea La revedere Lilei. Expresia 
„Stii-tu-cine“ înseamnă cumva, întimplător, P.B.? 

— Exact. De la „Persoană bine“. 

- Poate că „P“-ul vine de la Porsche? 

— Trebuie să recunoşti, că un bărbat arată 
foarte sexy într-un Porsche negru, spuse Jessica. 
Mai ales dacă e înalt, are nişte ochi albaştri su- 
perbi şi este incredibil de bogat, adăugă ea. 

Jessica oftă. Nu-şi mai dorise nicicind ceva la 
fel cum îşi dorea acum să meargă la dans cu 
Bruce. Era un sentiment nou pentru ea. Era obiş- 
nuită să obţină ceea ce darea — într-un fel sau 

altul. lar Bruce se purta ca şi cînd de-abia ar fi 
observat-o, cu toate că ea făcea tot ce-i era în 
putință să fie remarcată. Ca atunci cînd a scăpat 
un teanc de cărţi chiar la picioarele lui, în biblio- 
tecă. Bruce s-a uitat la ea într-o doară şi, fără să 
ridice un deget în ajutorul ei, a spus: 

— Fă-mi loc, Wakefield. 

Dar de data aceasta, n-avea să-l lase să scape 
atit de uşor. li venise o idee: 

- Hei, Cara, zise ea, luindu-şi de braţ prietena, 
în timp ce se îndreptau amindouă spre clasă. La 
„istorie“ stai lingă Ronnie Edwards, nu? 

— Şi ce dacă? Ai pus ochii pe el? Nu te con- 
damn. Arată destul de bine. 

— Şi este preşedintele comitetului balului, spuse 
Jessica. Mă gindeam că poate reuşeşti să afli ce 
părere are despre mine. lar cînd vei mai sta de 
vorbă cu el, poate îl convingi să-i influențeze pe 
băieţi să mă voteze pe mine. 

- S-a făcut, zise Cara. Dar sincer, Jess, nu 
înțeleg de ce-ţi faci atitea griji. Uită-te puţin la 
rivalele tale. La Enid Rollins, de exemplu. Eşti de 
un milion de ori mai drăguță decit ea. 

Ochii lui Jess se întunecară cind i se pomeni 
de Enid. 

- E adevărat că nu arată cine ştie ce, dar e 
prietena lui Ronnie, nu? Şi el ar putea convinge o 
grămadă de tipi s-o voteze. 

— Cine ştie? Poate pînă atunci se ceartă. 

- Nici o şansă. N-ai văzut cum se privesc unul 
pe celălalt? 

Jessica mai avea şi alte motive pentru care s-o 
displacă pe Enid: mai ales pentru faptul că-i 
acaparase tot timpul liber lui Elizabeth. Timp pe 
care Elizabeth l-ar fi putut petrece cu sora ei 
geamănă, cea veselă şi adorabilă. 

- De fapt, zise Jessica, nu-mi dau seama ce-a 
găsit Ronnie la ea. 

— Liz pare s-o placă şi ea, spuse Cara, uitin- 
du-se lung la Jessica. 

- Liz! Sora mea n-are nici un pic de gust cind e 
vorba de alegerea prietenelor. M-am gindit la 
ceva: ce-ar fi dacă aş lăsa să se înţeleagă că eu 
mă întilnesc cu Enid? 

În timp ce dădeau colțul, Jessica îl zări pe 
Bruce Patman pe coridorul aglomerat. Se îndrepta 
spre scară, arătind superb, ca de obicei. Era îm- 
brăcat cu un tricou albastru-azur, care se potrivea 
de minune cu ochii lui. Jess simţi că i se moaie 
genunchii, inima îi bătea nebuneşte. 

— Trebuie să plec. Vorbim mai tirziu, îi zise ea 
Carei, grăbită. Îl privea pe Bruce, urcind treptele şi 
arătind grozav, ca un leu tînăr. 

Întruchipează perfecțiunea, se gîndi Jessica, 
Bruce e perfect; de la părul închis la culoare, 
pieptănat cu grijă, şi pină în călciie. E parcă co- 
borit din paginile unei reviste. Jessica rămase 
uitindu-se admirativ la el. 

— Stai puţin, protestă Cara, trăgind-o de braț. 
Nu mi-ai terminat povestea despre Ken şi dom- 
nişoara D... 

___ Dar Jessica uitase deja de domnişoara Dalton. 
ll privea pe Bruce şi se repezi pe urmele lui, cu 
viteza unui glonte. 

— la te uită! Micuța păstoriţă, zise Bruce, uitin- 
du-se la Jess, care urca treptele odată cu el. [i-ai 
pierdut cumva vreo oiţă? 

Jessica rise, de parcă auzise cea mai bună 
glumă din lume. Bruce Patman ar fi putut recita 
totul din „Cartea de telefon“ a oraşului Gettysburg 
în latină, şi fetele din şcoală i-ar fi sorbit fiecare 
cuvint. 

— Nu ştiu ce vrei să spui, Bruce. Sint pur şi 
simplu cea mai singuratică fată din şcoală. M-ai 
crede dacă ţi-aş spune că nici nu am cu cine să 

merg la dans? 

- Pun pariu că Egbert de-abia aşteaptă. Am 
auzit că i s-au aprins călciiele rău de tot. 

Jessica oftă, dezgustată. 

— Este ultimul băiat de pe pămint cu care aş 
vrea să merg! Parcă e din... desene animate! 

Bruce chicoti. 

- Da, parcă e Scooby-Doo. Atunci mergi cu 
Winston. 

— E destul de drăguţ, dar ştii tu... 

Bruce rise. 

— Da, cred că ştiu, Jessica. 

II simţea privind-o, de parcă ar fi vrut să con- 
state dacă e genul lui. Aparent, era, pentru că 
gura lui se rotunji într-un zimbet senzual. Simţea 
cum i se ridică pulsul. Ea ştiuse întotdeauna că era 
genul lui Bruce. Îşi dădea şi el seama, în sfirşit? 

Îşi umezi buzele cu virful limbii, gindindu-se 
cum va fi cind o va săruta Bruce. Nu dacă o 
va săruta. Cuvintul „dacă“ nu făcea parte din vo- 
cabularul ei. 

Ajunseseră în capul scărilor, iar Jessica incerca 
să găsească un motiv să-l mai reţină. Avu un 
moment de inspiraţie. Căută, pe furiş, să vadă 
dacă lănţişorul pe care-l primise de la părinți, la 
aniversarea celor şaisprezece ani, era sub bluză. 
Era. 

- Oh! Lănţişorul meu! Cred că mi-a căzut pe 
scări, acum. Bruce, trebuie să mă ajuţi să-l gă- 


29 


FRANCINE PASCAL 


sesc. Altfel, mama o să mă omoare. 

Bruce aruncă o privire leneşă în spate, spre 
scară. 

— Nu-l văd. Şi, oricum, mă grăbesc. Ne vedem 
mai tirziu. Şi plecă, lăsind-o pe Jessica pradă 
deznădejaii. 

— Am auzit bine? Ţi-ai pierdut lănţişorul? 

Se întoarse. În spatele ei era Winston Egbert. 
O privea admirativ; se înroşise pînă în virful ure- 
chilor. 

Ea oftă. 

- Da, dar nu-i nimic. O să-l caut eu mai tirziu. 

- Dar, Jessica, te pot ajuta eu să-l cauţi. Sint 
foarte bun la aşa ceva. Prietenii îmi spun Sherlock 
Holmes. Odată am găsit un timbru pe care fratele 
meu credea că l-a pierdut din colecţie. Şi n-o să-ți 
vină să crezi unde era! Se lipise de virful pan- 
tofului meu! Era ultimul loc unde l-ar fi căutat ci- 
neva, nu? , 

Inaintă spre Jessica, chiar în clipa în care ea 
încerca să-l ocolească. 

— Oh, îmi pare rău! Winston se înroşi şi mai 
tare. N-am vrut să te calc. Te doare? 

Din obişnuinţă, Jessica îi zimbi, cu toate că era 
cumplit de plictisită. 

— iți mulţumesc, Winston, dar mă grăbesc. Am 
întîrziat la oră. 

— Bine, Jessica, zise el, dezamăgit. Ne vedem 
mai tirziu, da? 

Ultima imagine pe care o surprinse, în timp ce 
intra pe coridor, fu cea a lui Winston, aşezat în 
patru labe, căutînd un lănţişor inexistent. 


să 


Jessica s-a întors de la şcoală foarte prost dis- 
pusă. Tocmai cind începuse să creadă că Bruce a 
remarcat-o, el o respinsese brusc. Era într-o stare 
de confuzie de nedescris. Trebuia să găsească O 
cale de a-l cuceri. Îşi aminti cum o privise Bruce şi 
simţi că o copleşeşte un val de căldură. Poate că 
totuşi avea o şansă. 

— Unde e Liz? o întrebă pe mama ei, care se 
întorsese mai devreme de la serviciu şi acum era 
în bucătărie, pregătind o salată. 

— Cred că e cu Enid. Spunea ceva de un 
proiect de artă. 

Inaltă şi subţire, Alice Wakefield putea fi cu 
uşurinţă luată drept sora mai mare a gemenelor. 
Toate trei aveau acelaşi păr de culoarea mierei. 
Lui Alice îi ajungea pină la umeri. 

— Enid! pufni Jessica, dispreţuitoare. Of! Cum o 
putea soră-mea să fie prietenă cu toanta aia? 

Doamna Wakefiled o privi, dezaprobator. 

— De ce spui asta, Jess? Enid este o fată foarte 
drăguță. Ea şi cu Liz au multe în comun. 

- Parcă ar fi umbra lui Liz! E de-a dreptul 

revoltător. Tot timpul e aici. N-are şi ea casa ei? 

Alice Wakefield zimbi. 

— Nu eşti cumva puţin geloasă? 

— Eu? Geloasă pe Enid Rollins? Cum poate o 
mamă să gindească un lucru atit de oribil despre 
propria ei fiică? 

- Poate pentru că e adevărat, sugeră mama ei, 
în glumă. 

- Mamă! 

— Ei bine, Liz îşi petrece într-adevăr mult timp 
cu Enid. Deci nu mai sînteți la fel de apropiate cum 
eraţi. 

- Treaba ei. Se împrieteneşte cu cine vrea. 
Dealtfel, dacă ei nu-i pasă că-şi strică reputaţia, 
mie de ce mi-ar păsa? 

- Bună întrebare. Draga mea, dă-mi te rog 
strecurătoarea. Este pe raftul de sus. Acolo. [i-am 
spus că Steve şi Tricia vin diseară la masă? 

Tricia Martin era prietena fratelui lor, Steve. Cu 
toate că stătea la căminul universităţii, care era 
într-un oraş apropiat, venea foarte des acasă, mai 
ales din pricina Triciei. De obicei, Jessica era în- 
spăimintată la gindul că fratele ei se întilnea cu o 
fată care provenea dintr-una din cele mai proaste 
familii din oraş. De data asta, însă, era prea preo- 
cupată de „sinuciderea“ socială a lui Elizabeth, ca 
să mai fie interesată. 

— Liz se întilneşte cu cine vrea, repetă Jess. 
Căută în coşul cu roşii, luă una, o spălă şi şi-o 

îndesă în gură. 

- Aşa e. 

- Poate să se împrietenească şi cu un hipo- 
potam cu un singur ochi, din partea mea. 

— Foarte bine. Şi nu-mi minca toate roşiile, Jes- 
sie. Mai opreşte-mi citeva pentru salată. 

- Poate să se împrietenească şi cu un hi- 
popotam cu zece ochi, dacă vrea. Nu-i treaba 
mea. 

— Sint de acord cu tine. 

- Dacă preferă să fie cu Enid Rollins, şi nu cu 
mine, de ce m-aş necăji? Am mult mai multe 
prietene decit ea. Chiar şi pe Enid, tot eu am 
adus-o prima oară la noi acasă. 

Jessicăi nu-i plăcea să recunoască, dar acesta 
era adevărul. Enid o preferase pe Elizabeth, iar 
pentru Jess, era un lucru de neiertat. 

Izbucni în plins. S-o ia naiba pe Enid Rollins, se 
gindi ea. Şi pe Bruce Patman. N-avea nevoie de 
nici unul din ei. Toată lumea ştia că putea cuceri 
pe oricine, cu o simplă pocnitură din degete. Doar 
nu era vina ei că Enid şi Bruce erau orbi la far- 
mecele ei. 

Alice Wakefield o mingiie uşor. Era obişnuită cu 
ieşirile fetei ei cele mici (mai mică decit Elizabeth 
cu patru minute). Fusese imprevizibilă de mică. 

— Nu-ţi face griji, draga mea. Nimeni nu te 
poate înlocui în inima lui Elizabeth. 

— Sper! Sint cea mai bună prietenă a ei! 

— Şi atunci, de ce te frăminţi? 

— Fără motiv. Muşcă dintr-o altă roşie. Cu atita 
putere, încît stropi mari de suc i se prelinseră pe 
puloverul ei favorit, din angora, roz. 

— Este distrus! scinci Jessica. De tot! 

Doamna Wakefield oftă şi-i întinse buretele. 

— In cazul ăsta, o să-ţi mincăm puloverul la 
cină. Era ultima roşie. 

Ca o furtună, Jessica o porni pe scări în sus. 
intră în camea lui Elizabeth şi se aruncă în patul 
acesteia. Prefera camera surorii ei. Era mai cu- 
rată. 

Nu era drept, se gindi ea. Elizabeth mergea la 
bal cu Todd Wilkins. Chiar şi Enid avea partener — 
pe Ronnie Edwards, care era atit de orbit încit, 
bazindu-se pe faptul că era preşedintele comite- 
tului, probabil că-i va aduna o grămadă de voturi. 
Jessica refuza pur şi simplu să fie consolată; 
dealtfel, existau pe puțin şase băieţi care ar fi fost 
încintaţi să-i fie parteneri. 

Cu colțul ochiului, zări o bucată de hirtie, ieşind 
de sub pat. Părea o scrisoare. Curioasă din fire, şi 
neavînd nici un fel de scrupul cind era vorba de a 
citi corespondenţa altora, o ridică. 

„Draga mea Enid“, citi ea, cu un interes 
brusc. „Nu mă regăsesc. Nu reuşesc să-ţi urmez 
exemplul. Mă tot gindesc la trecut, încerc să-mi 
imaginez totul o dată'$i încă o dată...“ 

Un zîmbet începu să-i lumineze faţa; un plan îi 

încolţea în minte. Băgă scrisoarea în buzunarul de 
la blugi. O va pune la loc, desigur, atunci cind 
Elizabeth îi va descoperi lipsa. Deocamdată, însă, 


nu era nici o problemă. . 
Cobori într-un suflet. Intr-o cămară, tatăl ei avea 


un Xerox... 

- Ce s-a întîmplat cu Ronnie şi Enid? întrebă 
Todd. S-au certat? 

Elizabeth şi Todd vorbeau în şoaptă, aşteptind 
ca Ronnie şi Enid să se întoarcă la locurile lor. 
Plecaseră să cumpere floricele. Cele două perechi 
ieşeau des în oraş împreună, mai ales la cinema 
se simțeau bine întotdeauna; în seara aceea, însă, 
chiar şi Elizabeth observase că se întimplase ceva. 

— Ronnie se poartă cam ciudat, zise ea. 

Era şi ea îngrijorată, ca nu cumva Ronnie să fi 
aflat secretul lor. li promisese lui Enid că nu va 
spune nimănui, inclusiv lui Todd, chiar dacă era 

prietenul ei. 

Elizabeth îl privi pe Todd, mai recunoscătoare 
ca oricind că era al ei — în ciuda comploturilor 
urzite de Jess, care tot încercase să-i despartă. 
Jessica l-ar fi vrut pe Todd pentru ea, şi Elizabeth 
înțelegea perfect de ce. Todd era unul din cei mai 
binefăcuţi băieţi din Sweet Valley, în afara faptului 
că era o stea a baschetului. Era înalt şi zvelt, cu un 
păr negru, cirlionţat şi ochi adinci, de culoarea ci- 
coarei. Şi ce era mai important: nu dădea vreo 
atenţie faptului că era o celebritate. Era prietenos 
cu toată lumea care-i arăta simpatie; încerca din 
răsputeri să nu fie considerat snob. In această pri- 
vință, se asemăna mult cu Elizabeth. Ea ştia prea 
bine că-i putea spune orice o necăjea, iar el ar fi 
înțeles. 

- N-ai observat că n-a tinut-o de mină în timpul 
filmului? spuse Todd. Ciudat. De obicei, e foarte 
atent cu ea. 

- Biata Enid. Pare foarte tristă. 

— Sper numai ca pe Ronnie să nu-l fi apucat o 
nouă criză de gelozie. Mai ţii minte cum înne- 
bunise parcă, pentru că ea a vorbit cu tipul ăla la 
restaurant, la Guido's? 

- Şi nu făcuse decit să-i roage să nu-i pună 
condimente prea multe în pizza. 

- A înnebunit, zise Todd. Dacă iubeşti, atunci ai 
încredere în el. Sau ea. E o prostie să-ţi faci pro- 
bleme din nimicuri, atunci cînd te-ai putea simţi 

bine. 

— Ca în cazul nostru? Elizabeth se lipi de el, 
sărutindu-l uşor pe git. 

Todd o sărută şi el. 

Ea simţi cum i se stringe inima la gindul că, 
intr-o bună zi, l-ar putea pierde pe Todd. Dar se 
gindi imediat la Enid, care avea toate motivele să 
se teamă. 

— Sper că Enid e bine, zise ea, văzindu-l pe 
Ronnie apropiindu-se, singur. Cred că ar trebui să 
merg să văd. 

O găsi pe Enid la toaletă, ştergindu-se la ochi 
cu un şerveţel. 

— Ce s-a întîmplat, Enid? o întrebă Elizabeth. 

Enid dădu din cap. 3 

— Nu... nu ştiu. Ronnie e total schimbat. || simt 
departe de mine. Oh, Liz, crezi că ştie? 

— Poate e altceva, îi sugeră Elizabeth, încreză- 
toare. Vreo problemă în familie. Doar tu spuneai 
că părinţii lui au divorţat. 

- Pentru că mama lui se încurcase cu un alt tip. 

— Sînt sigură că nu-i vine uşor să stea numai cu 
tatăl lui. Poate că nu se înţeleg. Ar trebui să staţi 
de vorbă, Enid. Poate că e! are ceva să-ți spună. 
Ceva de care îi e teamă. 

- Da, cum ar fi „Vreau să ne despărțim“ 

- Ronnie n-ar face asta. Te iubeşte! Dar, chiar 
atunci cînd rostea aceste cuvinte, Elizabeth nu se 
simţea prea sigură. 

— Pentru Ronnie, „a iubi“ este echivalent cu 
„incredere absolută“. Dacă ar bănui, chiar şi 
numai o secundă, că-i scriu lui George, totul s-ar 
sfirşi. Nu m-ar ierta niciodată. 

Cineva atit de nedrept de inflexibil n-o merită 
pe Enid, se gindi Elizabeth. 

— Nu te teme. Sînt singura care ştie despre 
scrisori. Şi chiar dacă ar afla, totul s-a întîmplat cu 
mult înainte de a-l cunoaşte pe el. N-ar fi drept să 
te condamne. 

— Cine-a zis că dragostea e dreaptă? întrebă 
Enid, suflindu-şi nasul cu zgomot într-o batistă. 

Îşi refăcu rapid machiajul, îşi perie viguros 
părul, făcîndu-l să strălucească, apoi făcu o ultimă 
inspecţie în oglindă. 

- Poate că pur şi simplu îmi imaginez că s-a 
întimplat ceva rău. Poate că Ronnie e doar prost 
dispus. 

Elizabeth spera ca ea să aibă dreptate. 


să 


Mergind spre casă, după ce-i conduseseră pe 
Elizabeth şi Todd, Enid se simţea despărțită de 
Ronnie, ca şi cum spaţiul dintre cele două scaune 
ar fi fost un abis. Sperase tot drumul că tăcerea lui 
se datora faptului că nu-i era uşor să vorbească 
de faţă cu Elizabeth şi Todd, dar se purta la fel şi 

acum, cind ei nu mai erau în maşină. 

— Unde mergem? îl întrebă ea, cind observă că 
au depăşit intersecţia cu strada ei. 

- Mă gindeam să parchez undeva maşina, 
răspunse Ronnie, pe un ton neutru. 

Privindu-i profilul, în lumina farurilor maşinilor ce 
veneau din contrasens, Enid se simţi deodată mai 
bine. Deci voia să fie cu ea! Ar fi vrut să-şi treacă 
degetele prin părul lui, dar rezistă tentaţiei. Chiar 
dacă era absolut evident că el dorea să fie cu ea, 
simțea că ceva nu era în regulă. 

Ronnie găsi un loc la Miller's Pont, un colţ de 
parcare preferat de mulţi. Deja erau patru sau 
cinci maşini şi, judecind după geamurile lor abu- 
rite, erau aici de citva timp. 

Ronnie nu mai pierdu timpul. O trase pe Ennie 
spre el, de îndată ce opri motorul, sărutind-o atit 
de apăsat, încit ea aproape îşi pierdu suflul. 

- Hei, ce-i graba asta? Enid intră în panică. 
Ronnie nu se mai purtase aşa cu ea! De obicei, 
era tandru. În seara aceasta era de nestăpinit. Se 
întimplase ceva. 

— Îmi pare rău, murmură el. incepu să caute o 
casetă. O melodie rock, dată la maximum, umplu 
aerul. De obicei, alegea ceva lent, romantic, dar 
era clar că nu era într-o dispoziţie prea bună. 

— Ronnie, ce e? Ce s-a întîmplat? 

Işi încleştă mîinile pe volan, incapabil s-o pri- 
vească în ochi. 

- Stii... nu voiam să-ţi spun. E vorba de bal. 

— Ce-i cu el? 

— Nu cred că voi putea merge. Trebuie să-l ajut 
pe tata. Va fi plecat din oraş pentru citeva zile, iar 
eu trebuie să am grijă de magazin. 

-— Oh, Ronnie, ce păcat! 

Tatăl lui Ronnie avea un supermarket deschis 
non-stop. Enid ştia însă că Ronnie putea chema 
pe cineva să-i ţină locul. Nici măcar nu fusese în 
stare să găsească o scuză ca lumea. Era gata să 
izbucnească în lacrimi. Se forță să n-o facă. Era 
hotărită să rămină cu fruntea sus, să nu-l lase să 
vadă cit de mult o durea. 

— Imi pare rău, Enid, dar se mai întîmplă uneori. 
Oricum, O să-ţi spun exact într-o zi, două. 

Crede că-i va fi foarte uşor să mă părăsească, 
se gîndi Enid. Uşor? Parcă era în agonie. |şi ima- 
ginase scena de nenumărate ori, însă acum, că se 
întîmpla într-adevăr, totul părea ireal. Se înfioră, 
simțindu-se deodată singură şi înfrigurată. Tinjea 
după căldura braţelor lui Ronnie, chiar dacă el 
acum se purta ciudat. Incercă încă o dată să 
creadă că imaginaţia îi juca feste. Dorea ca totul 
să revină la cum fusese, dorea ca Ronnie s-o iu- 
bească, cum o făcuse şi pină acum. Disperată, 
Enid simţi cum se lasă cu totul în seama lui Ron- 
nie, care-şi încolăcise braţele în jurul ei şi începuse 
s-o sărute din nou, tot mai pasionat. Dar ceva 
dinăuntrul ei se îimpotrivea. Nu aceasta era calea. 

— Te rog, Ronnie. Putem sta puţin de vorbă? 

— Despre ce? o întrebă el rece. 

— Păi... li stătea pe limbă să-i spună totul. Dar 
nu reuşea. Nu ştiu. Să vorbim. Despre ce mai e pe 
la şcoală. Ai mai aflat ceva interesant? 

- Despre Ken Matthews şi domnişoara Dalton? 

— Ce-i cu ei? întrebă ea. 

— Nu-mi vine să cred că n-ai aflat. Toată şcoala 
ştie. Au o combinaţie. 

- Nu pot să cred! Pentru moment, Enid uită de 
propria ei disperare. Domnişoara Dalton n-ar face 
una ca asta! 

- De unde ştii tu? o provocă Ronnie. Oamenii 
fac adesea lucruri de genul ăsta. 

— Dar nu-mi vine să cred că ea ar... 

— Ar putea fi interesată de Ken? Ba eu cred. 
Mulţi oameni au două feţe, mai ales cind e vorba 
de dragoste. 

Acum îi venise rîndul lui Enid să se înfurie. 

— Stai puţin. Nu ştii nimic sigur. Cine ţi-a spus 
aşa ceva? l-a văzut cineva impreună? 

Refuza pur şi simplu să şi-o imagineze pe dom- 
nişoara Dalton în braţele unui puşti. Bineînţeles că 
ea nu putea fi absolut obiectivă. Domnişoara Dal- 
ton era profesoara ei favorită. Odată, mai demult, 
Enid venise la şcoală cu ochii în lacrimi. Avu- 
sese o problemă cu mama ei. Domnişoara Dalton 
o oprise după ore şi o ascultase, o mingiiase. De 
atunci, îi venise foarte uşor să-i povestească orice, 

rămineau după ore şi discutau, cind ceva o su- 
păra pe Enid. Domnişora Dalton nu se supărase 
niciodată şi avusese întotdeauna timp pentru ea. 
Adevărul e că Enid nu voia să creadă că dom- 
nişoara Dalton e în stare de ceva atit de groaznic. 

— Cui îi pasă? zise Ronnie, nonşalant. E pro- 
babil adevărat... 

O trase din nou spre el. Cind ea încercă să se 
retragă, o ţinu mai strîns. 

Într-un sfîrşit, Enid reuşi să se elibereze din 
îmbrățigare. Se întoarse cu fața spre geam, ca el 
să nu o vadă plingind. 

— Ce s-a întîmplat? mormăi Ronnie. Cu ce sînt 
eu mai prejos decit George? Mie de ce nu vrei 
să-mi dai ceea ce lui i-ai dat deja? 

Enid simţi că se sufocă; de parcă cineva ar fi 
lovit-o în stomac. 

- De unde ştii despre George? 

- Care-i diferenţa? Ştiu. Ştiu despre tine o 
mulţime de lucruri, acum. Lucruri pe care nu le 
ştiam. De exemplu, că nu eşti atit de pură precum 
vrei să pari. 

- Ronnie... Era clar. O ura. O ura într-adevăr. 

O întoarse spre el, forțind-o să-l privească. 

- M-ai dezamăgit! 

- Ronnie, te rog! Lasă-mă să-i explic. Vei înțelege! 

— Înţeleg deja. Multe. Cit de idiot am fost. Te-ai 
prefăcut tot timpul că mă iubeşti, iar în spatele 
meu, scriai scrisori de dragoste. Cum am putut fi 

atit de prost? 

Enid simţea că se sufocă. 

— Ronnie, te rog să mă asculţi. George şi cu 
mine sintem doar amici. E adevărat că am ieşit 
împreună, dar asta s-a întimplat demult. Trebuie 
să mă crezi! 

- De ce te-aş crede? M-ai minţit tot timpul. Cu 
mine făceai pe mironosiţa, pe cind cu George... şi 
mai ştiu eu cu cine! 

Mersese prea departe. Cu un strigăt de furie, 
Enid îşi-eliberă miinile din strinsoare. 

— Bine, dacă asta vrei să crezi, n-ai decit! Evi- 
dent, nu vrei să mă asculţi! De ce n-ai puţină în- 
credere în mine? A 

— Incredere? Ce înseamnă acest cuvint? In timp 
ce eu aveam încredere în tine, tu mă înjunghiai în 
spate. S-a terminat, draga mea. Te duc acasă. 

Lui Enid nu-i venea să creadă că Ronnie îi vor- 
bea astfel. Ca şi cind se transformase din doctor 
Jekyll în mister Hyde. Coşmarul de care se te- 
muse atit devenise realitate. Şi era chiar mai 
înspăimintător decit şi-ar fi putut imagina vreodată. 

Drumul spre casă a fost parcurs într-o linişte 
apăsătoare. Enid stătea alături de Ronnie, încer- 
cînd să-şi înăbuşe suspinele. Un gind o urmărea: 

Scrisorile. Liz trebuie să-i fi spus despre ele. 

Elizabeth n-o mai văzuse niciodată pe sora ei 
atit de bine dispusă. Jessica se învirtea prin ca- 
meră, voioasă, pregătindu-se de plecare. Se du- 
cea la Cara, unde urma să-şi petreacă seara de 
simbătă. 

— Ce zici? Jessica îi arătă o rochie. Crezi că o 
pot purta cu noua mea curea, cea pe care mi-am 
cumpărat-o săptămina trecută? 

— De ce te osteneşţti atita? Doar te duci la Cara, 
nu? Ce se întîmplă? 

— Ştii bine că o fac pentru mine, în primul rînd. 

lar tu vei afla mai tirziu ce se întimplă, sora mea 
mai mare, îi răspunse Jessica, zimbind miste- 
rioasă. 

Elizabeth îi cunoştea jocul, dar nu avea de gind 
să ia parte la el. Căscă. 

— Petrecere frumoasă. 

Jessica se opri s-o-privească pe sora ei. 

- Nu eşti curioasă chiar deloc? Nu vrei să știi 
unde mergem? 

- Nu. Elizabeth căscă din nou. 

- Vrei să spui că nici măcar nu vrei să încerci 
să ghiceşti? 

— Bine. Să vedem... Ai fost invitată la o recepţie 
la Casa Albă, iar zina cea bună te aşteaptă în 
grădină, ca să-ţi transforme un dovleac într-o li- 
muzină. 

Jessica aruncă în ea cu o perie de păr, însă n-o 
nimeri. A | 

- Foarte amuzant. Incerca să nu izbucnească 
în ris. 

- Bine. Renunţ. Unde te duci? 

- La Lila: Dă o petrecere. Ai fi putut fi şi tu 
invitată, dacă te-ai fi străduit puţin să te împriete- 
neşti cu ea. 

— De ce-aş fi făcut-o? E o prefăcută. 

- Nu-i mai prefăcută decit unele din prietenele 
tale, îi replică Jessica. Nu dau nume, ştii tu bine la 
cine mă refer. Incepe cu E. 

~- Nu comentez, spuse Elizabeth. O deranja 

faptul că Jessica era atit de hotărită s-o deteste pe 
Enid. Dar nu voia să arate. Oricum, n-aş fi mers la 
petrecere, chiar dac-aş fi fost invitată. Fii sinceră, 
Jess. Toţi cei din familia Fowler sint nişte: snobi. 
Probabil din cauză că s-au îmbogăţit aşa, peste 
noapte. 

- Nu-mi pasă. Pot să crească şi în pom banii 
lor. Nu asta contează. Ci faptul că ei cunosc pe 
cine trebuie. Şi toți aceştia vor fi la petrecere. 

— Vrei să spui Bruce Patman, Bruce Patman şi 
Bruce Patman? Elizabeth nu se putu abţine să n-o 
necăjească. 

- N-ai decit să glumeşti cit vrei, spuse Jessica. 
Va fi şi el acolo, e adevărat. Şi sînt sigură că mă va 
remarca. Ei, ce zici? Imi vine bine rochia? Crezi că 
mă îngraşă? 

- Da şi nu. 

- Ce? Jessica ţipă de parcă ar fi fost rănită de 
moarte. Cum îndrăzneşii să spui să sint grasă? 
Avem exact aceeaşi greutate, dacă vrei să ştii. 

— la-o încet, Jess. Am spus da — rochia îţi vine 
bine, şi pu — nu te îngraşă. 

— Aşa e mai bine. Işi scoase şi ultimul bigudiu, 
făcind să se reverse o cascadă de bucle aurii. 
Părul creţ era singurul lucru pe care Jessica re- 
greta că nu l-a dobindit de la natură. 

Elizabeth se întoarse în camera ei şi la cartea 
pe care o citea, însă nu se putea concentra. Se 
gindea la Enid. Era îngrijorată că n-o sunase. Tre- 

cuseră douăzeci şi patru de ore de cînd se des- 
păriseră — era un record de tăcere pentru Enid. 
Mai ales cind ştia că Elizabeth ardea de nerăbdare 
să afle cum se sfirşise confruntarea dintre ea şi 
Ronnie. Incercase s-o sune ea pe Enid, de două 
ori chiar, însă, de fiecare dată, mama ei îi spusese 
că Enid e ocupată şi nu poate veni la telefon. 

Se întimpla ceva ciudat. 

Elizabeth se hotări să mai sune o dată, iar dacă 
Enid nu va veni nici de data aceasta la telefon, să 
se ducă pină la ea. Să vadă ce s-a întimplat. Se 
despărțise de Ronnie? Era oare supărată pentru 
că o sfătuise să-i spună adevărul? 

De data aceasta îi răspunse chiar Enid. Eliza- 
beth însă abia dacă-i recunoscu vocea. 

— Eşti bine, Enid? o întrebă. Ai un glas foarte 
ciudat. Ai răcit? 

— Sint bine. 

- Dar nu suni deloc aşa. Nu vrei să-mi spui ce 
s-a întîmplat aseară? 

Enid încercă să ridă. Nu reuşi însă decit să 
scoată un sunet răguşit, stins. 

— Sînt surprinsă că tocmai tu mă întrebi. Cre- 
deam că ţie foarte clar. 

- Ce vrei să spui? Hei! Sint eu, Liz. Ce ţi s-a 
întimplat? Uite, îmi pare rău că ţi-am spus să-i 
dezvălui totul lui Ronnie. S-a supărat cînd i-ai po- 
vestit? Asta s-a întimplat? 

— Supărat? întrebă Enid. Da, cam aşa ceva. 

Numai că nu eu i-am povestit. 

— Deci a aflat de la poliție. Mare scofală. O să-i 
treacă într-o zi, două. Oricum, s-a întimplat demult. 
Numai are nici o legătură cu Ronnie. 

— Ştie de scrisori. 

Elizabeth înghiţi în sec. 

— Cum a aflat? Numai noi două ştiam! 

— Aşa este, îi răspunse Enid, scurt. 

— Oh, Enid, doar nu crezi... 

— Ce-ai vrea să cred? Enid plingea. Spune-mi 
tu. 

— Nu ştiu. Elizabeth era prea şocată ca să mai 
poată gindi. Enid, trebuie să mă crezi. Niciodată... 

— De ce te-aş crede? Numai tu mai ştiai de 
scrisori. Erai singura. Am avut încredere în tine. Tu 
ai fost. Oh, Liz, cum ai putut să-mi faci una ca 
asta? 

- Enid, te rog... 

Însă Enid îi închisese telefonul. Citeva clipe, 
Elizabeth nu putu să realizeze ce se întimplase. 
Rămăsese cu receptorul la ureche, ascultind tonul 
de „ocupat“. 

— Cine era? o întrebă Jessica. Mi s-a părut că 
te certai. 

- Enid, răspunse Elizabeth, cu ochii în lacrimi. 
Era Enid. 

- Şi ce voia? Stai, nu-mi spune. Lasă-mă să 
ghicesc. Nu putea să iasă din sufragerie ca să se 
ducă la bucătărie, pentru că nu-ţi ceruse părerea 

mai întii. Aşa-i? 

- Incetează, Jessica! N-ai deloc haz. Enid era 
foarte supărată. Ea şi Ronnie s-au despărțit. lar ea 
crede că este vina mea. 

Intr-un suflet, îi povesti totul lui Jess. Aceasta o 
cuprinse în braţe. 

— E atit de nedreaptă! Cum te poate acuza pe 
tine? Trebuie să fie o greşeală la mijloc. Probabil 
chiar ea i-a spus despre scrisori, fără să-şi dea 
seama, iar acum dă vina pe tine. Am ştiut întot- 
deauna că se folosea de tine, Lizzie. Am ghicit-o 
de la început. O să-ţi fie mai bine fără ea. 
Elizabeth se desprinse din îmbrăţişarea surorii 
ei. ` 

— Sint sigură că Enid n-a crezut tot ce mi-a 
spus. Era numai supărată din cauza lui Ronnie. 
Cred că se simte groaznic. 

— Şi tu? Uite ce ţi-a făcut ție! 

- Am să supraviețuiesc. Insă sînt îngrijorată 
pentru Enid. 

- Ce faci, Elizabeth? Te antrenezi pentru Pre- 
miul Nobel pentru Pace? De ce nu răspunzi cu 
aceeaşi monedă? 

- Nu vreau decit să clarific situaţia. Sper numai 
ca Enid să mă asculte! Am sentimentul că, dacă 
aş suna-o acum, mi-ar închide din nou telefonul. 

— Atunci, aşteaptă pină luni. Şi ea să aştepte. 

Elizabeth îşi muşcă buza, ginditoare. 

- Poate e într-adevăr mai bine să aştept. Nu 

cred că are chef să asculte pe cineva, acum. Biata 
Enid! Nu-mi vine să cred că Ronnie i-a putut face 
una ca asta, din cauza unor scrisori ale unui băiat 
cu care nici măcar nu se mai vede. 

— Chiar nu-ţi dai seama? E o chestiune de prin- 
cipiu. Cum ar mai putea avea încredere în ea, 
ştiind că i-a ascuns adevărul? E mai bine că a 
aflat, Liz. Cel care i-a spus despre scrisori a făcut 
un lucru bun. 

— Dar cine? strigă Elizabeth. Cine a putut face 
un lucru atit de oribil? 

Privi spre Jessica, aşteptind ca ea să-şi spună 
părerea. Insă sora ei era din nou preocupată de 
pregătirile pentru petrecere. Era clar că subiectul 
o plictisea. 


s 

Lila îi dădu Jessicăi un pahar cu vin roşu. 

— Gustă, zise ea. E franțuzesc. Am şterpelit cî- 
teva sticle din pivniţă. Este vinul preferat al tatălui 
meu. Sint sigură că n-o să observe. Are zeci de 
sticle. 

Jessica luă o înghiţitură. Se simţea elegantă, 
stind aşa, în conacul familiei Fowler, bind vin 
franțuzesc. Tot ce era la Fowler Coest era elegant, 
de la imprejurimile extraordinare şi pină la fata în 
casă, îmbrăcată în uniformă, care-i luase haina la 
intrare. 

— Nu-mi vine să cred că tatăl tău îţi permite să 
dai asemenea petreceri în lipsa lui, îi spuse ea 
Lilei. 

Lila se încruntă. 

— Ei bine, nu i-am spus că dau o petrecere. Ci 
numai că invit cîteva prietene. Bănuiesc că n-o să-l 
deranjeze, nu? Şi apoi e vina lui. Ar trebui să stea 
mai mult pe acasă. Dacă n-ar fi atit de ocupat să 
alerge după domnişoara Dalton... 

- Vorbind de domnişoara D., zise Cara, aş... 

- Dar cine nu vorbeşte de ea? spuse Jessica, 
nerăbdătoare. M-am cam săturat. Nu putem dis- 
cuta despre altcineva? Jessica se plictisea repede 
de birfa care n-o privea în mod direct. 

— Aţi auzit de Ronnie şi Enid? şopti Cara, pri- 
vind spre Ronnie, care stătea lîngă şemineu. Birfa 
răminea tot birfă, în ce-o privea pe ea. Indiferent 
cine era ţinta. 

- Din cit te cunosc eu pe tine, zise Dana Lar- 
son, probabil ai aflat înaintea lui Enid. li întinse 
paharul gol Lilei. Numai Pepsi, te rog. Mi-a ajuns. 
Trebuie să-mi protejez corzile vocale. 

Dana era conducătoarea formaţiei „The Droids“, 
replica celor din „Rolling Stones“ din Sweet Valley 
High. Făceau repetiţii în subsolul plin de fum al lui 
Max Dellon şi aveau o reputaţie de „sălbatici“. Dar 
era o chestie de conjunctură, numai. In ceea ce-o 
privea pe Dana, sub hainele extravagante, ea as- 
cundea un spirit extrem de drept. In seara aceasta 

era îmbrăcată cu o pereche de pantaloni de ca- 
tifea, strimţi, negri, şi o bluză roşie de satin. 

- Ronnie nu pare prea fericit. De ce nu te duci 
să-l înveseleşti puţin? o întrebă Cara pe Jessica. 

— Nu, mulţumesc. Mă păstrez. Se aşeză pe un 
scaun şi-şi, puse picior peste picior, atentă ca 
rochia să fie destul de ridicată deasupra genun- 
chiului. 

— Pentru Bruce? Uită. Nu vine, zise Lila. 

— Cum? Jessica aproape căzu de pe scaun. 

— M-a sunat, în ultimul moment, să-mi spună că 
se duce la colegiu. Cică dă o lovitură. Ştii cum e 
Bruce. Întotdeauna i-au plăcut femeile mai coapte. 

Jessica simţea cum picioarele i se făcuseră ca 
de plumb, în pantofi. In pantofii lui Elizabeth, de 
fapt. Cită silinţă îşi dăduse! lar Bruce nu avusese 
măcar decenţa de a apărea! Ea ştia că, dacă i-ar fi 
dat o singură şansă, l-ar fi putut învirti după de- 
getul mic. Dar era foarte greu. Numai că ea nu se 
descuraja cu una, cu două. Era deja la jumătatea 
drumului, mulțumită scrisorii lui Enid. 

Jessica se simţi uşor vinovată, amintindu-şi cît 
de supărată fusese Elizabeth. De unde ar fi putut 
ea să ştie că Enid va da vina pe sora ei? Era 
numai vina lui Enid, de la început şi pină la sfirşit. 
Cei care lasă la vedere scrisori, la îndemina oricui, 
pur şi simplu caută necazurile cu luminarea. 

- Dar fata cu care va veni la bal are nouă- 
sprezece ani, pentru numele lui Dumnezeu! con- 

tinuă Lila. Nu pot să cred că cineva atit de bătrin 
poate accepta să meargă la un bal de liceu! 

Jessica nici nu mai auzea ce spunea Lila. Min- 
tea-i rămăsese agăţată de o frază: Fata cu care va 
veni la bal... 

Intinse mina după paharul cu vin, pe care-l bău 
dintr-o suflare. N-avea de gind să se dea bătută. 
Nu încă. Avea însă nevoie de o nouă strategie. Şi 
de multă muniţie. 

- Şi nu e orice bal, zise Dana. Doar cintă cea 
mai mare formaţie... 

Jessica le lăsă să-şi continue discuţia. Privin- 
du-l pe Ronnie, se dădu jos de. pe scaun, îndrep- 
tindu-se spre prada ei. | 

— Hei, cuceritorule! Incearcă să te înveseleşti 
puțin. Eşti la o petrecere. De ce nu te distrezi? 

— Ah! zise el, mai sorbind o dată din pahar. Mă 
distrez de minune. 

— Hai, vino cu mine. Ştiu un tratament imba- 
tabil: să dansăm! 

— iți mulţumesc, Jessica. Dar nu. Nu sint în 
stare acum. Poate mai tirziu. 

Jessica îşi abandonă poza de femeie fatală. 
Schimbă tactica. 

— Probabil trebuia s-o aduci pe Enid, îi sugeră 
ea, cu dulceaţă în glas. Este evident că nu te simţi 
în largul tău fără ea. 

_— Enid! Se uită la ea, de parcă tocmai i-ar fi 
injectat otravă. 

Jessica îi luă apărarea lui Enid. Era o tactică 
înțeleaptă. 

- Nu trebuie s-o judeci prea aspru. Toată lu- 
mea greşeşte. Bănuiesc că acum îi pare rău. Sint 
sigură că n-ai nici un motiv s-o urăşti atit de tare. 

- Ei bine, află că ştiu că lui Enid nici măcar nu-i 
pare rău. Am dovada. Cineva mi-a strecurat O CoO- 
pie a unei scrisori de-a ei către un anume George. 

Jessica se prefăcu că nu ştie nimic. 

- Liz mi-a spus odată că George îi scrie lui 
Enid, dar ştii şi tu cum sint chestiile astea, zise ea. 
Cind ai fost atit de legată de cineva, nu poți re- 
nunţa dintr-o dată. 

— li scrie ticălosului ăluia de doi ani! 

— Mmm... Jessica luă o înghiţitură mică de vin, 
aşa cum îşi imagina că ar face o lady. Asta da 
devotament! Dar nu uita! Aparenţele pot înşela. 

— Am înţeles prea bine, zise Ronnie. Uite ce e, 
Jessica. Apreciez ceea ce încerci să faci. E foarte 
drăguţ din partea ta că încerci să o ajuţi pe Enid, 
dar nu mai merge. Totul s-a sfirşit între noi. 

— Şi cu balul cum rămîne? Acum că Enid iese 
din discuţie... Ea concurează pentru titlul de re- 
gină, ştii. 

— Trebuia să se gindească mai demult la asta. 
Este problema ei, nu a mea. Sint sigur că o să-l 
prostească pe vreun fraier să o însoțească. 

— Dar tu? îl întrebă, zimbindu-i cu simpatie. 

- Probabil că voi sta acasă. E prea tirziu să-mi 

găsesc o parteneră. 

— Ce coincidenţă! Mă crezi că nici eu nu am 
partener? 

O invitaseră cîțiva băieţi, desigur, dar îi refuzase 
pe toți. Se păstrase pentru Bruce, iar acum era 
prea tirziu, acesta invitase pe altcineva şi balul era 
săptămina următoare. 

- Dacă tu tot nu ai cu cine merge, iar eu la fel, 
zise ea, ce-ar fi să mergem împreună? 

O privi uimit, de parcă tocmai i-ar fi propus s-o 
care în spate de-a lungul Americii. 

— Ştiu şi eu, Jessica... 

- Ca prieteni, bineînţeles. 

— Aşa da. 

— Păi, nu are nici un rost să stai acasă şi să te 
întristezi şi mai tare, nu? 

- Cred că nu. Părea puţin dezorientat, ca şi 
cind fusese luat pe sus de o furtună şi aruncat 
într-un ţinut necunoscut. Ă 

Jessica îi adresă un zîmbet cald. li mingiie 
braţul, îl luă apoi de mină, conducindu-l spre ringul 
de dans, unde erau deja citeva perechi înlănţuite. 

— Apropo, Ronnie, şopti ea, fac alergie la gar- 
denii, însă ador orhideele. Numai să nu-mi aduci 
una roz — voi avea o rochie roşie. 

Elizabeth sosi luni la şcoală, nerăbdătoare să 
clarifice toate neînțelegerile dintre ea şi Enid. 

Descoperi însă că birfa care se iscase cu o 
săptămină în urmă se întinsese cu repeziciune. 

Practic, toată lumea din Sweet Valley High şu- 
şotea despre legătura presupusă a fi între dom- 
nişoara Dalton şi Ken Matthews. 

— Nu cred nici o vorbă, îi spuse Elizabeth 
Carolinei Pearce, în timp ce aşteptau să intre la 
ora de franceză. 

Domnişoara Dalton trebuia să vină să le des- 
cuie uşa. Elizabeth nu-şi amintea să mai fi întirziat 

pină atunci. Dar nimic nu mai părea în regulă cu 
ea, în ultimele săptămini. La ore era nervoasă şi 
distrată. Avea cearcăne la ochi, ca şi cind nu s-ar fi 
odihnit cum trebuie. 

— Refuz să cred că-şi face de cap cu Ken, con- 
tinuă Elizabeth. N-ar avea sens. Cum ar putea fi 
cineva, ca domnişoara Dalton, interesată de un 
copil. 

- Ken Matthews nu mai ei tocmai un copil, spu- 
se Caroline, încercînd să-şi arajeze părul roşcat. In 
afară de Cara, ea era probabil cea mai mare birfi- 
toare — şi singura persoană despre care Elizabeth 
şi Jessica gindeau la fel: o detestau. 

— Este o lege a firii, interveni Olivia Davidson, 
care lucra cu Elizabeth la ziar şi era cunoscută 
pentru vederile ei liberale legate de orice subiect, 
de la războiul nuclear şi pînă la hrana organică. |n 
zilele din urmă, se concentrase asupra drepturilor 
femeii. O femeie înfloreşte în jurul vîrstei de treizeci 
de ani, continuă ea, iar bărbaţii sint înnebuniţi 
după ele. Deci, totul are sens. Cu toate că nu prea 
reuşesc să mi-i imaginez impreună pe Ken şi dom- 
nişoara Dalton. 

— Ce are sens? întrebă Lois Waller. 

- Ca o femeie mai în virstă să se simtă atrasă 
de un bărbat mai tinăr, spuse Caroline. 

- Poate, spuse Elizabeth. Dar eu tot nu cred că 
e adevărat. Domnişoara Dalton este profesoara 
noastră. N-ar face ea ceva atit de neprincipiai. 

- Doamne, Liz, eşti atit de naivă! exclamă Ca- 
roline. 

— Am vorbit cu cineva care a avut franceza îna- 
intea noastră. Imi spunea că domnişoara Dalton 
părea supărată, ca şi cum de-abia se stăpinea să 
nu izbucnească în lacrimi. 

- Poate i-a murit cineva din familie, sugeră Lois, 
care purta ochelari mari, care-i tot alunecau de pe 
nas cînd vorbea. i 

- Sau poate că cineva e pe punctul de a fi 
concediat, zise Caroline. Tata joacă golf cu bă- 
trinul Chrome Dome, şi-mi spunea că e neindu- 
rător cind e vorba de morala profesorilor. 

— Eu sint de acord cu Liz, spuse Olivia. Dom- 
nişoara Dalton pur şi simplu nu pare genul acela 
de femeie, ştiţi voi care. 

Guy Chesney, care cinta în formaţia „The Dro- 
ids“, se opri în faţa lor. Avea în mină un penar şi 
un caiet, care păreau proaspăt ronţăite de şoareci. 

- Dacă vreţi, sint eu „casa“. Pînă acum, scorul 
este de unu la trei în favoarea domnişoarei Dalton. 
Cine mai joacă? Lumea e oricum înclinată să 
creadă tot ce e mai rău. Eu sint de partea celor ce 
cred în zvonuri. 

- Dar s-a obosit cineva s-o întrebe pe dom- 
nişoara Dalton dacă e adevărat sau nu? întrebă 
Elizabeth. 

- De ce ne-ar spune nouă? îi răspunse Ca- 
roline, păriînd îngrozită de idee. Nu e tocmai ce i-ar 

plăcea să vadă în paginile Oracolului. 

Guy rise. 

— Ba mie mi se pare o idee bună. Aţi vinde mai 
multe exemplare decit revista Playboy. Dac-aţi 
reuşi să faceţi şi nişte fotografii... 

Toate cele patru fete îl priviră urit. 

— Bine, bine... era doar o idee. Mă gindeam că 
o femeie, cu un corp ca al ei... Vocea îi scăzu în 
intensitate, dindu-şi seama că nu făcea decit să 
înrăutăţească lucrurile. 

In acel moment îşi făcu apariţia subiectul dis- 
cuţiei lor aprinse, care fu curmată brusc. 

- Bonjour, clasă, îi salută domnişoara Dalton, 
deschizind uşa. 

Părea foarte calmă. Purta insă o pereche de 
ochelari de soare, cu lentile foarte închise la cu- 
loare. Elizabeth n-o mai văzuse aşa, pînă atunci. Și 
dacă ar fi adevărat... Ă 

Domnişoara Dalton intră în clasă. Ingheţă. Ci- 
neva scrisese pe tablă, cu litere mari: 

Dacă nu ştiţi ce este un sărut franțuzesc, în- 
trebaţi-l pe Ken Matthews. 

Elizabeth simţi că i se face rău. Dar reacţia ei 
fu minoră, comparativ cu cea a domnişoarei Dal- 
ton, care se întoarse pe călciie, ca şi cum ar fi 
pălmuit-o cineva. lzbucni în lacrimi şi ieşi în grabă. 

Elizabeth era încă supărată de ce i se întim- 
plase domnişoarei Dalton, cind se întilni cu Enid. 
Era hotărită să pună capăt acelei situaţii ridicole şi 
să-i vorbească. 

- N-are rost să mă eviţi, spuse Elizabeth, ţinin- 
du-i calea lui Enid. Trebuie să stăm de vorbă. 

— Nu am ce discuta cu tine, Elizabeth Wake- 
field, îi răspunse Enid, tăioasă. 

— Enid, eşti prietena mea cea mai bună. Nu 
te-aş trăda niciodată. Trebuie să mă crezi. Jur că 
n-am spus nimănui despre scrisori. 

— lar următorul lucru, pe care mi-l vei spune, 
este că în cameră sint microfoane. 

- Nu fi ridicolă! Elizabeth începea şi ea să se 
enerveze. Nu poți avea încredere în mine? 

— Am avut încredere, ţii minte? Şi uite la ce mi-a 
folosit. Datorită ţie, viața mea e un coşmar. 

- Poate, dac-aş vorbi cu Ronnie... zise Eliza- 
beth, căutind disperată o soluţie. 

Enid avu un acces de furie. 

- N-ai vorbit destul? strigă ea. De ce nu-i ţii 
gura? 

Elizabeth se clătină. Obrajii îi deveniră roşii ca 
focul. Enid se îndreptă spre direcția opusă, cu 
capul în jos, pentru ca Elizabeth să n-o vadă 
plingind. 

- Bună, Liz! o salută Cara, voioasă. Stind mai 
departe, lingă fintină, le urmărise pe Enid şi pe 
Elizabeth certindu-se. 

Pină la prinz, toată şcoala vuia că Ronnie şi 
Enid s-au despărțit şi că Elizabeth este implicată. 
Birfitorii erau în elementul lor: o:aveau pe Enid în 
vizor, dar şi pe domnişoara Dalton. 

- Nu-ţi face probleme, o consolă Jessica pe 
sora ei, în timp ce stăteau în grădină şi-şi mincau 
sandvişurile, ai făcut tot ce-ai putut. Dacă Enid 
vrea să se incăpăţineze, n-are decit. Să nu-ţi pară 
rău. 

- Numai dacă nu m-aş simţi atit de neajutorată, 
spuse Elizabeth, cu tristeţe. 

— Poate ar trebui să încerc eu să vorbesc cu 
Enid, îi sugeră Jessica. 

— Tu? Dar tu nici n-o placi! De ce-ai face-o? 

Jessica se prefăcu jignită. 

— Scuză-mă, încercam doar să te ajut — nu-mi 
lua capul! Nu-mi place să te văd aşa, Lizzie. Şi-mi 
pare rău şi pentru Enid. Ronnie's-a purtat groaznic 
cu ea. 

— Chiar vrei să vorbeşti tu cu Enid? Scepticis- 
mul lui Elizabeth începea să se topească în faţa 
căldurii şi generozităţii Jessicăi. 

— Bineînțeles. Dacă şi tu vrei. 

— Păi, nu cred să strice. Totul e dat peste cap 
acum, ce s-ar mai putea întimpla? Nu poate fi mai 
rău decit acum. 

— Mulţumesc pentru votul de încredere. 

- N-am vrut să sune chiar aşa, Jess, îşi ceru 
Elizabeth scuze. | se făcuse deodată ruşine că 

o bănuise pe sora ei. Era pe deplin posibil ca 
Jessica să-şi fi schimbat părerea în privinţa lui 
Enid. 

Jessica işi îmbrăţişă sora. 

— Te iert. Nu te iert eu întotdeauna? Las’ pe 
mine, Lizzie. iți promit să nu te dezamăgesc. 

Elizabeth spera să fie adevărat; dar avea încă 
îndoieli. Deschise gura, vrînd să spună ceva, însă 
era deja prea tirziu. Jessica o zărise pe Enid apro- 
piindu-se şi se îndreptase spre ea ca un fulger. 

Era absolut evident că Enid n-avea chef de 
vorbă. Insă nimic n-o putea opri pe Jessica. Mări 
pasul, ca să nu-i lase timp lui Enid s-o evite. 

— Ştiu ce simţi, îi spuse ea, cu simpatie. E 
adevărat că n-am mai fost părăsită pină acum, dar 
îmi imaginez cum trebuie să fie. Groaznic! 

— Sint sigură că Liz te-a pus la curent cu toate 
detaliile. De ce nu le publică oare în Sweet Valley 
News? 

- Haide, Enid, n-o lua chiar aşa. De ce să nu-mi 
spună? Sint sora ei, nu? îi sînt mai apropiată decit 

oricine pe lumea asta. 

— Evident. 

— Nu trebuie să fii prea aspră cu ea. Sint sigură 
că nu a vrut să-i facă vreun rău. Dar ştii cum se 
mai întimplă. 

Enid se opri s-o privească. 

— Nu, nu ştiu, răspunse ea, cu răceală. Spre 
deosebire de alţii, eu nu-mi injunghii prietenii pe la 
spate. 

- Te porţi ca şi cind Liz ar fi făcut-o intenţionat, 
pentru numele lui Dumnezeu! Ştiu sigur că n-a 
vrut să-i spună lui Ronnie. Probabil că i-a scăpat 
fără să vrea. 

- l-a scăpat? Asta ţi-a spus ţie? 

— Ei, nu chiar... 

- Incetează! N-o mai apăra! Nu are scuză! 

— Dac-ai şti cit de supărată este Liz! 

- Şi eu? Eu mi-am pierdut prietenul, nu? Nu-mi 
spune mie cit e ea de supărată! Liz nu ştie ce 
înseamnă asta. Ea îl mai are încă pe Todd, pe cînd 
eu... 

- N-am wut să spun asta, Enid. În fond, şi tu îl 
ai pe George. R 

— Aşa e. Pe George. In fond, cei compromişi 
trebuie să rămină între ei, nu-i aşa? 

- Ei, doar nu eşti compromisă, Enid. Ai făcut 
nişte greşeli, însă oamenii nu vor crede absolut tot 
ce spune Ronnie despre tine. 

Enid se prăbuşi pe o bancă. 

— Ce spune Ronnie? întrebă ea, şoptit. 

Jessica o luă pe după umeri, încercînd s-o con- 
soleze. 

— Crede-mă, e mai bine să nu ştii. N-aş putea 
repeta nici jumâtate. 

— Oh! Enid îşi îngropă faţa în palme. Aş vrea să 
mor! 

— Nu-i chiar atit de rău. Priveşte şi partea bună 
a lucrurilor. Nu trebuie să te mai ascunzi. Trebuie 
să te simţi uşurată, pentru că nu te mai tot întrebi 
ce şuşoteşte lumea în spatele tău. 

- Mda, acum ştiu ce şuşoteşte. Enid se ridică 
încet, în. picioare. iti mulțumesc foarte mult, Jes- 
sica. Ştiu că încerci să mă ajuţi, dar îi poţi trans- 
mite lui Liz s-o lase baltă. N-am s-o iert nici peste o 
sută de ani! 

— Greşeşti, Enid. 

Enid îi zimbi amar. 

- Ei bine, n-ar fi prima oară. 

De data aceasta, Jessica nu mai încercă s-o 
oprească. Lui Elizabeth o să-i fie chiar mai bine 
fără Enid, se gindi ea. Cine ştie ce neplăceri ar fi 
putut avea din cauza ei. In fond, le făcuse tuturor 
un serviciu. 

Inclusiv ei. 

Şi de ce nu? Merita şi ea să fie fericită, ca 
oricare altul. 

Zimbi. Pentru că Enid nu se mai vedea cu Ron- 
nie, însemna că nu va mai avea voturi suficiente să 

fie aleasă regină. Aşa că ieşea din competiţie. Jes- 
sica simţea parcă greutatea coroanei pe frunte. 
Era fericită. 

— Ai grijă, Bruce Patman, murmură ea. Sosesc! 


să) 


- De ce te-a sunat Ronnie Edwards? o întrebă 
Elizabeth pe Jessica. Era seară, iar Jessica tocmai 
se întorcea din camera ei, unde avusese o con- 
vorbire telefonică destul de lungă. 

— Cred că ţie pot să-ţi spun. Merg la bal cu 
Ronnie. 

— Ce faci? 

- Nu mi-a fost uşor să-l conving. Era destul de 
furios. Dar am reuşit, în final. 

- Jessica, ce tot spui? Cum ai putut să faci aşa 
ceva? Asta o s-o ucidă pe Enid! 

— De ce nu încerci să înţelegi? O fac pentru 
Enid. M-am tot gindit cum s-o ajut. Aşa că m-am 
hotărit să vorbesc cu Ronnie. 

— Şi ce-a spus? 

— Era destul de supărat, cum ţi-am mai spus. 
Mi-am dat seama că va fi destul de greu să-i 
împac. 

— Şi atunci, ce ţi-ai zis? 

- Dar ce puteam face? El nu voia nici măcar să 
mă asculte, cu toate că am încercat să-i spun că 

lui Enid îi pare tare rău. 

— Lui ar trebui să-i pară rău, nu ei, murmură 
Elizabeth. 

— Aşa că m-am gindit că singurul loc, unde ar 
putea s-o vadă pe Enid, este la dans. Dacă am 
putea aranja ca ei să danseze împreună măcar o 
singură dată, sint sigură că totul se va aranja de la 
sine. 

Elizabeth era însă sceptică. Nu reuşea să înțe- 
leagă toate motivele Jessicăi. Mai ales cele as- 
cunse. Dar era hotărită să n-o întrebe nimic. 

- Nu prea cred că e o idee prea bună. Poate ar 
trebui să-i lăsăm să se descurce singuri. Mai ales 
că mă îndoiesc că Enid va veni la bal, acum că 
Ronnie n-o mai însoţeşte. 

+- In cazul acesta, va trebui s-o convingi tu. 
N-aş vrea să creadă cineva că am vreun motiv 
personal să fac toate astea. Părea de-a dreptul 
îngrozită de acest gind. 

Elizabeth fu impresionată de sinceritatea to- 
nului surorii ei. 

- lartă-mă, Jess. Ştiu că vrei să-i fii de folos. 

- Dar pentru tine o fac, Lizzie! 

— Cum adică? 

- Mă gindeam că, dacă Ronnie şi Enid se 
împacă, ea nu va mai fi supărată pe tine. Ştiu că 
eşti încă furioasă pe mine din cauza faptului că am 
discutat de dimineaţă cu Enid. 

- S-a uitat o dată la mine, la ora de spor, iar 

apoi a izbucnit în plins. M-am simţit ca o criminală, 
Jess. Chiar, ce i-ai spus? 

- Nu prea multe. De fapt, mai mult ea a vorbit. 
Mi-a spus nişte lucruri îngrozitoare despre tine. 

- Da? 

— Nu-mi venea să-mi cred urechilor! Ştii, cred 
că Enid a fost întotdeauna geloasă pe tine. Pro- 
babil avea nevoie de o scuză, ca să te poată lovi. 

— Ştiu că Enid este furioasă pe mine, însă nu-mi 
vine să cred că e aşa cum ai spus tu. 

— Doar m-ai întrebat. 

— Imi pare rău că am făcut-o. 

— Este ultima oară cind încerc să-ţi fac o fa- 
voare, să ştii. 

Se ridică din pat, vijelioasă, şi se îndreptă spre 
şifonierul lui Elizabeth. 

— Aş putea, totuşi, să te iert, dacă-mi împrumuţi 
poşeta ta de seară, pentru bal. 

— In nici un caz. Am nevoie de ea. 

— Dar tu vei fi îmbrăcată în rochia ta cea verde. 
Ai putea împrumuta geanta aurie a mamei. Sint 
sigură că n-o să aibă nimic împotrivă. Gindeşte-te 
şi tu la ce sacrificii mă supun de dragul tău. Măcar 
atit să faci şi tu pentru mine. 

Elizabeth oftă. 

- Da, cred că poşeta aurie se va asorta mai 
bine cu rochia verde. 

Jessica o sărută în fugă şi ieşi din cameră. 

- Trebuie s-o sun pe Cara. S-o întreb cu ce se 

imbracă. 

Elizabeth rămase singură şi începu să se în- 
trebe de ce, de fiecare dată cînd Jessica îi făcea 
cite o favoare, ea era cea care trebuia să facă 
sacrificii. 


stă 

Ziua următoare, Elizabeth nu mai putu răbda 
şi-i povesti totul domnului Collins. El era cel care-i 
sfătuia în legătură cu Oracolul. La el veneau însă 
toți, atunci cind aveau cite o problemă. Semăna cu 
Robert Redford — era, poate, puţin mai înalt, dar 
arăta tot atît de bine. Lui Elizabeth îi venea greu, 
citeodată, să se concentreze atunci cînd îi vorbea. 

- Mmm, se pare că eşti tare amărită, zise el. 
Cred că primul pas, pe care trebuie să-l faci, este 
să încerci să-ţi dai seama cui i-ar fi folosit ca 
Ronnie să afle de scrisori. 

- Care e motivaţia, aşa-i? Problema este că 

nimeni, în afara mea, nu ştia de existenţa lor. 

— Aşa crede Enid. Dar trebuie să mai fi aflat şi 
altcineva. Ce-i cu băiatul acesta, care-i scrie? Mai 
are vreun alt prieten pe aici, în şcoală? 

Elizabeth rămase o clipă pe ginduri. 

— Ar fi putut să-i spună Winston Egbert. Ea ştia 
că ei erau prieteni de mici, de pe cind aveau 
numai cinci ani. Era adevărat, însă, că Winston nu 
a avut atitea necazuri ca George. * 

- E o posibilitate. Dar chiar dacă ar fi ştiut, tot 
nu văd de ce i-ar fi spus Winston lui Ronnie. 

Domnul Collins zimbi. 

— Citeodată, oamenii dezvăluie secrete numai 
ca să atragă atenţia. 

Winston era, într-adevăr, cam gură-spartă, se 
gindi Elizabeth. Pină acum, Winston părea singu- 
rul vinovat. 

— Cred că ar trebui să-l întreb, spuse ea. 

— E cel mai bun lucru. Totul se va lămuri, Liz, 
într-un fel sau altul. Enid suferă acum, iar cînd 
oamenii se simt loviți, se răzbună. Citeodată chiar 
pe cei pe care-i iubesc. 

- De ce? i 

- Pentru că oamenii pe care-i iubim, şi care ne 
iubesc la rindul lor, sint cei care vor ierta, mai 
tirziu, cînd totul se limpezeşte. 

— Cum de puteţi fi atit de deştept, domnule 
Collins? 

— Am ceva mai mulţi ani ca tine. 

— Da, bunicule, îl necăji ea. 

- Ei, nu chiar atiţia. Rise. Mai am ceva pină la 
pensie. Şi apoi, cum v-aţi descurca voi fără mine? 

- Probabil că am transforma Oracolul în Natio- 
nal Enquirer, interveni Olivia, care tocmai intra cu 
un braț de scrisori. Sincer, -ar trebui să vedeţi 
citeva din gunoaiele astea! 

Domnul Collins se încruntă pe măsură ce citi 
citeva din scrisorile pe care ea i le pusese pe birou. 

— Asta, zise el, arătind spre una din ele, este 
ceea ce eu numesc birfă de ultimă speţă. Mai ales 
că e total nefondată. Am discutat cu Nora Dalton 
în dimineaţa aceasta, în cancelarie, şi pot să vă 
spun că e foarte supărată. Arăta atit de rău, încit 
am fost nevoit să-i spun să plece acasă, să se 
odihnească. 

—- Am auzit că primeşte telefoane obscene, 
acasă, zise Olivia. Doamne, nu ştiu ce m-aş face în 
locul ei. Cum poate suporta una ca asta? 

— Aşa cum ştie mai bine - nu dă mai multă 
atenţie faptului decit este cazul. Aşa ar trebui să 
procedăm şi noi. Cu o mişcare bruscă, aruncă 
toate scrisorile la lada de gunoi. 

Toată lumea îl bănuia pe domnul Collins că ar fi 
interesat, în mod special, de drăguța domnişoară 
Dalton, aşa că avea cu atit mai multe motive să fie 
deranjat de ce se întimpla. Dar măcar el avea în- 
credere în ea, se gîndi Elizabeth. 

— Mă întreb cum reacţionează Kenny. 

— Nimeni nu pare să ştie, răspunse Olivia. A 
lipsit de la şcoală, ultimele zile. Circulă zvonul că 
s-ar fi... 

— Ajunge! Înfuriat, domnul Collins trînti o carte 
mare, groasă, pe birou. Chiar nu aveţi altceva mai 
bun de făcut? 

Elizabeth roşi. Domnul Collins avea dreptate — 
cea mai bună metodă de a anihila o birfă este să o 
ignori. Dar e foarte uşor de zis şi mai greu de 
făcut. Inima ei era alături de domnişoara Dalton şi 
de Enid. Ştia prea bine ce înseamnă să constaţi că 
discuţiile se termină brusc, cind intri într-o încă- 
pere. Aşa fusese şi ea tratată, atunci cind Jessica 
fusese dusă la poliţie şi le spusese tuturor că este 
Elizabeth. Ziua următoare, toată lumea şuşotea în 
spatele ei. Elizabeth nu va putea uita niciodată cit 
a fost de umilită. 

Se reintoarse la articolul ei, la care lucra. 
Ştiri despre balul de simbătă. O povestire despre 
Winston Egbert, cum a întors el maşina pe o 
stradă cu sens unic. Gindindu-se la Winston, îşi 
aduse aminte de scrisoarea lui George: 

P.P.S. Salută-l pe prietenul meu Winston din 
partea mea. 

Era oare Winston un prieten chiar atit de bun? 
Elizabeth era hotărită să afle. 


să 

Elizabeth şi Winston urmăreau, de pe margine, 
meciul de baschet. 

— Bineînţeles că ştiam că George îi scrie lui 
Enid, spuse Winston. Dar nu mi-am închipuit ni- 
ciodată că ar fi ceva între ei — ştii tu. 

— Am înţeles, Win. Ştiai că Enid şi George sint 
doar prieteni, nu? Şi că Enid încearcă numai să-l 
ajute? 

- Da. Se relaxă. Sub masca sa de calm, se 
ascundea un băiat foarte timid. 

Elizabeth răsuflă adinc. 

— Win, i-ai spus tu cumva lui Ronnie Edwards 
de scrisori? 

Winston o privi contrariat. 

— Cum aş putea face aşa ceva? De-abia dacă-l 
cunosc pe Ronnie. Ce legătură are una cu alta, 
oricum? |şi întoarse privirea spre arenă. Haide, 
Wilkins! îi strigă el lui Todd, care se strimbă la el 
şi-i trimise lui Elizabeth o sărutare. Chiar şi aşa, în 
şort, lui Liz, i se părea că e minunat. 

- Chestia e că cineva i-a spus lui Ronnie de 
scrisori. lar Enid crede că eu am făcut-o. 

- Doamne, Liz! E îngrozitor! 

— Sigur că e. 

— Şi ce-ai de gind să faci? 

-— Incerc să aflu cine a fost, de fapt. 

- Doar nu mă bănuieşti pe mine? 

— Nu m-am gindit că ai fi făcut-o din răutate, 
Win. Ci numai că, poate, ţi-a scăpat din greşeală. 

- Nu. Doar i-am promis lui George. Şi-a închi- 
puit că Enid n-ar vrea să se afle. George e un 
băiat tare bun. S-a schimbat foarte mult. De-abia 
aştept să-l văd. 

— Se pare că ţine într-adevăr la Enid. 

- Bineînțeles. La ce sînt buni prietenii? Oricum, 
să ştii că eu nu dezvălui secretele prietenilor mei. 
Ştiu că toată lumea crede că am gura mare, dar 
ştiu să mi-o ţin închisă, cind este cazul. 

Elizabeth îl privea acum pe Winston într-o altă 
lumină. Era conştientă de faptul că vedea acum o 
latură a personalităţii lui, pe care puţini avuseseră 
norocul s-o observe. Păcat că Jessica nu-şi dădea. 
seama ce om sensibil era, în loc să-l trateze ca 
pe un tintălău îndrăgostit de ea. După părerea lui 
Elizabeth, Winston îi era superior lui Bruce Pat- 
man, care se plimba în maşina lui luxoasă şi se 
comporta ca.un puşti rizgiiat. 

- Te cred, Win, zise ea, sărutindu-l uşor pe 
obraz. 

— Ai grijă, Egbert, ţipă Todd. E prietena mea! 

Elizabeth nu se putu abţine să nu se gindească 
că, dacă Winston ar fi fost puțin mai roşcovan, ar fi 
putut fi folosit ca indicator de circulaţie. 


a3) 

Todd o luă de mină pe Elizabeth. 

— Hei, nu prea pari fericită. Nu-i normal pentru 
cineva care va merge diseară la dans cu ce! mai 
grozav tip din regiune. 

Ea se strădui să-i zimbească. 

- M-a invitat cumva Burt Reynolds? 

Todd rise. 

— Asta-mi place mie la tine, Liz. Chiar şi atunci 
cind eşti tare supărată, reuşeşti totuşi să zimbeşti. 

— Aşa sînt eu: la suprafață, numai zîmbet, iar pe 
dinăuntru pling. Surisul i se şterse de pe faţă. Oh, 
Todd, ce mă fac? Am încercat totul, dar Enid tot 

nu vrea să-mi vorbească. 

Cu o zi înainte, mersese acasă la Enid, după 
ore. Spera s-o prindă singură. Dar n-a reuşit să 
treacă de uşa de la intrare. Mama lui Enid i-a spus 
că nu se simţea bine şi că nu primea vizitatori. 
Vizitatori? Dar de cind era ea un simplu vizitator? A 
plecat plingind, atit de rănită, încît nici nu l-a văzut 
pe fratele mai mic al lui Enid, care se plimba cu 
bicicleta în fața casei. 

— Ai făcut tot ce-ai putut, zise Todd. Dacă nu 
vrea să creadă că eşti nevinovată, n-ai ce face. 

- Ceva nu e în regulă, Todd. Enid nu proce- 
dează aşa. N-a mai ţinut niciodată atit supărarea. 
Aş putea să jur că cineva i-a turnat nişte minciuni 
îngrozitoare despre mine. Dar cine ar vrea să facă 
aşa ceva? 

- Oricine-ţi este cu adevărat prieten, nu va 
crede în minciuni; nu prea mult timp, oricum. Dacă 
Enid ţine la tine, va reveni. 

Elizabeth oftă. 

- Sper să ai dreptate, Todd. Jess spune că-mi 
e mai bine fără ea, dar mie mi-e tare dor. 

- Sora ta nu e chiar o expertă în materie de 
prietenie. Gindeşte-te la ce era gata-gata să ne 
facă nouă. 

Se referea la felul în care Jessica o făcuse pe 
Elizabeth să creadă că lui Todd nu-i păsa de ea, şi 
viceversa. Printre altele, Jessica lăsase să se în- 
țeleagă că sora ei era prea ocupată să se întil- 

nească cu alţi băieţi, ca să se mai gindească şi la 
el. Îi povestise lui Elizabeth o întreagă istorie de- 
spre cum fusese atacată de Todd, cind, de fapt, el 
o sărutase doar pe obraz. Aşa că Todd nu mai 
avea deloc încredere în Jess. 

Elizabeth îi luă apărarea surorii ei. 

— Jessica e bine intenţionată. Şi e foarte drăguţ 
din partea ei că încearcă s-o ajute pe Enid. 

- Nu sint prea sigur, o avertiză Todd. Oricum, 
ar trebui să-ţi urmezi instinctele, nu să o asculţi pe 
Jessica. 

- Nu mai ştiu dacă mă mai pot încrede în ele. 
Toată situaţia aceasta m-a dat peste cap. Nici nu 
mai văd ca lumea. 

— Cit mai vezi încă să ajungi la bal, eşti în formă. 
Haide, uită de toate astea, măcar în astă-seară, 
da? 

— Aş vrea şi eu să fie atit de uşor. Şi să nu mă 
mai simt vinovată că mă distrez, în timp ce Enid va 
sta acasă, simțindu-se groaznic. Ştiu că nu e vina 
mea, însă mă simt prost. 

— Stiu cum e. Cînd eram mic, fratele meu s-a 
îmbolnăvit chiar în seara de Halloween. El a trebuit 
să rămînă acasă, în timp ce eu am plecat cu toţi 
prietenii. Dar nu-mi era bine. O parte din mine ar fi 
rămas acasă. Oricum, pentru el a fost cel mai bine, 
pentru că i-am dat lui majoritatea bomboanelor. 

- Mă bucur tare mult că mă înţelegi, Todd. 
Sper să nu fiu prea deprimată diseară. 

— Mulţumesc! 

In timp ce ieşeau din parcare, el işi încolăci 
braţele în jurul ei şi-i sărută uşor gura îmbufnată. 
Săruturile lui Todd erau un deliciu. 

Erau ca şi el: ferme, însă atit de tandre... 

Ar fi vrut să poată rămine aşa, în braţele lui, 
pentru totdeauna. 


să 


- Mama a spus că, dacă nu ne facem curat în 
camere, nu mergem la dans! îi dădu Jessica ves- 
tea lui Elizabeth, pe cind intra pe uşă. iți vine să 
crezi? Parc-am fi în Evul Mediu! Mă simt ca o Ce- 
nuşăreasă. 

— Ce mare scoifală! Avem timp suficient, înainte 
de a începe să ne pregătim. 

— ie ţi-e uşor să vorbeşti. Camera ta e întot- 
deauna dezgustător de curată. Dar mie mi-ar lua o 
sută treizeci şi şapte de ani s-o aranjez pe a mea. 
E atit de nedrept! Cui îi pasă cum arată camera 
mea? Oricum, nu intru decit eu în ea! 

- lar asta se întîmplă foarte rar. Pentru că îţi 
petreci majoritatea timpului în camera mea. Făcind 
şi aici mizerie. Sincer, Jess, oricine simte nevoia 
de intimitate. 

- Mmm, murmură Jessica. 

Fusese ciudat de secretoasă în ultimele zile, se 

gindi Elizabeth, întrebindu-se ce avea oare de 
gind. Cu Jessica, nu se ştie niciodată. 

Cînd Jess dispăru, Elizabeth se apucă să-şi 
stringă puținele lucruri lăsate în dezordine. Majo- 
ritatea erau cărţi şi ziare. Avea întotdeauna ceva 
de notat; în consecinţă, o mulţime de caiete şi de 
pagini dactilografiate erau împrăşitiate pe jos. In 
timp ce se apleca să ridice o hirtie, zări o scrisoare 
sub pat. 

Una din scrisorile lui George! 

işi dădu seama că oricine ar fi putut s-o vadă. 

Nu, nu oricine. 

O singură persoană, cu excepția mamei ei, 
putea să fi intrat în camera ei. 

Jessica. 

Deodată, totul i se păru cumplit de evident. Era 
sigură că sora ei citise scrisoarea, apoi îi povestise 
lui Ronnie. Aceasta ar explica şi starea ei ciudată 
de spirit, din ultima săptămină. Elizabeth îşi cu- 
noştea prea bine sora. Ştia de ce făcuse toate 
astea. Nimeni şi nimic n-o putea împiedica să fie 
încoronată regină. Nici măcar Enid. 

Tremurind de furie, luă scrisoarea şi o băgă 
într-un sertar. Era atit de pornită pe Jessica, încit 
ar fi sugrumat-o. 


AD 

- Enid! Nora Dalton tresări, surprinsă, vă- 
zînd-o pe fată în fàța uşii apartamentului ei. Ce 
faci aici? 

- Nu vă supăraţi, domnişoară Dalton, dar 
simțeam nevoia să vă vorbesc. Şi pentru că nu aţi 
mai venit la şcoală... Vocea i se pierdu. | se părea 
ciudat că domnişoara Dalton era îmbrăcată într-un 
halat de baie, ziua în amiaza mare. i 

— Bineînțeles că nu mă supăr. Numai că... Işi 
trecu mina prin păr, încercînd să-şi amintească 
dacă se pieptănase. Numai că nu mă aşteptam să 

am musafiri. Scuză-mă. Arăta ca naiba. Nu m-am 
simţit prea bine în ultimele zile. 

— Da, am auzit că sinteţi bolnavă. Îmi pare rău 
că vă deranjez. 

Enid se simţi deodată teribil de stinjenită. Fu- 
sese atit de preocupată de propriile-i probleme, 
incit nu se mai gindise la cit trebuie să fi suferit 
profesoara ei din cauza birfelor din şcoală. 

— Nu mă deranjezi deloc, Enid. Intră. Mă bucur 
că ai venit. Nora Dalton părea mai subţire şi mai 
palidă decit ultima oară, cind o văzuse Enid. Şi 
avea cearcăne sub ochi. 

S-au aşezat pe canapea. Enid începu să-şi de- 
pene povestea. li venea greu să stea de vorbă cu 
mama ei, de cînd cu divorțul, aceasta avea şi aşa 
destule probleme. Dar ştia că poate avea încre- 
dere în domnişoara Dalton; părea sora ei mai 
mare. lar cele trei zile în care nu a văzut-o au fost 
cele mai lungi din viaţa lui Enid. 

- Probabil sînt ultima persoană care ar trebui 
să te sfătuiască în această problemă, spuse dom- 
nişoara Dalton, cind Enid a terminat de povestit. 
Dar ştiu ce simţi. Nu-i uşor să te simți condam- 
nată, fără a fi fost judecată, nu? 

— lar cel mai greu lucru este să ştii că totul se 
întimplă din cauza celei mai bune prietene. 

Domnişoara Dalton clătină din cap. 

- Eu nu cred că Liz a putut face aşa ceva. 

— Cine altcineva ar îi putut? 

— Nu ştiu. Însă trebuie să existe o explicaţie. De 
ce-ar fi vrut Liz să te rănească? Doar îţi e cea mai 
bună prietenă. 

- Probabil s-a întîmplat aşa cum mi-a spus 
Jessica. l-a scăpat. Dar ştia cit de important era 
pentru mine să nu afle nimeni. Asta mă doare cel 
mai tare. S-a purtat ca şi cum sentimentele mele 
nu contau deloc. 

— Şi ce spune Liz despre toate astea? o întrebă 
domnişoara Dalton, privind-o cu simpatie. 

— Neagă, bineînțeles. 

- Dar te-ai gindit că poate spune adevărul? 

Enid fixa cu privirea covorul. 

— Cred că eram prea furioasă ca să mai gin- 
desc. 

— Ar fi trebuit s-o asculti, totuşi. Nimeni nu tre- 
buie condamnat, înainte de a-i fi fost ascultată 
mărturia. Dacă tu nu ai încredere în Liz, nu în- 
seamnă că procedezi ca şi Ronnie? 

— Nu m-am gindit niciodată aşa. 

- Vorbeşte cu Liz. Sint sigură că va înţelege. 
Ştie cit ai fost de supărată. lar oamenii, cite- 
odată, nici nu mai gindesc atunci cînd se simt 
răniţi. 

Enid avea senzaţia că domnişoara Dalton în- 
țelegea prea bine prin ce trecea ea. Ultimul zvon 
care circula prin şcoală era că se despărțise de 
tatăl Lilei. 

- Mă îndoiesc că Liz va mai vrea să vorbească 

cu mine. N-am fost prea prietenoasă în ultimul 
timp. 

- Nu e niciodată prea tirziu să spui că-ţi pare 
rău, Mai ales într-o situaţie ca asta, Enid. 

Işi imbrăţişă profesoara. 

— Ştiţi ceva? Mă simt mai uşoară, deodată. 
Chiar dacă am rămas fără partener la dans, în- 
cheie ea, puţin întristată. 

- De ce nu te duci singură? îi sugeră dom- 
nişoara Dalton. Faptul că nu ai partener nu trebuie 
să te împiedice. Mulţi alţi copii merg singuri. Frun- 
tea sus! Numai asta contează. O să fii surprinsă 
cind ai să vezi ce bine o să te distrezi. 

— Chiar credeţi? 

— Bineînțeles! Aş fi mers şi eu, dacă... Nu mai 
continuă. Nu putea să discute cu Enid problema 
ei. 

- Oh, domnişoară Dalton! Dar e atit de ne- 
drept! Cum pot spune aşa ceva despre dum- 
neavoastră? 

- Probabil n-ar fi trebuit să-ţi spun, Enid, însă 
mă gindesc să-mi dau demisia. Am vorbit cu 
domnul Cooper, iar dinsul a spus... 

- Nu! Enid sări în picioare, indignată. Nu se 
poate! Nu trebuie să vă lăsaţi! Ce-mi tot spuneaţi 
mie? Cum voi ţine eu fruntea sus, dacă dumnea- 
voastră nu veţi face la fel? 

— Nu înţelegi, Enid. Nu e acelaşi lucru. 

— De ce n-ar fi? Am fost amindouă acuzate de 


86 


SECRETE TANDRE 


ceva ce nu am făcut! Care e diferenţa? 

Toate lacrimile pe care Enid şi le stăpinise îi 
alunecau acum pe obraji. Işi luă haina. Se sim- 
tea abandonată, deodată, de domnişoara Dal- 
ton. 

— Fuga rămîne tot fugă, indiferent de scuzele 
pe care le veţi găsi! strigă Enid, în timp ce ieşea 
pe uşă. 

Dispăru înainte ca domnişoara Dalton să-i poa- 
tă răspunde. 


să 


Soneria sună în timp ce Enid îşi lăcuia unghiile. 
Era atit de încordată, încit, din cauza zgomotului, 
scăpă sticluţa jos. 

- La naiba! strigă ea, aproape să izbucnească 
din nou în plins. Dar de data asta era hotărită: fără 
lacrimi! Machiajul îi luase o oră întreagă. N-avea 
de gind să-l strice. Se uită în oglindă şi-şi spuse: 
Ai să te distrezi în seara asta, Enid Rollins! Tre- 
buie! 

— Enid! A venit cineva să te vadă! o strigă ma- 
ma ei. 

— Cine? 

Nu-şi dădea seama cine ar fi putut trece pe la 
ea, la ora aceea. Era aproape opt. Elizabeth era 
probabil ocupată cu pregătirile. Nu mai putea fi 

decit... 

- Ronnie! Sări de pe scaun. Inima îi bătea ne- 
buneşte. 

- Mă tem că nu, draga mea. Dar nu cred că ai 
să fii dezamăgită cind vei vedea cine e. 

Enid cobori într-un suflet, uitind că era des- 
cultă. Se opri brusc în dreptul uşii sufrageriei. 

- George! 

Nu putea fi acelaşi George Warren pe care-l 
văzuse cu doi ani înainte. Se înălțase. Făcuse 
muşchi şi avea cel mai sexy zimbet pe care-l vă- 
zuse Enid vreodată. Era îmbrăcat în costum, cu 
cravată; îmbrăcămintea îl făcea chiar şi mai ire- 
zistibil. Ea se apropie, ca în transă, şi întinse mina 
spre mina lui. 

— Ştiu că ar fi trebuit să telefonez mai întîi, zise 
el cu o voce plăcută, baritonală,-dar m-am temut 
că-mi vei spune să nu vin. Şi n-aş fi putut suporta 
să nu te văd, Enid. 

— Mă bucur că ai venit, George, zise ea, re- 
venindu-şi. Oh, George, nu-mi vine să cred că tu 
eşti. Te-ai schimbat! ` 

— Şi tu. Rise. Şi în bine. Imi amintesc că erai o 
copiliţă slabă, cu un păr rebel, care-ţi venea tot 
timpul în ochi. 

— Şi bretele. Nu uita bretelele. 

— Cum aş putea? _ 

Izbucniră amindoi în ris. In citeva minute, stă- 
teau de vorbă, de parcă nu s-ar mai fi văzut de 

ieri. Chiar mai surprinzătoare decit transformarea 
fizică era transformarea psihică a lui George. Se 
terminase cu băiatul furios, care dădea vina pe 
toată lumea pentru problemele lui. Era acum un 
tinăr responsabil şi un elev bun. Fusese accep- 
tat la colegiul din Sweet Valley, semestrul urmă- 
tor. 

Bineînțeles că ştia din scrisorile lui că se schim- 
base; impactul fusese însă puternic. Şi cum ar fi 
putut să-şi dea seama, din scrisori, cit de bine 
arăta acum? Enid nu se mai sătura privindu-l. 

— Ascultă, Enid, îi zise George. Tocmai am vor- 
bit cu Winston, iar el mi-a povestit ce s-a întimplat. 
Voiam numai să ştii cit de rău imi pare că scrisorile 
mele ti-au provocat atitea necazuri. O luă de mină 
cu blindeţe. 

- Necazuri? Enid uitase de toate. O senzație 
minunată o cuprinse în tot corpul, la atingerea 
lui. 

— Totuşi, scrisorile, continuă el. Trebuie însă 
să-ţi spun că ele m-au ajutat foarte mult, mai ales 
la început, cind mi-a fost tare greu. Tu ai crezut în 
mine, atunci cind nimeni nu mai credea. De asta 
am vrut să te văd. Să-ţi mulţumesc. 

— Să-mi mulţumesti? Enid Îşi dădea seama că 
repeta, ca un papagal, dar de fiecare dată, cînd se 
uita în ochii lui mari şi limpezi, uita tot ce avea de 
spus. i 

- Da. Şi să te întreb ceva. Işi drese vocea. Ştiu 

că am venit în ultimul moment, însă Winston mi-a 
spus că prietenul tău nu mai vrea să meargă cu 
tine la bal, şi mă gindeam... 

Glasul lui Enid răsună clar, limpede. 

- Ronnie nu e prietenul meu. De fapt, nici nu 
sint prea sigură că a fost vreodată. Da, George. 
Mi-ar face mare plăcere să mergem la bal îm- 
preună. 

- Cind te-am văzut îmbrăcată, am fost sigur că 
e prea tirziu. M-am gindit că vreun alt norocos 
mi-a luat-o înainte. 

— Dar şi tu eşti îmbrăcat. De ce? 

- Aşa. Mă gindeam că te voi convinge, în final. 
fi întinse o cutie pe care o ținuse ascunsă la spate. 
Înăuntru era o orhidee albă, legată cu o panglică 
roşie. 

- Oh, George! Ochii lui Enid se umplură de 
lacrimi. Mincinosule! Ai ştiut de la bun început că 
nu am partener. 

- Şi care e diferenţa? Ai acum. Nu asta con- 
tează? 

Cind au ajuns la uşa de la intrare, George se 
uită în jos şi izbucni în ris. 

— Ce e atit de nostim? 

- N-ai uitat ceva? 

Enid privi în jos. 

- Pantofii! 

— Nu-i nimic. Imi placi şi desculţă. 

O cuprinse în braţe şi o sărută cu tandrețe. 

Buzele lui erau calde şi dulci, provocindu-i lui Enid 
valuri de plăcere. Işi puse o mină pe după gitul lui, 
atrăgindu-l spre ea, pe măsură ce sărutul lor de- 
venea tot mai profund. 

In clipa aceea, Enid ar fi mers desculță pe 
cărbuni încinşi, ar fi făcut orice, numai să meargă 
la bal cu George. 


s 


91 


FRANCINE PASCAL 


12 


— Cum arăt? 

Jessica se fiţiia prin fața surorii ei. Arăta grozav, 
într-o rochie roşie, de mătase, cu o curea lată, 
brodată, şi sandale negre, cu tocuri înalte. Cercei 
lungi îi atirnau la urechi. Era parcă coborită din 
paginile revistei Cosmopolitan. 

— Arăţi foarte sexy, dacă asta voiai să auzi, 
spuse Liz, abia ridicindu-şi privirea de pe masa de 
călcat. Eşti sigură că Ronnie o să se descurce? 

- Te porți ca şi cind Ronnie ar fi prietenul meu, 
oftă Jessica. Ţi-am spus, Liz. O fac numai pentru 

Enid. 

- Da, aşa e. Parcă mi-ai spus ceva. Elizabeth 
apăsă şi mai tare fierul de călcat pe rochie, ima- 
ginindu-şi că-i presează capul lui Jess. 

— Elizabeth, te porți foarte ciudat de citeva ore 
incoace. Ce ti s-a întîmplat? 

— Nimic. Absolut nimic. Ce să mi se întimple? 

— Nu ştiu. Dar te uiţi tare urit la mine! Te-am 
supărat cu ceva? 

- Pe mine? Cu ce-ai putea tu să mă superi, 
Jess? o întrebă Liz, dulce. Cred că tu ai conştiinţa 
încărcată, de aceea ţi se pare. 

— De ce să mă simt vinovată? N-am făcut nimic 
rău. „ 

— In cazul acesta, n-ai de ce să-ți faci griji. 

— Sinceră să fiu, Lizzie, nu ştiu ce te apucă aşa, 
din cind în cînd. Ar trebui să-mi fii recunoscătoare 
pentru toate sacrificiile pe care le fac pentru tine! 

— Sint, sint. Incerc numai să mă gindesc în ce 
fel să-ți arăt cît de mult apreciez eu tot ce-ai făcut. 

- Chiar aşa? 

— Sigur. Vreau să ştiu că ai primit ceea ce 
meriti. 

- Eşti o păpuşă, Liz. Retrag toate rāutățile pe 
care ţi le-am spus. Se reÎîntoarse la oglindă, să se 
mai admire o dată. Ce crezi? Să-mi ridic părul sau 
să mi-l las pe umeri? 

— Lasă-l aşa. Să nu ai probleme cu aranjarea 
coroanei. 

— Oh, Lizzie! Chiar crezi că o să o primesc? 

— Nu capeţi tu întotdeauna ceea ce-ţi doreşti? 

— Sper. Măcar astă-seară. De cînd tot încerc să 
fiu partenera lui Bruce Patman! Asta e mare mea 
şansă. Abia aştept! 

— Eu n-aş fi atit de nerăbdătoare, dac-aş fi în 
locul tău. Elizabeth scoase fierul din priză. Ştii 
vorba aceea, cu blana ursului din pădure, 

— Asta să i-o spui lui Winston Egbert. |ţi vine să 
crezi că şi el candidează? Nici nu ştiu cum de-a 
reuşit să fie nominalizat. 

— Oh, ce importanţă are. Eu chiar cred că va fi 
un rege minunat, dacă va fi ales. 

- Haide, Lizzie, grăbeşte-te. Băieţii trebuie să 
vină dintr-o ciipă în alta. 

Ar fi fost pentru prima oară cînd Jessica era 
gata, iar Elizabeth nu. De obicei era invers. Jes- 
sica îi lăsa pe toţi să aştepte. Din punctul ei de 
vedere, nimic nu începea într-adevăr pină la ve- 
nirea ei, aşa că, de ce să se grăbească? 

— Vin, vin, murmură Elizabeth, zimbind. Era 
primul ei suris din acea săptămînă. li va da surorii 
ei o lecţie pe care să n-o uite prea curînd. 


sD 


Sala de gimnastică, decorată feeric, era deja 
plină, la ora opt şi jumătate, cînd au sosit Jessica 

şi Elizabeth, însoţite de Ronnie şi Todd. Ringul de 
dans era înțesat de perechi, iar formaţia „The 
Droids“ părea în formă. 

-— De-abia aştept să înceapă votarea, îi şopti 
Jessica lui Elizabeth. 

— Si eu, îi răspunse Elizabeth, întrebiîndu-se 
dacă sora ei ar mai fi la fel de nerăbdătoare, 
dac-ar şti ce i se pregăteşte. 

Elizabeth o zări pe Caroline Pearce, care arăta 
ca o copiliță, într-o rochie roz, cu volănaşe. li şopti 
ceva la ureche. Caroline zimbi, iar ochii i se măriră 
de surpriză. |n clipa în care Elizabeth se îndepărtă, 
Caroline începu să-i şoptească ceva persoanei de 
lingă ea. 

Elizabeth îşi dădu seama că nu va dura multă 
pină ce vestea se va împrăştia, acum că se ocupa 
Caroline de ea. 


50) 


Elizabeth dansa cu Todd, cind sesiză un zum- 
zët. Îşi înălță capul, ca să vadă ce se întimpia, şi O 
zări pe domnişoara Dalton, făcindu-şi loc prin 
mulțime. 

- Mă întrebam dacă o să vină. l-am văzut 
numele pe lista profesorilor, dar m-am gindit că-i e 
prea rău ca să participe. 

— Se pare că şi-a revenit în mod miraculos, zise 

Todd. 

Era adevărat. Domnişoara Dalton nu arătase 
nicicind mai bine. Purta o fustă lungă, de catifea, şi 
o bluză de modă veche, cu volane şi dantelă. Era 
frumos coafată, iar în păr avea un trandafir de 
mătase. Era evident că-şi dăduse toată silința să 
arate cit mai bine. 

— Hei, domnişoară Dalton, unde-i Ken? se auzi 
O voce. 

Ea tresări. Elizabeth îşi ținu răsuflarea, neștiind 
ce avea de gind să facă profesoara. Insă singura 
ei reacţie, după acel moment de ezitare, a fost să 
zimbească şi mai larg. Işi continuă drumul spre 
masa unde erau aşezate gustările. Acolo fu primită 
călduros de către ceilalţi profesori, în special de 
domnul Collins. 

Acesta o luă de mină şi-i şopti ceva la ureche. 
Domnisoara Dalton dădu din cap şi amindoi se 
îndreptară spre ringul de dans. „The Droids“ în- 
cepură să cinte o melodie lentă. 

Elizabeth răsuflă uşurată. 

- Se pare că lucrurile se rezolvă, în sfirşit. 

- Lumea va continua să vorbească. 

— Vor obosi, la un moment dat. Şi vor găsi alte 
subiecte. 

— Să sperăm că nu pe noi. Rise. 

— Cam greu. Despre ce să vorbească? Sintem 
prea plicticoşi. Nu facem decit să ne ţinem de 
mină şi să ne sărutăm. 

— Mie nu mi se pare deloc plictisitor. Todd o 
strinse şi mai tare de mijloc şi-i atinse urechea cu 
buzele. 

— Dar unde e Ken? se întrebă Elizabeth cu voce 
tare. Nu l-am văzut. E încă bolnav? 

— Vrei să spui că n-ai auzit? 

— Au fost atitea zvonuri, că nu le-am putut auzi 
pe toate. 

— Am vorbit chiar eu cu Ken. Trebuia să vină la 
bal cu Lila Fowler, dar, cind a aflat că ea a lansat 
zvonul despre domnişoara Dalton, a renunţat. 

— Lila a început totul? | 

— Aşa spune Cara. Insă n-aş cosidera-o o 
sursă prea sigură. 

- Dacă este adevărat, atunci Lila a căpătat ce 
merita. 

Aşa cum şi altcineva va căpăta ceea ce merită, 
se gîndi Elizabeth, în timp ce o privea pe sora ei 
flirtind cu Bruce Patman. 


SD 


Lui Elizabeth nu-i venea să-şi creadă ochilor, 
văzind-o pe Enid apărind la braţul unui băiat 
nemaipomenit. Era foarte emoţionată, obrajii îi 
erau roşii, ochii îi străluceau. Purta o rochie mov 
pal, cu un umăr dezgolit, care-i punea în evidenţă 
pielea catifelată. Părul i se revărsa în cascade; era 

prins cu doi piepteni delicaţi, bătuţi în perle. Liz n-o 
văzuse niciodată arătind atit de bine. 

Murea de dorința de a alerga spre ea. Voia s-o 
intrebe pe Enid ce se întimplase, cu cine venise, 
dar se stăpini. Dacă Enid o va repezi de faţă cu 
toată lumea? Toţi ochii erau aţintiţi asupra lui Enid 
şi a partenerului ei. Elizabeth nu putea risca să fie 
umilită. Cu toate că ar fi dat orice, numai să-i 
poată vorbi lui Enid, să fie totul ca mai înainte. 

Todd plecase să aducă nişte răcoritoare, cînd 
Elizabeth o văzu pe Enid îndreptîndu-se spre ea. 
Pulsul i se acceleră. Mai era oare Enid supărată pe 
ea? Enid nu zimbea. Părea încordată, preocupată 
de ceva. 

— Liz? Enid o atinse pe mină. Putem sta de 
vorbă? Ştiu că eşti, probabil, furioasă pe mine, şi 
ai dreptate să fii, dar voiam să ştii cît de rău îmi 
pare pentru felul în care m-am purtat. 

— [ie îţi pare rău? Elizabeth era uimită. 

- N-am crezut niciodată cu adevărat că tu i-ai 
spus lui Ronnie despre scrisori. Eram numai foarte 
furioasă. Am greşit. Ştiu acum că tu nu mi-ai putea 
face vreun rău, Liz. 

Ochii lui Elizabeth se umplură de lacrimi cind o 
îmbrăţişă pe Enid. 

- Oh, draga mea, îmi pare atit de bine! Mi-era 
atit de teamă că nu vom mai fi niciodată prie- 
tene! 

- Sintem legate prin ureche, nu? Enid rise. Fă- 

cuse aluzie la convorbirile lor telefonice intermi- 
nabile. Şi ochii ei erau plini de lacrimi. Mă simt atit 
de uşurată că nu eşti supărată pe mine, Liz. Eram 
absolut sigură că n-ai să vrei să-mi mai vorbeşti 
niciodată. 

- Cum să nu-ţi vorbesc? Cind mor de cu- 
riozitate să aflu cine e tipul fantastic cu care ai 
venit. Ce se întimplă, Enid? 

Ea zimbi. Faţa îi căpătă o expresie visătoare. O 
puse rapid în temă pe Elizabeth. 

- George este un băiat foarte special. Şi nu 
numai la suprafaţă. Ştiu bine că, împreună cu el, 
nu va trebui niciodată să mă prefac. Ai avut multă 
dreptate, Liz. Cu Ronnie, n-ar fi mers. Chiar dacă 
nu i-ar fi spus nimeni de scrisori. 

— Insă cineva i-a spus. Şi ştiu cine. 

— Cine? întrebă Enid. 

— Nu-ţi pot spune. Dar vreau să ştii că nu va 
scăpa uşor. 

Enid dădu din cap amuzată. Cu numai o săp- 
tămină în urmă, era în stare să-l stringă de git pe 
cel care-i stricase prietenia cu Ronnie. lar acum 
nici nu-i păsa. In parte, din cauza lui George, iar în 
parte, din cauza discuţiei cu domnişoara Dalton. 
Realizase că .o relaţie care nu se bazează pe 
încredere şi onestitate nu poate dura. Lucru valabil 
şi pentru o prietenie. Prietenii trebuie să aibă în- 
credere unul în altul, chiar şi atunci cînd lucrurile 
nu stau prea bine. 

— Ştii ceva? De fapt, ar trebui să-i mulţumesc 
celui care mi-a făcut asta. Mi-a făcut o favoare la 
urma urmei. 

— Oh, Enid, eşti chiar prea iertătoare, o mustră 
Elizabeth. 

- Chiar cred asta. Dacă nu m-aş fi despărţit de 
Ronnie, nu mi-aş fi dat seama cit de îngust e în 
gindire. Şi n-aş fi aici cu George. 

Elizabeth îşi imbrăţişă prietena. 

— Oh, Enid, sint atit de fericită pentru tine! Sper 
că ştie ce fată nemaipomenită a găsit! 

— Ar fi bine să ştie, răspunse Enid. Orice greşeli 
aş fi făcut în trecut, au fost. Am învăţat din ele. 
Numai asta contează. 

— Hei, cînd terminaţi de pălăvrăgit? Vreau să 
dansez cu Cenuşăreasa, le întrerupse George. Le 
adusese cite o cupă de punci. li dădu una lui Eli- 
zabeth, fără s-o piardă însă din ochi pe Enid. 

- Liz, aş vrea să-ţi fac cunoştinţă cu Făt-Fru- 
mos. A fost o chestie legată de nişte pantofi, ştii. 

— De fapt, spuse George, forțindu-se să rămînă 
serios, mă topesc după scrisul ei. Scrie nişte scri- 
sori teribile. 

Enid se prefăcu jgnită. 

— Asta sint? Un condei? 

— Dar ce credeai? 

In timp ce se îndreptau spre ringul de dans, 
o mulţime de ochi îi urmăreau. Enid nu fusese 
nicicind mai drăguță. lar pe George l-ar fi dorit 

orice fată din încăperea aceea. Chiar şi Jessica îl 
scăpase din ochi pe Bruce, iar acum îl privea lung 
pe George. Numai Ronnie părea nefericit. 

Enid n-ar fi fost aleasă regină, dacă ar mai fi 
fost încă prieteni, se gindi Elizabeth. 

- Votează acum, îi şopti Jessica la ureche. Nu 


mai pot suporta suspansul! 


iD 

Zumzetul ce domnea în sala de gimnastică se 
stinse atunci cînd rezultatele votării i-au fost în- 
minate lui Ronnie, căruia îi revenea onoarea de a 
anunţa noua regină. 

- Ciştigătoarea este... 

Ciţiva se uitau la Enid, întrebindu-se dacă avea 
oare vreo şansă să ciştige. 

— Jessica Wakefield! 

- Nu-mi vine să cred! exclamă Jess, ca şi cind 
n-ar fi ştiut tot timpul că va cîştiga. Era radioasă. 
Muncise atît pentru asta! Acum va ciştiga totul. 

Coroana, băiatul pe care-l adoră, totul! 

Îşi tinu respiraţia, văzindu-l pe Ronnie că se 
apropia de microfon, pentru a anunţa regele. Tre- 
buia să fie Bruce, îşi spyse. Era cel mai frumos 
băiat din şcoală. Nimeni nu-l putea întrece. Se uită 
la el, cum stătea sprijinit de perete, vorbind cu 
partenera lui, ca şi cind nu i-ar fi păsat dacă va 
ciştiga sau nu. 

— Sinteţi gata? Să auzim tobele! 

Emily Mayer, baterista de la „The Droids“, în- 
cepu să bată. Fiecare bătaie avea ecou în inima ei 
nerăbdătoare a Jessicăi. Oh, Doamne, fă să fie 
Bruce! 

— Noul rege este... 

Te rog, te rog... 

— Winston Egbert! Felicitări, Win. 

Jessica fu înmărmurită. Nu era posibil! Nu i se 
putea întîmpla tocmai ei! Inima începu să-i bată 
nebuneşte cînd începu să realizeze că totul se în- 
timplase într-adevăr. 

Va fi nevoită să-l suporte pe Winston tot se- 
mestrul; la fiecare eveniment şcolar vor fi îm- 
preună. 

Imaginea ei, dansind cu Bruce Patman, se 
evaporă într-un nor de furie. Nu, nu va făce astal 
Va refuza coroana. N-au decit să-i găsească o altă 
parteneră lui Winston. Toată porcăria asta era din 
cauza lui Enid şi a scrisorilor. N-are decit să fie ea 
regină! 

— Felicitări, Jess! îi spuse Cara, îmbrăţişind-o. 
Ştiam eu că vei ciştiga! Pur şi simplu ştiam. Nu eşti 
bucuroasă? Trebuie să fii în extaz! 

— Aş putea chiar muri de atita extaz, mormăi 
Jess. Poţi să crezi una ca asta? Eu şi Winston 
Egbert! Aproape plingea. Eram atit de sigură că 
Bruce va fi ales rege. Cum de mi se poate întîmpla 
tocmai mie ceva atit de groaznic? 

Cara părea dezorientată. 

- Dar credeam că tu vrei să fii cu Winston. 
Toată lumea spunea că te-ai îndrăgostit de el. Mi 
s-a părut mie cam ciudat, pentru că ştiam că eşti 
nebună după Bruce, dar te-ai mai răzgindit tu şi 
altă dată. 

— Cred că aş fi în stare să-l omor pe cel care a 
lansat zvonul, mormăi Jessica. 

Cine ar fi putut s-o urască în asemenea mă- 
sură? 

Deodată, Jess îşi aminti cit de ciudat se pur- 
tase Elizabeth În aceeaşi seară, mai devreme. lşi 
aduse aminte că Elizabeth spunea că Winston va 
fi un rege minunat, pentru cea mai norocoasă fată. 
Ea era! Cine altcineva decit sora ei ar fi putut să fie 
într-atit de geloasă pe ea, încit s-o înjunghie pe la 
spate? Ştiuse dintotdeauna că Elizabeth era ge- 
loasă. Şi de ce n-ar fi fost? Doar ea era de o mie 
de ori mai populară decit Liz. 

Elizabeth se apropie de sora ei, surizind. 

— Felicitări, surioară. Nu prea pari fericită. 

- Cum mi-ai putut face aşa ceva? Ochii lui Jess 
aruncau scîntei. 

- N-am nici cea mai vagă idee despre ce vor- 
beşti, răspunse Elizabeth, zimbind cu drăgălă- 
şenie. Vrei nişte punci? 

- Nu face pe inocenta cu mine! Ştii foarte bine 
ce spun. Tu ai lansat zvonul despre Winston, pen- 
tru ca toată lumea: să-l voteze. Să nu îndrăzneşti 
să negi! 

— Aşa e, nu neg. Eu am fost cu ideea. 

— Cum ai putut, Liz? Mi-ai distrus viaţa! 

— La fel cum tu ai încercat să i-o distrugi lui 
Enid? 

Jessicăi i se mai domoli furia. 

— Ce vrei să spui? 

— Ştii foarte bine. Tu i-ai spus lui Ronnie despre 
scrisori. Tu i-ai despărțit pe Enid şi Ronnie, ca să 
fii aleasă regină. Ei bine, ai obținut ce-ai vrut. Nu 
esti mulțumită? 

~- N-am să fiu de acord! Nu mă poate forța 
nimeni! N-o să-l suport pe blegul de Winston! Re- 
nunţ la titlu. 

- Nu, Jess, n-ai să renunţi, zise Elizabeth, cu 
blindeţe. 

- Ce vrei să spui? Doar n-ai să mă înveţi tu ce 
să fac! 

Jessica era atit de furioasă, încît ar fi fost în 
stare să-şi sugrume sora geamănă. Numai gindul 
că şi-ar fi petrecut tot restul vieții în închisoare -— şi 

deci departe de Bruce — a făcut-o să se abţină. 

- Te vei sui pe scenă şi vei accepta coroana, 
de parcă ai fi fost aleasă Miss America, spuse 
Elizabeth, amenințătoare. Şi te vei simţi într-al 
nouălea cer. Sau măcar te vei preface că te simţi 
aşa. 
— De ce-aş face-o? 

- Pentru că, dacă refuzi, zise Elizabeth, dîn- 
du-se mai aproape, pentru a fi sigură că surorii ei 
nu-i va scăpa nici un cuvint, voi spune în toată 
şcoala ce i-ai făcut lui Enid. 

Jessica se speriase de-a binelea acum. Adinc, 
în suflet, îşi dădea seama că făcuse un lucru 
groaznic. Nici măcar Cara n-ar fi mers atit de 
departe. Ce vor spune prietenii ei, dacă vor afla? 
Ce va gindi oare Bruce? 

Işi înăbuşi un suspin. Chiar dacă Elizabeth 
ciştigase o rundă, nu insemna că trebuie să-şi dea 
seama că-i păsa. 

- Fie ca tine! Dar dacă crezi că am să-l sărut 
pe tontul ăla de Winston, te inşeli! 

— Tii, Jess, nu mă gindisem la asta! Dar nu eo 
idee rea. Ştii, eşti chiar dulce cînd vrei. Sint sigură 
că asta l-ar face foarte fericit pe Win! 

— Oh, nu... Jessica se dădu înapoi. 

Elizabeth înainta, însă, spre ea, pas cu pas. 

- Oh, da! 

- Nu-mi poţi face una ca asta, Liz! Gindeşte-te 
la reputaţia mea. Va fi complet ruinată! 


106 


SECRETE TANDRE 


- Nu cred, Jess. Dar cine ştie? Poate că repu- 
tația ta se va îmbunătăţi chiar! 

— Lizzie, te rog! Nu-i poţi face asta propriei tale 
surori! 

- Incearcă-mă. Adu-ţi aminte, surioara mea 
dragă, cine scrie Ochi şi urechi, în caz că dai 
înapoi. Dau totul în ziar! 

Jessica se lăsă pe primul scaun. Era înfrintă. 
Temporar. Deasupra capetelor dansatorilor ce se 
roteau pe ringul: de dans, îl zări pe Winston în- 
dreptindu-se spre ea. 

Suspină. Ar fi vrut ca podeaua s-o înghită, chiar 
în acel moment. 


sei 

Toba lui Emily Mayer anunţă că fotograful îşi 
pregătise instrumentele; urma să înceapă festivi- 
tatea de încoronare a regelui şi reginei. 

Jessica se apropie de scenă, ca şi cum urma 
să fie decapitată. Era nedrept! De ce nu era Enid 
în locul ei? Ştia perfect de bine de ce, desigur, dar 
aceasta n-o împiedica să fie necăjită. 

in acelaşi timp- se forța să zimbească. Atit de 
tare, încit o dureau muşchii obrajilor. Sub privirea 
necruțătoare a lui Elizabeth, urcă cele citeva trepte 


pină la scenă. Winston se apropia din colţul opus. 
Arăta ca o sperietoare de ciori; era îmbrăcat în- 

tr-un sacou care-i era cam scurt la mineci. Întinse 
mina spre mina ei. 

Sala izbucni în aplauze. Jessicăi îi venea să 
intre în pămînt. Nu mai fusese atit de umilită în 
viața ei! 

— Felicitări, Jessica, murmură Ronnie, în timp 
ce-i punea coroana pe cap. O meriţi. Sint foarte 
fericit că ai ciştigat. 

- Şi eu, şopti Winston, trecîndu-şi mina pe 
după umerii fetei. 

Jessica încerca din greu să-şi stăpinească la- 
crimile. Acesta ar fi trebuit să fie cel mai fericit 
moment din viaţa ei. Şi ar fi fost aşa, numai dacă 
Bruce i-ar fi stat alături. 

Privi spre marea de figuri de jos. Erau înce- 
toşate, parcă. Numai una se distingea foarte clar. 
Privirea ei o întilni pe cea a lui Bruce, care parcă-i 
transmitea un mesaj secret, destinat numai ei, 
chiar dacă mina lui se odihnea încă pe umerii par- 
tenerei lui, o roşcată cu ochii verzi. Doar dacă... 

Jessica reveni brusc la realitate. Blitz-urile scin- 
teiau. Observă că sora ei îi şoptea ceva foto- 
grafului. 

Deodată, el strigă: 

— Hei, porumbeilor, ce-aţi zice de un sărut? 

„Ai să mi-o plăteşti, Liz“, se gîndi Jess. 

Ultima imagine a lui Bruce, inainte ca el să se 
îndepărteze, fu cea a unui braţ leneş, ridicat într-un 
salut batjocoritor, în timp ce striga: 

— Acu-i acu, Wakefield! 

Jessica ar fi vrut să fugă după el, să i se arunce 
la picioare — orice. Dar ştia că se făcuse de ris 
suficient pentru o singură seară. Şi mai putea încă 
spera. Intr-o zi, cumva, îl va avea pe Bruce Pat- 
man. 

Asta presupunea, bineînţeles, un nou plan, din 
moment ce acesta eşuase atit de lamentabil. Se 
va gindi ea la ceva. 

N-o făcea oare întotdeauna? 

Zimbind printre lacrimi, Jessica se lăsă tirită pe 
ringul de dans de către nerăbdătorul Winston. 
Inchise ochii, încercînd să-şi imagineze că era în 
brațele lui Bruce, pe care-l iubea. Dar nu reușea, 
pentru că neîndeminaticul de Winston o tot călca 
pe picior. 

Tocmai atunci, Bruce trecu pe lingă ei, aproape 
ciocnindu-se de ea, care încerca — a cita oară? — 
să scape de piciorul lui Winston. O privi lung; ea 
simți parcă un şoc electric străbătindu-i şira spi- 
nării. Zimbetul lui era tentant, ispititor, iar în ochii lui 
albaştri, sexy, se putea citi un licăr de interes. Nu 
se mai simţea atit de nefericită. Era oare posibil? 


E3) 

— Afurisit să fiu dacă nu-i alteţa sa regală 
rsoană, zise Todd Wilkins, înghiontind-o uşur 
» Elizabeth Wakefield în umăr şi arătind sp 
rarea în sala de sport a şcolii. 

Elizabeth privi prin mulțimea ce se aduna; 
ja pentru concursul de dans al liceului d 
veet Valley. Oftă uşurată cind zări persoana 
re se referea Todd — sora ei geamănă, Jessic 
nă la începerea concursului mai răminind do 
eva minute, Elizabeth începuse să se îngrijore: 
legătură cu Jessica, deşi nu era prima oară cir 
ra ei a apărut, cu întirziere, la un eveniment ir 

portant. Aruncind o privire preocupată în direcţia 
prietenului ei, Elizabeth murmură: 

— Mă-ntreb unde-a fost Jessica în tot acest 
timp, 

- Zău aşa, Liz, zise Todd, clătinind din cap cu 
falsă exasperare. Ştii că Jessica aşteaptă întot- 
deauna pină se adună toată lumea, ca să-şi facă 
măreaţa intrare. 

- Exagerezi, Todd, replică pe ton defensiv Eli- 
zabeth, deşi, în sinea ei, recunoştea un anume 
adevăr al afirmației lui Todd. Jessica spunea me- 
reu că nici o petrecere nu începe cu adevărat, 
pină nu soseşte şi ea, iar acest eveniment părea 
prilejul ideal de-a-şi dovedi spusele. Incepuse deja 
să se formeze un mic grup în jurul popularei fete 
blonde. Oricum, ce-are-a face dacă lui Jess îi pla- 
ce să strălucească în luminile reflectoarelor? adău- 
gă Elizabeth. A fost aleasă regina sezonului de 
toamnă, după cum ştii, iar regalitatea are dreptul 
la anumite privilegii. In plus, nu face rău nimănui, 
nu-i aşa? 

— Nu, decit, poate, regelui, remarcă Todd, cu 
subinţeles. 

La vreo şase paşi în urma Jessicăi, stătea Win- 
ston Egbert, regele de toamnă al liceului din 
Sweet Valley şi partenerul ei pentru acea seară. 
Lui Elizabeth i-ar fi plăcut să explice cumva lipsa 
de interes a surorii ei pentru Winston, dar îşi tinu 
gura, refuzind să înceapă. o nouă ceartă legată de 

Jessica. Sora ei geamănă era singurul punct du- 
reros în relaţia dintre Elizabeth şi Todd. Incă n-o 
iertase pe Jessica pentru zilele cind îl făcuse să 
creadă că nu prezenta nici un interes pentru Eli- 
zabeth, şi nu găsea nici un rost de-a înrăutăţi 
situaţia. 

Pe-de altă parte, Elizabeth era foarte conştientă 
de faptul că pe Jessica o încinta prea puţin ideea 
de-a trebui să petreacă seara cu Winston, după 
ce aproape toată după-amiaza o ascultase ge- 
mind şi plingîndu-se în acest sens. Conform tra- 
diției scolii, regina sezonului de toamnă trebuia 
să-l însoţească pe rege în anumite activităţi spon- 
sorizate de către liceu, pe tot parcursul, semes- 
trului. Jessica n-avea nici o cale de-a scăpa, decit 
renunțind la coroană -— şi la toată gloria asociată 
cu aceasta. Nu că l-ar fi antipatizat pe Winston, îi 
explicase ea cu insistenţă surorii sale. Cine din 
Sweet Valley nu-l plăcea? Mereu zîimbitor, mereu 
glumind — un fel de bufon al clasei — şi, totuşi, în 
felul lui, unul dintre cei mai interesanţi băieţi din 
şcoală. Pe Jessica o deranja altceva. Winston nu 
era Bruce Patman, băiatul cu care tinjea să fie 
împreună, băiatul pe care sperase să-l înhaţe cînd 
complotase să fie aleasă regină. Faptul că Bruce 
continua să-i scape printre degete era pentru Jes- 
sica o continuă sursă de tortură. Obţinea întot- 
deauna ce voia şi încă nu întilnise un băiat care 
să-i poată rezista prea mult timp. Spera cu dis- 

perare ca Bruce să nu facă excepție. 

Jessica începea să-şi piardă răbdarea. De ani 
de zile era îndrăgostită, în secret, de Bruce. Bă- 
iatul era chipeş şi fermecător - iar familia lui, una 
dintre cele mai proeminente şi bogate din Sweet 
Valley, ceea ce-l făcea să fie şi mai atrăgător pen- 
tru ea. Insă frustrarea Jessicăi pornise să crească 
aproape imediat, văzindu-l cum se ţinea după 
aproape toate fetele de pe lista A a şcolii. 

După toate fetele, se părea, în afara de ea. 

Jessica sporovăia deja cu Cara Walker şi alte 
citeva membre ale societăţii de fete Pi Beta Alpha, 
cind Winston ajunse lingă ea. Avea pe chip o 
expresie admirativă. 

imbrăcată într-o rochie mini, strînsă pe trup, 
de culoare albastră, şi cu colanţi asortaţi, Jessica 
atrăgea privirile tuturor. Veşmintul îi scotea în evi- 
denţă picioarele lungi şi accentua albastrul scinte- 
ietorilor ei ochi. In celălalt capăt al sălii, Elizabeth, 
în pantaloni de culoarea griului copt, stilaţi, dar 
mai puţin pretenţioşi, şi bluză bej în dungi, o privea 
şi ea cu admiraţie pe Jessica. Binecuwvintate cu 
aceeaşi frumuseţe blondă, tipic americană, suro- 
rile semănau cit de mult le e posibil unor gemene, 
dar Elizabeth invidia uneori ceea ce simţea ea că 
ar fi flerul mai dramatic al surorii ei. 

Pardoseala sălii de gimnastică era aproape 
plină cu perechi ce dansau pe melodia ritmică im- 
primată de „The Droids“, ale căror tempo-uri 

frenetice şi melodii originale captivante îi făceau să 
fie cea mai populară formaţie din Sweet Valley 
High. Dana Larson, solista grupului, cînta cea mai 
recentă bucată, Am găsit Paradisul. Versurile spu- 
neau cum Edenul ei avea să fie desăvirşit numai 
atunci cînd ea va găsi băiatul potrivit cu care să-l 
împartă. Elizabeth se gindi că, dat fiind că atit de 
mulţi tineri nu scăpau din ochi făptura în mini-jupă 
a Danei, părul ei blond şi scurt, tuns exotic, şi 
ascultau atenţi vocea ei ispititoare, cintăreaţa 
n-avea să întimpine nici o greutate în a-şi împlini 
dorinţa. 

— Auzi, Todd, ştii cumva cine-i tipul de-acolo? 
întrebă Elizabeth, arătind spre un bărbat înalt şi 
uscăţiv, trecut cu puţin de douăzeci de ani, care 
stătea în fundul sălii de sport, lingă peluză. Purta 
pantaloni roşii de piele şi o cravată subţire, în- 
nodată larg peste cămaşa albă. Privea concentrat 
scena, părind absorbit de muzică. 

- Nnt, nu l-am mai văzut niciodată, răspunse 
Todd. O fi noul amic al domnişoarei Dalton. 

- Mă-nadoiesc. De cind sintem aici, nu s-a apro- 
piat niciodată de ea. E, totuşi, destul de arătos 
pentru domnişoara Dalton. 

Todd zimbi. 

— Sint sigur că instinctele tale de reporter vor 
adulmeca adevărul pină la sfirşitul serii. 'Aide, să-i 
urmăm lui Jess succes la concurs. Va avea 
nevoie, fin'că are de înfruntat oarece concurenţă 

dură. 

-— Zău? Din partea cui? 

Todd arătă spre pămînt. 

— Picioarele astea s-au născut ca să danseze. 
Şi nici partenera mea nu-i tocmai stingace. Am 
auzit undeva că gemenele au talente identice. 

— Jessica şi cu mine nu sîntem identice în toate 
privințele - după cum tu ar trebui să știi, cu si- 
guranţă, spuse Elizabeth, respingind provocarea 
lui Todd. Ascultă, dacă vrem să ne-ntilnim cu Jes- 
sica, n-ar strica să ne grăbim. Competiţia trebuie 
să-nceapă dintr-o clipă-n alta. 

Jessica se lumină la faţă, zimbitoare, la vederea 
surorii ei. 

- Bună, Liz, o salută ea, radioasă. Te distrezi 
bine? 

— Ca-ntotdeauna, nu? răspunse Elizabeth ve- 
selă; apoi se întoarse spre partenerul surorii ei. 
Win, eşti gata de concurs? 

— Glumeşti? zise Winston, făcînd un pas rapid, 
aproape împiedicindu-se de propriile-i picioare 
stingace. După seara asta, mergem mai departe, 
la „Dance Fever.“ Just, Jessica? 

Jess, care scrutase sala, reintră cam brusc în 
conversaţie, auzindu-şi numele: 


1. „Febra dansului“ 

— A, sigur, cum zici tu, Win. Şi adăugă, în- 
torcindu-se spre Elizabeth şi Todd: Apropo, nu 
cumva l-aţi văzut pe-aici pe Bruce Patman? 

- Că tot veni vorba, da, replică Todd. Pe lingă 
peluze, înconjurat de obişnuita hoardă de fete ca- 
re mor s-ajungă pe-aproape de el. De ce întrebi? 

— A, nimic important. 

Jessica azvirii din cap pentru a sugera că vrea 
să schimbe subiectul, dar tonul vocii îi era puţin 
cam prea nepăsător, pentru a fi complet credibil. 

- Voiam doar să-i urez succes. 

Elizabeth îi aruncă surorii ei o privire preve- 
nitoare. Cum poate vorbi despre Bruce, cu Win 
stind exact lingă ea? se întrebă, furioasă. 

— Sper să nu te pună-n umbră, sor-mio mai 
mică, spuse ea, folosind apelativul afectuos pe 
care i-l atribuise de mult, fiindcă era mai mică decit 
Elizabeth cu patru minute. Ştiu cit de mult în- 
seamnă pentru tine victoria în concursul ăsta. 

— A, nu-mi fac eu griji, sor-mio mai mare, de- 
clară Jessica. Doar ţine minte ce-am vorbit azi 
după-amiază -— şi nu-ţi bate gura. In regulă, Lizzie? 

Elizabeth fu întristată de nerăbdarea din vocea 
Jessicăi. Mai devreme, sora ei îi cerşise, efectiv, să 
nu-ncerce să ciştige concursul, dar n-o luase în 
serios. Jessica pur şi simplu nu cerşea niciodată 
nimic. Acum, însă, vedea bine că sora ei vorbise 
foarte serios. Chiar e în stare de orice, ca să-i 
atragă atenţia lui Bruce, işi dădu deodată seama 

Elizabeth. Privindu-l un moment pe Todd, evită 
ochii lui Jess, apoi replică indiferentă: 

- Mi-amintesc, şi o să am grijă. 

Vocea piţigăiată a lui Robin Wilson le întrerupse 
brutal conversaţia: 

— Jessica! Ce rochie incredibilă! Mor-după ea! 
De unde-ai procurat-o? Trebuie să-mi fac şi eu 
rost de una exact la fel! 

Sosită recent în Sweet Valley, Robin se ataşase 
rapid de Jessica. Avea nefericita tendință de a se 
amesteca în momentele cele mai nepotrivite. Ca 
de pildă acum. 

- Calmează-te, Robin. Am priceput aluzia, spu- 
se Jessica adresindu-i fetei supraponderale unul 
dintre strălucitoarele ei zimbete false, în timp ce se 
ginăea că ultimul lucru din lume, care-i mai lipsea, 
era să fie văzută în aceeaşi ținută cu „Miss Bu- 
toiaş“. Oops, uite-o pe Lila. Avem ceva de dis- 
cutat, se scuză ea grăbită şi adăugă, întorcindu-se 
spre Elizabeth: Ne vedem mai tirziu. Vă duceţi la 
Ken, nu? 

- N-aş lipsi pentru nimic în lume. Ken dă în- 
totdeauna cele mai mari petreceri. 

— Atunci, pa-pa. 

Şi, cu asta, o luă la fugă. 

— Petrecere? Ce petrecere? întrebă Robin, fu- 
gind după Jessica pe cît de repede o puteau 
purta picioarele ei dolofane. 

Dar Jessica o tulise ca un fluture înnebunit, 

să-şi întilnească prietena, pe Lila Fowler. Probabil 
o descoase cum să-l momească pe Bruce Pat- 
man, işi spuse îngrijorată Elizabeth, temindu-se că 
sora ei putea să facă orice pentru a ajunge la el. 
Cu citeva luni în urmă, Lila avusese o scurtă vijiială 
cu brunetul şi chipeşul elev în ultimul an, şi se 
considera expertă în privinţa lui. 

Concursul de dans era pe punctul să înceapă. 
„The.Droids“ îşi terminaseră repertoriul, iar luminile 
scăzură. Roger Collins săltă pe scenă. Frumos ca 
un star rock, dar echipat în reiaţi tociţi, comozi, şi 
in pulover, îndrăgitul şi chipeşul profesor îşi postă 
făptura slăbănoagă în dreptul microfonului. li plă- 
cea vizibil rolul de supraveghetor al dansului. 

- Bună seara, domnişoarelor şi domnilor, în- 
cepu el grandilocvent. 

— Bună seara, domnule Collins, îi răspunseră 
cu toţii, psalmodiind la unison, maimuţărindu-i cu 
afecţiune numărul de maestru de ceremonii. 

Zimbind larg, domnul Collins continuă: 

- Bine aţi venit la a cincea ediţie a Concursului 
anual de dans rock din Sweet Valley. Vă distraţi 
toți bine astă-seară? 

Mulțimea răspunse cu un vuiet. 

~ Grozav! strigă profesorul. Cunoaşteţi regulile. 
Orchestra va cinta trei melodii. In timp ce con- 
curenţii dansează, juriul vă circula în jurul ringului 
şi, după o scurtă pauză, vor fi anunţaţi cîştigătorii. 

Oprindu-se un moment, ca să facă efect, dom- 

nul Collins surise publicului, care fremăta vizibil de 
nerăbdare. 

— In regulă, deci! Să începem. Conform tradiţiei 
din. Sweet Valley, vor conduce concursul regele şi 
regina. Deci, fără alte comentarii, vi-i prezint pe 
regele Winston Egbert şi regina Jessica Wakefield. 

Un spot solitar se focaliză asupra perechii, în 
timp ce „The Droids“ dădeau drumul unor acor- 
duri repezi, făcind să trepideze pereţii. Jessica se 
afla, clar, în elementul ei, miscindu-se pe muzică 
firesc şi fără efort. Pină şi părul ei auriu strălucitor 
se unduia în ritm, completind imaginea perfectă a 
dansatoarei în plin extaz. 

Din nefericire pentru Jessica şi visurile ei de-a 
ocupa locul întîi, trebuia să împartă spotul luminos 
cu Winston. Aici se sfirşea perfecțiunea imaginii. 
Winston era un dansator foarte stingaci şi încerca 
să-şi ascundă nepriceperea, făcind pe clovnul. 

In timp ce dansau, expresia lui Jess se pre- 
schimbă, din aceea a fericirii, în furie pură şi ne- 
putincioasă, văzindu-l pe Winston fugind în cercuri 
împrejurul ei, dînd comic din picioare şi bătind din 
palme. După cum se comporta Winston, îşi dădu 
ea seama, nu mai avea nici o şansă să ciştige 
competiţia. 

Pe la jumătatea primului dans, într-o pornire de 
disperare calmă, Jessica îl privi adinc, stăruitor, în 
ochi, pe un băiat izbitor de frumos. Spre sur- 
prinderea ei, acesta îi percepu S.O.S.-ul mintal şi 

porni spre ea. 

Lui Jess i se acceleră pulsul. Vine, îşi spuse 
ea surescitată, aproape nevenindu-i să-şi creadă 
ochilor. Bruce Patman vine să danseze cu mine! 
Simplul gind o copleşea atit de tare, încit nu se 
mai mişcă, iar Winston o călcă imediat pe picior. 

—-lmi pare-atit de rău, Jessica, îşi ceru el scuze. 

Jessica reveni cu atenţia spre el. 

— Nu-i nimic. M-am obişnuit, bombăni ea. Da’ 
ce-ncerci să faci, să mă bagi în spital? 

Inainte ca Winston să-i poată răspunde, Bruce 
îl bătu pe umăr. 

- Ti-am urmărit mişcările, Egbert, şi cred că 
ti-ar prinde bine o mină de ajutor. la uită-te cum 
fac eu. 

Dintr-o mişcare lină, Bruce o trase pe Jessica 
de lingă Winston, uimit, şi o luă în braţe. 

Bruce nu se alese cu nici un protest din partea 
lui Winston. Băiatul ştia cînd era depăşit de eve- 
nimente. Acceptind inevitabilul, se retrase tăcut 
spre masa cu răcoritoare dintr-o latură a sălii. 

Pradă unor emoții contradictorii, Elizabeth ur- 
mărise desfăşurarea întregii scene. Sora ei merita 
să ciştige, dar nu prea părea ca premiul să jus- 
tifice jignirea lui Winston. Mai ales dacă, aşa cum 
bănuia Elizabeth, premiul era Bruce. 

— Ei, ca să vezi! îi spuse ea lui Todd, dînd din 
cap spre noul partener al lui Jess. 

— Nu mă surprinde. Jessica obţine întotdeauna 

ceea ce doreşte. 

Bruce Patman, rosti, în gind, Elizabeth numele 
singurului băiat pe care sperase ca Jessica să nu-l 
prindă niciodată în mrejele ei. 

— Mă-ntreb ce-a făcut să se intimple asta? spu- 
se ea. Ce vrea egocentricul ăsta de la Jessica? 

— Mie mi se pare destul de simplu, remarcă 
Todd. Tipul vrea să ciştige concursul, iar Jessica e 
cea mai bună speranţă a lui. Sint sigur că asta-i 
tot. 

Elizabeth spera ca Todd să aibă dreptate şi 
trebui să admită că Bruce era un dansator la fel de 
bun ca Jessica. Se mişcau împreună pe ring ca şi 
cum dintotdeauna ar fi fost parteneri. 

Cînd primul dans se sfirşi, era clar că nu mai 
erau dispuşi să se despartă; şi, în timpul celui 
de-al doilea şi al treilea cintec, Bruce şi Jessica 
trecură la mişcări mai complexe. Cu forța trupului 
său musculos, Bruce o ridică pe Jessica în văzduh 
şi o roti împrejurul umerilor său laţi. Intruchipau 
graţia pură, electricitatea în mişcare şi, pe măsură 
ce tot mai multe perechi îşi dădeau seama cu cine 
concurau, abandonau competiția pentru a sta 
deoparte şi a admira măiastra performanţă. La 
vremea cind se sfirşi a treia melodie, nu mai ră- 
măsese decit o mină de dansatori, iar rezultatul 
concursului era cert. 

Nici chiar domnul Collins nu încercă să pre- 
lungească suspansul, cînd reveni pe estradă 

pentru a anunţa ciştigătorii: 

~ Jessica Wakefield şi Bruce Patman, urcați aici 
să vă luaţi premiul. 

Intr-un ropot de aplauze, frumoasa pereche 
primi trofeul de la domnul Collins. 

— Acum puteţi conduce pe toată lumea, în 
dansul următor. 

Elizabeth era sigură că zimbetul de pe faţa lui 
Jess avea foarte puţin de-a face cu ciştigarea con- 
cursului. Se părea că dobindise un premiu consi- 
derat de ea mult mai valoros — pe Bruce Patman. 
Dar Elizabeth nu se putea sili să împărtăşească 
fericirea surorii ei. il cunoştea pe adevăratul Bruce 
mult mai bine decit Jessica. Intre timp, pe ringul 
de dans, Bruce o cuprinsese pe Jessica strins 
în braţe, pe cînd se mişcau în ritmul unei lente 
balade. Ea se ţinea de el ca şi cum ar fi trăit aievea 
un vis despre care se temea că s-ar putea sfirşi, în 
orice clipă. 

- Grozav dansator mai eşti, Bruce, îi şopti ea, 
cu răsuflarea tăiată. Un mare progres față de 
Win... mai ales la numerele astea lente. 

- Mă bucur c-ai observat, puiule, murmură el 
dulce. Oricum, dansul lent nu-i dans cu-adevărat. 

— Ce vrei să spui, Bruce? 

— Nu-i decit cel mai simplu mod pentru ca un 
tip să-şi pună braţele pe după umerii unei fete. 

— Aşa? Asta-i singurui motiv pentru care m-ai 
ales parteneră astă-seară? întrebă Jessica, pre- 

făcindu-se îmbufnată. 

- E un motiv serios; iată că am braţele împre- 
jurul tău. 

— Si eu, împrejurul tău. Aş spune că e valabil 
pentru ambele sexe, replică ea, lipindu-şi trupul şi 
mai strîns de-al lui, în modul tipic Jessica Wake- 
field. 

Dar Bruce o împinse înapoi, abia perceptibil. 

— La dans, cel puţin, bărbatul încă mai deţine 
conducerea. 

Ințelesul vorbelor lui nu-i scăpă lui Jess. Tre- 
buia să fie mai puţin agresivă, dacă voia să-i țină 
interesul treaz. 

— Atunci, te urmez oriunde mă conduci, spuse 
ea, cu o neobişnuită supunere. Bruce se îndesă 
mai aproape şi-şi frecă aprobator mina pe ceafa 
ei. 

La masa cu răcoritoare, Winston dădea pe git 
a cincea Cola, privind neconsolat spre ringul de 
dans. Elizabeth, cu speranţa să-l înveselească, îşi 
turnă o bere de rădăcini şi se apropie vioaie. 

- Pentru un tip aflat de obicei în miezul lu- 
crurilor, eşti destul de liniştit astă-seară, remarcă 
ea. 


1. Root beer = băutură acidulată slabă, aromatizată cu extracte 
- din rădăcini de plante. 

Winston abordă un zimbet larg. 

~ Luasem doar o pauză. Noi, regii, avem un 
program încărcat. 

Falsa sa bravadă n-o amăgi pe Elizabeth. 

— N-o lăsa pe Jessica să te doboare, Win. Ea 
întotdeauna, mai întii, face, pe urmă, judecă. 

- Vorbeşti despre chestia cu Patman? Nici o 
brinză, spuse el nepăsător. De ce n-ar vrea să 
danseze cu cineva care n-o calcă mereu pe bă- 
tături? 

— Ei, haide, Win. Te-am văzut! Ai putea dansa şi 
tu bine, dacă ai incerca. 

Zimbindu-i recunoscător, Winston lăsă jos pa- 
harul. 

— Ascultă, dansul e aproape gata. De cum se 
termină, îl va lăsa baltă pe Bruce şi va reveni la 
mine. Tot o să mergem împreună la petrecerea lui 
Ken. | 

- Inţeleg, răspunse Elizabeth, cu o expresie 
care-i trăda toate îndoielile. 

— Hai, nu-ți face probleme din cauza mea, 
adăugă tînărul. Mă descurc de minune cu sora ta. 

- Sper, Win, fii sigur, răspunse Elizabeth, în- 
cercind să pară solidară. In şaisprezece ani de 
viață, încă nu cunoscuse un băiat care s-o poată 
stăpini pe furtunoasa ei soră geamănă. 

După ce „The Droids“ îşi terminară ultimul nu- 
măr, Elizabeth observă că bărbatul cel misterios, 
în pantaloni roşii de piele, discuta cu ei, însufieţit. 

Jessica şi Bruce erau încă în mijlocul ringului, 
mişcindu-se pe ritmul unei muzici auzite numai de 
ei. Cu un efort de-a distrage atenţia lui Winston 
dinspre această scenă, Elizabeth îl antrenă într-o 
discuție despre şansele „Gladiatorilor“ din Sweet 
Valley la campionatul statal de fotbal al anului. La 
inceput, Winston vorbi liber, însă, cînd îşi dădu 
seama ce intenţiona Elizabeth, îşi îndreptă spi- 
narea şi anunţă: 

— Scuză-mă, Liz, dar am ceva important de 
făcut. 

- Win, aşteaptă! strigă fata. Dar Winston n-o 
mai asculta. 

Elizabeth era pe punctul să meargă după el, 
cind simţi o bătaie pe umăr. 

— Ai o clipă liberă? 

Se întoarse şi o văzu pe Emily Mayer, toboşara 
formaţiei „The Droids“. 

— S-ar putea să am o bombă pentru rubrica ta, 
spuse Emily, trecindu-şi dezinvoltă o mină prin 
părul brunet, ondulat; se referea la rubrica Ochi şi 
urechi pe care o scria Elizabeth în ziarul şcolii. 
Incă nu-i nimic oficial, dar se pare că tocmai ai 
asistat la ultimul nostru concert din liceu. 

Elizabeth nu-şi putu ascunde mirarea. 

- Vrei să spui că vă despărțiți? 

— A, nu! Ce vreau eu să spun e că... „The 

Droids“ urcă pe cai mari! 

— Ce tot vorbeşti? 

— A venit tipul ăla la noi, după ce ne-am încheiat 
repertoriul... 

Acum Emily vorbea ca o mitralieră, încercind să 
înşiruie cuvintele cit mai repede posibil. 

- Vrea să ne fie manager. Zice c-ar putea să 
facă din noi nişte vedete! 

— Ala cu pantalonii roşii? 

Emily dădu din cap aprobator. 

— Eşti sigură că vorbeşte serios? o întrebă 
sceptică Elizabeth. Ă 

— Ştiu că pare o nebunie, dar e adevărat, Liz. Il 
cheamă Tony Conover şi reprezintă firma T.G. 
Goode and Associates. S-ar putea ca pentru tine 
asta să nu-nsemne mare lucru, dar sint agenţia 
care plasează formaţii muzicale şi cintăreţi la toate 
cluburile importante din Los Angeles. Tony a spus 
că el e cel care i-a descoperit pe August Moon şi 
Savage Six, şi uite unde-au ajuns acum. Umblă 
prin tot statul, ascultind formaţii exact ca a noas- 
tră, şi spune că avem tot ce ne trebuie. 

—- Sună impresionant, fu Elizabeth de acord. 
Dar nu te grăbi la nimic prea repede. Vreau să zic, 
nu-i cam prea deodată? 

— Ascultă, spuse Emily, cu o undă de ne- 
mulțumire, nu vom face nimic fără să judecăm pe 
îndelete. Dar gindeşte-te doar, Liz, s-ar putea ca, 
în curînd, să cintăm în Los Angeles! 

Elizabeth zimbi. 
— Atunci, voi fi şi eu de faţă! 


se 


Peste citeva momente, Elizabeth îl ajunse din 
urmă pe Todd şi alergară împreună spre peluză, 
unde Jessica şi Winston discutau cu aprindere. 

-— Uite ce e, Win, tot ce spun e că pur şi simplu 
nu pot petrece restul serii cu tine! strigă Jessica. 

— Dar, Jess, ne înțeleseserăm să fim împreună 
în seara asta. 

- Simplul fapt c-am venit aici impreună, nu 
înseamnă că trebuie să plecăm tot împreună. 
Unde ţi-e spiritul de aventură, Win? Haide, las-o 
mai moale. Şi tu eşti liber să faci tot ce vrei. 

- Eu vreau să fiu cu tine. 

- Mă rog, aproape tot ce vrei. 

Ochii lui Jess se luminară, pradă unei inspirați. 

— Am găsit! De ce n-o iei pe Robin Wilson la 
Ken? O să-i placă nespus. Oh, voi doi ar trebui să 
vă potriviti de minune. Apoi, de parcă totul s-ar fi 
rezolvat cu bine, Jessica îl bătu pe umăr. Pe 
curînd, Win. Şi mulţumesc c-ai fost un băiat atit de 
bun. 

— Sigur... oricind, mormăi el la spatele ei, în 
timp ce pleca. 

Elizabeth auzise destul. Lăsindu-l pe Todd să-l 

înveselească pe sărmanul Winston, alergă după 
sora ei, s-o prindă înainte ca Jessica să-l fi putut 
găsi pe Bruce. 

— Stai aşa, Jessica. 

Elizabeth nu folosea prea des un asemenea tot 
poruncitor, iar Jessica ştia că, întotdeauna cind 
sora ei vorbea astfel, trebuia să fie ceva serios. Se 
opri, întorcindu-se. 

— Ce-i, Liz? 

— Cum i-ai putut face una ca asta lui Win? L-ai 
umilit. 

— A, asta era. O să-i treacă, răspunse ea, 
nepăsătoare. Nu sintem o pereche, sau aşa ceva. 

— Nu, dar în seara asta erai partenera lui. 

- Şi ce dacă? Unde scrie că trebuie să mă leg 
cu lanţuri de Koko Clownul toată noaptea? Il aş- 
tept pe Bruce de... de cind m-am născut, pentru 
Dumnezeu! Dacă-ţi închipui că-i voi da acum dru- 
mul, te înşeli! 

- Dar chiar crezi că-i de nasul tău? întrebă 
Elizabeth. 

— De fapt, da. Cred că e tipul ideal. 

— Eu îţi spun, Jess... 

— Lizzie, ajunge, şuieră Jessica. [i-ai făcut nu- 
mărul de soră mai mare. Acum e timpul să mă laşi 
în pace. 

— Dar, Jess... 

— Am spus: las-o baltă, Liz. Nu te priveşte. Eu 
trebuie să-l găsesc pe Bruce. 

Privi în mulţimea de elevi care mişunau în jurul 
ieşirii din sală. Văzindu-l, inima i se înmuie, iar 
vocea-i deveni perceptibil mai blindă. 

— Uite-l. Hei, Bruce, aşteaptă-mă! strigă ea spre 
grup. 

Cu asta, Jessica pluti pină în braţele îmbietoare 
ale celui mai dorit băiat din Sweet Valley High. 

Şi tot ce mai putu face Elizabeth fu să clatine 
din cap, sperind că se înşela în privinţa lui Bruce. 
De dragul surorii ei. 


sc 

În drum spre petrecerea lui Ken, Elizabeth nu 
se putu abţine să nu-şi roadă unghiile. Voia s-o 
țină pe Jessica sub ochi, doar pentru cazul că 
sora ei se lăsa purtată de val prea departe. In- 
torcindu-se către Todd, se răsti nerăbdătoare: 

- Maşina asta nu poate să meargă mai repede? 

- Ei, da’ ce-i cu tine? Petrecerea abia a început. 
Se răsuci spre ea, şi se încruntă cind îi văzu 
expresia îngrijorată. A, m-am prins. Jessica, nu? 

— Da, de Jessica e vorba, recunoscu Elizabeth. 
Nu cred că ştie în ce se bagă. 

Todd clătină din cap. 

— Mie mi se pare că o să facă numai ce vrea 
ea, Liz. Nu-i poţi fi pe post de mamă. 

— Ştiu, dar de m-ar asculta, numai, cind îi 
vorbesc, poate-aş reuşi s-o apăr de-a fi lovită. 

— De către Bruce? zise răutăcios Todd. Jessica 
e fetiţă mare. Se poate descurca de minune şi fără 
ajutorul tău. In plus, aş zice că Bruce e ăla care 
trebuie să aibă grijă. Nu c-aş crede că e necesar. 
Par perfecţi unul pentru altul. 

- Sentimentele lui Jess sint sincere. Aş vrea să 
pot spune acelaşi lucru şi despre ale lui Bruce. 

- De cind ai devenit expertă în procesele in- 
terne ale lui Bruce Patman? Nu e posibil ca şi el 
s-o placă pe sora ta? 

- Orice e posibil, încuviinţă Elizabeth. 

— Atunci, care-i problema? 

- Problema e că Jess are o slăbiciune secretă 
pentru Bruce, practic dintotdeauna. lar în seara 
asta nu s-a purtat deloc cum îi stă ei în fire. Era 
ciudată. Abia a auzit numele lui Bruce, şi a părut 
gata să-i cadă la picioare. Mă tem de ce s-ar 
putea întimpla. Nu cred că Bruce e omul nimerit 
pentru ea. Nu-i un tip generos şi nu vreau s-o văd 
suferind. Imi dau seama că-l crede un vis împlinit, 
iar asta mă sperie. 

Todd coti pe drumul de ţară, lung şi şerpuitor, 
care ducea la casa lui Ken de pe malul lacului, 
oprind apoi lingă un număr de alte maşini care 
transformaseră curtea îngrijită a familiei Matthews 


132 


SECRETE TANDRE 


într-un parching miniatural. 

— Şi cum ai s-o opreşti? 

— Sigur, nu ştiu, răspunse Elizabeth, abătută, în 
timp ce cobora din maşină; apoi zimbi. Dar, ca- 
tegoric, nu vreau să-ţi stric seara, Todd, căutînd 
să aflu. 

Braţ la braţ, se apropiară de- mulţimea ce se 
stringea lingă impozanta casă cu fațadă de piatră. 

Nu-i trebui mult timp ca s-o depisteze pe Jes- 
sica şi, spre dezamăgirea ei, o văzu cu braţul pe- 
trecut posesiv pe după talia lui Bruce. Noul cuplu 
stătea in curtea interioară, conversîind cu Ken şi 
perechea lui, Lila Fowler, Paul Sherwood şi alţi 
ciţiva prieteni ai lui Bruce din echipa de tenis — 
grup pe care Elizabeth îl considera o clică de 
snobi. Jessica privea cu adoraţie în ochii adinci şi 
albaştri ai lui Bruce. Elizabeth ştia că sora ei gea- 
mănă, de obicei complet stăpină pe sine însăşi, ar 
fi murit dacă vedea cum se comporta acum, dar 
işi mai dădu seama şi că nu era momentul pentru 
o discuţie cu Jessica. O scenă violentă în fața 
acelei mulţimi ar fi putut să fie un dezastru. 

Oftind, îl lăsă pe Todd s-o conducă spre alt 
grup, adunat lingă lac. 

Intre timp, Jessica trebuia să se tot ciupească 
pentru a fi convinsă că, într-adevăr se afla acolo 
cu Bruce. Complet neatentă la conversaţie, repeta 
în minte cuvintele pe care i le şoptise băiatul în 
timpul dansului: „De mult stau cu ochii pe tine, 

Jess. Ne-am putea distra grozav împreună.“ 

Ca de obicei, Bruce se bucura de-a fi centrul 
atenţiei şi relua cu entuziasm un incident petrecut 
în noaptea dinainte: 

— „„Aşa că mă uit în urmă şi văd girofarul roşu 
al unei maşini de poliţie care alerga după mine. 
Mi-aş fi putut-o băga pe frumuseţea neagră într-a 
cincea şi o luam în zbor, da' aveam chef să fiu 
generos, aşa că am tras pe dreapta. „Care-i pro- 
blema, domnule poliţist?“ zic. Eram foarte poli- 
ticos, încercînd să-l ating la coarda sensibilă. El, 
însă, n-o înghite. „la dă-ncoa permisu' şi talonu'!“ 
latră la mine — pe bune, înţelegeţi? Tipu’ era al 
dracu', soiu’ ăla care te-apucă de git fără să cli- 
pească. Aşa că-i dau actele şi el zice: „Hmmm, 
Patman, hai?“ Nu era timpit, ştia numele, aşa că 
zic: „Mda, Patman. Unul din familia Patman din 
Sweet Valley. Şi ce-i cu asta?“ „Aă, domnule Pat- 
man“, — mi-a zis, domnule, vă vine să credeţi? — 
„ați circulat cu obzejdoi într-o zonă de treişcinci.“ 
Aşa că zic: „Foarte rău. Am să-ncerc să nu mai 
fac“. Şi i-am înfipt un pol sub nas. „Ce-aţi zice 
să ne-nchipuim că nu s-a-ntimplat nimic?“ ŞI, pe 
bune, a luat-o! Ar trebui să-ncerci figura şi tu data 
viitoare, cind te-nhaţă, Kenny, băiatule. 

- Poate, dacă m-ar chema şi pe mine Patman, 
răspunse Ken. Sigur nu l-ai ameninţat că-l întăriţi 
pe taică-tu pe el? 

— Vai de mine, cum să fac una ca asta? întrebă 

Bruce, cu falsă indignare. Sint un om prea delicat, 
ca să mă cobor la aşa ceva, ce zici, Jessica? 
După care o strinse pe fată de talie. 

Urmă o lungă tăcere, toţi cei din grup aş- 
teptindu-i răspunsul. Într-un tirziu, dindu-şi seama 
că toate privirile stăteau aţintite asupra ei, Jessica 
se trezi din visul trăit de-a-mpicioarelea. 

- A, aşteptaţi să spun ceva? întrebă ea. Pentru 
prima oară în viaţa ei, era prinsă complet pe ne- 
pregătite. 

Lila o privi cu amuzament nedisimulat. Foarte 
conştientă de pasiunea lui Jess pentru Bruce, 
vedea bine că prietena ei sărise deja bine de tot 
calul. Succes, Jess, îi ură, în sinea ei. O să ai 
nevoie. 

Ken, simțindu-se jenat de situaţia Jessicăi, in- 
terveni s-o salveze: 

— Cred că e timpul să ne răcorim. Ce-aţi zice să 
ne punem costumele şi să sărim în lac? 


st 


După ce se schimbă într-o pereche de bikini 
roşii, care-i accentuau toate curburile trupului ei 
suplu, Jessica se alătură lui Bruce, pe malul 
lacului. Deşi noaptea era caldă, simţi un tremur. 
Oare din pricina temperaturii — sau a făpturii svelte 
şi musculoase a lui Bruce? Nu era sigură. Cu toate 

acestea, senzaţia îi dădea fiori, intensificindu-se 
cînd îl privi pe Bruce plonjind grațios în apă. E 
frumos, îşi spuse, conştientă de un freamăt ten- 
sionat înlăuntrul ei. Primele simţiri ale iubirii, era 
convinsă. Plină de încredere, se poziţionă pe plat- 
forma trambulinei şi execută o rostogolire pe spa- 
te perfectă, în apa adincă şi răcoroasă. 

Cînd ieşi la suprafaţă, lingă ea era Bruce. 

— Cam fantezistă mişcare, puiule, remarcă el, 
impresionat. 

— Am fost în echipa de înot a fetelor, la gim- 
naziu, îi aminti mîndră Jessica, în timp ce înotau 
spre zona unde apa nu le mai ajungea pină peste 
cap. Se opriră amindoi cu picioarele pe fund, la 
mică distanță unul de altul. Şocul apei reci slăbise 
prea puţin tensiunea din trupul Jessicăi. Numai 
atingerea braţelor lui Bruce, îşi dădu ea seama, o 
mai putea alina acum. Inotă citeva bătăi de braţ şi 
se opri foarte aproape de el. 

— Poţi să-ţi arăţi figurile altădată, spuse el. Deo- 
camdată, hai să reluăm de unde ne-am întrerupt 
pe ring. Şi, cu un gest amplu, întrebă: Imi acorzi 
dansul ăsta? 

- Fireşte, răspunse Jessica. 

Avusese nevoie de un îndemn, şi se lăsă bu- 
curoasă pradă îmbrăţişării lui. Fără a-i lua în sea- 
mă pe toţi ceilalţi aflaţi acum în lac, Jessica se 
desfătă cu conştientizarea faptului că, pentru acea 
seară, era perechea lui Bruce Patman. Şi spera să 

nu fie decit inceputul. 

— De ce-am aşteptat atit de mult ca să facem 
asta? îi şopti Bruce în ureche, pe cind o încercuia 
cu braţele în apa care le venea pină la umeri. 

- Toate la locul şi la timpul lor, Bruce. Inainte, 
pur şi simplu nu ne sosise vremea. 

Pe Jessica o surprinseră propriile-i cuvinte. Nu 
le credea cu adevărat. 

— Acum e vremea noastră, spuse languros 
Bruce. Sau ar putea fi, dacă vrei şi tu. 

Apăsindu-i uşurel ceafa cu virfurile degetelor, 
işi frecă buzele de ale ei. 

- Oh, Bruce, şopti Jessica, oftind cînd, un 
moment, buzele li se despărţiră. Băiatul o trase 
mai aproape, de astă dată pentru un sărut lung, 
stăruitor, cum niciodată nu mai cunoscuse. 

In timp ce continuau să se îmbrâţişeze, Bruce 
cobori încet braţele de pe git, pe spatele ei. Prea 
captivată de extazul momentului, Jessica habar 
n-avea ce făcea tinărul, pină nu simţi apa rece 
învolburindu-se sub sutienul costumului de baie, 
scăldindu-i sinii. 

Drept în faţa tuturor, Bruce îi dezlegase bre- 
telele costumului! Deşi nu i se vedeau deasupra 
apei decit capul şi umerii, totuşi Jessica fu şocată. 
Bruce proceda prea repede, mult prea repede. Işi 
dădu seama că trebuia să lege la loc sutienul, fără 
a-l face pe Bruce să creadă că era vreun soi de 
fetița-lu-mămica. 

— Ei, Bruce, ce ţi-a venit să faci una ca asta? 
spuse, bosumflindu-se exagerat. Simulind că ar fi 
fost mai supărată decit în realitate, îl împinse şi 
legă repede la loc bretelele. 

Bruce zimbi şiret. 

— Ce e, Jess, nu-ţi plac jocurile de fetiță mare? 
Sau eşti doar o prefăcută? 

— A, nu, Bruce. Imi place să mă joc la fel de 
mult ca ţie. Pur şi simplu nu-mi place să mă pri- 
pesc. E mai amuzant cînd o iei pe-ndelete. Nu ţi-a 
spus nimeni că asta le place cu-adevărat fetelor? 
întrebă Jessica, îndepărtindu-se puţin de el. 

— Deci, acum te joci de-a greu-accesibila? în- 
trebă Bruce, batjocoritor. Porni prin apă, retră- 
gindu-se. 

Neliniştită, Jessica întinse miinile spre el, te- 
miîndu-se să n-o părăsească. 

- Eu nu joc după regulile astea, o informă aro- 
gant tinărul. 

- Ei, poate e timpul să schimb regulile. 

- De ce-ai vrea să fac asta? 

— Uite de ce. Aşteaptă! 

Inotînd spre Bruce, Jessica îi dărui un sărut 
lent, umed, murmurînd apoi seducător: 

— Hai s-o luăm de la-nceput. 

— Mai întii, să ieşim de-aici, spuse el, senzual. 
Cred că amindoi sintem îngreunaţi de apă. 

— Mie-mi convine, şopti ea. 

— Şi ştiu exact locul unde ne putem usca. 

Plecarea lor de la lac nu-i scăpă lui Elizabeth. 
Stătuse pe mal, de vorbă cu cîțiva prieteni, cind îi 
observă pe sora ei şi Bruce îmbrăţişindu-se, pen- 
tru a ieşi apoi din.apă, pornind spre nişte copaci. 
Neliniştită pentru ceea ce ar putea face Jessica, 
Elizabeth se întoarse repede spre Todd şi-i spuse: 

— A, tocmai mi-am amintit c-am lăsat ceva în 
maşină. Mă-ntorc într-o secundă. 

— Vin şi eu cu tine, propuse Todd. 

— N-nu, nu-i nevoie, replică ea, luind-o la fugă 
înainte ca Todd s-apuce să răspundă. De cum ştiu 
că n-o mai vedea, Elizabeth o tăie la stinga, mer- 
gind repede în direcţia unde-i văzuse ultima oară 
pe Bruce şi Jessica. Peste citeva momente, stătea 
în fața unui şir des de ienuperi, care despărțea 
zona lacului de părțile mai retrase ale proprietăţii 
Matthews. Departe de luminile festive ale petrecerii 
şi de muzica ritmată, locul era întunecos şi încre- 
menit. Elizabeth porni printre copaci, călăuzită nu- 
mai de lumina difuză a lunii. 

Nu trecu mult pină să audă sunetele pe care 
le-aşteptase cu groază: şoaptele a doi oameni 
sufocaţi de emoție şi foşnetul frunzelor de pe jos, 
sub apăsarea trupurilor lor. Elizabeth se opri 
brusc, sperind că nu-i auziseră trosnetele paşilor. 
Trăgea cu urechea afiindu-se într-o situație de- 

licată, ceea ce o făcea să se simtă stinjenită. Tot 
mai plină de deznădejde, Elizabeth îşi dori ca Jes- 
sica şi Bruce să înceteze, sperind că sora ei, de 
obicei atit de nepăsătoare, îşi va controla măcar 
acum impulsurile. Dar sunetele dulci continuau, iar 
Elizabeth trebuia să ia o hotărire. 

Jenată sau nu, se decise să abordeze cuplul. 

Tuşind intenţionat tare, Elizabeth îşi croi drum 
printre frunze, cu paşi înceți, vrind să le lase celor. 
doi destul timp pentru a se desprinde unul de 
altul. Jessica şi Bruce, însă, refuzau avertismentul. 
Ajunsese practic peste ei, cind, în sfîrşit, o ob- 
servară. 

Jessica ridică privirea, încruntată. 

- Doamne, Elizabeth, trebuie să pindeşti aşa 
oamenii, ca Jack Spintecătorul? N-ai pic de res- 
pect pentru intimitatea altora? 

Zăcea înlănţuită de braţele lui Bruce şi abia 
dacă-şi întoarse faţa de lingă a lui. 

Elizabeth refuză să cedeze. 

— Putem vorbi un minut, Jess? Am o problemă 
cu-adevărat importantă. 

- Poate să mai aştepte, Liz, replică Bruce, 
foarte nemulțumit. 

- Vorbesc cu Jessica, nu cu tine, i-o întoarse 
Elizabeth. Jess, poţi să vii puţin în casă? 

Inainte ca Jessica să poată răspunde, Bruce se 
săltă într-un cot, lăsîndu-şi mina liberă să lunece 
cu răceală peste braţul drept al fetei, pentru a i se 

opri pe umăr, chiar deasupra sinului. 

Jessica nu se clinti. 

- Ascultă, iubito... zise Bruce. 

- Nu-s iubita ta! îl repezi Elizabeth. 

— Bine, ce-oi fi. Nu vezi că Jessica e ocupată? 
Orice problemă oi avea, poa' s-aştepte. 

— Trebuie să discut cu sora mea acum. Jessica? 

Privirea lui Elizabeth sfredeli ochii surorii ei. 

— Te rog, Jessica, o imploră ea. 

Bruce pufni răutăcios. 

— Du-te, îi spuse el lui Jess. Nu vreau să te 
rețin. Decit dacă tu vrei. 

Pentru Jessica, mesajul era clar: du-te cu Eli- 
zabeth şi nu-l mai pupi tu pe Bruce Patman. li 
trebui doar o secundă ca să se decidă. 

— Nu plec nicăieri, nu acum. 

Apoi, întorcindu-se spre Elizabeth, adăugă: 

— Ascultă, orice-ar fi, vorbim mai tirziu, da? 

Elizabeth rămase înlemnită. Jessica nu-i mai 
replicase niciodată atit de brutal. Era clar că i-ar fi 
trebuit o rangă ca să-şi dezlipească sora din bra- 
tele lui Bruce. 

- Las-o baltă, spuse ea, cu un amestec de 
dezgust şi durere în voce. Apoi se întoarse şi porni 
inapoi spre petrecere. 

Jessica zimbi. Acum, că nu mai avea nimic de 
pierdut, voia să-i demonstreze lui Bruce puterea ei. 

— Ei, spuse ea, de îndată ce Elizabeth nu-i mai 
putu auzi, uneori chiar o ia razna. 

- După cum a dat buzna aici, ai crede că-ți e 
doică. 

— Nu, sint sigură că n-are nimic de-a face cu 
mine, minţi ea fără să clipească, ştiind perfect că 
avea totul de-a face cu ea. Probabil alte chestii, în 
legătură cu tipul de care-i îndrăgostită la nebunie. 
A spus că ea are o problemă. Nu mai ţii minte? 

— A, mda. Vorbeşti de Todd? întrebă Bruce, 
lăsindu-se ademenit. 

- N-aş putea să-ţi spun, sub nici o formă, zise 
ruşinoasă Jessica. In fond, e sora mea, şi nu ne 
trădăm niciodată secretele una alteia, orice s-ar 
întîmpla. 

- Dar, şopti Bruce, tu poţi ține un secret față de 
ea? 

- Ce vrei să spui? îl întrebă, cu faţa la doar 
ciţiva centimetri de-a lui. 

— Asta, răspunse el şi o sărută profund, de i se 
tăie respiraţia, răminind neajutorată în braţele lui. 

Oricit îi plăcea ceea ce simţea, o altă parte din 
Jessica răminea lucidă. Se obişnuise să-i domine 
pe băieţi, dar începea deja să se simtă scăpată de 
sub control. Trebuia să-l încetinească pe Bruce şi 
sosise momentul să încerce. Dădu pe gură primul 
lucru care-i veni în gînd: 

- De fapt, sper ca Liz să nu fi aflat adevărul. 

— Ce adevăr? întrebă Bruce, cu curiozitatea re- 
deşteptată. 

- Că Todd o trage-n piept, minţi Jessica. N-aş 

suporta să-i spun. Ar suferi atît de mult! Oricum, 
adăugă ea, atingindu-şi pentru moment scopul, 
n-ar trebui să ne pierdem vremea cu asta. Nu-i 
treaba noastră. 

- Mai mult ca sigur, puiule. Noi n-avem nici o 
problemă, nu? 

O sărută din nou, iar de astă dată Jessica re- 
acţionă cu pasiune crescindă. ŞI, în timp ce buzele 
lui Bruce i le apăsau pe-ale sale, îşi simţi puterea 
asupra lui scăpindu-i rapid printre degete. 

Bruce, stăpin pe situaţie, întrerupse sărutul şi o 
privi în adincul ochilor. 

— Dar, puiule, ai şti într-o clipă dacă am avea'o 
problemă. 

— Cum? 

— După locul gol de lingă tine. 

Deodată, Jessica se simţi nesigură şi vulne- 
rabilă. Se cuibări şi mai aproape de Bruce şi, cu 
cea mai sexy voce a ei, gidilindu-i urechea cu 
buzele, şopti încetişor: 

— Sint sigură că acum nu-l simt gol. 

El îi răspunse întorcindu-o cu faţa spre el şi 
sărutind-o voluptos, stringind-o la piept cu braţele 
şi cerînd cu gura ceea ce trupul lui dorea să po- 


sede. 

Elizabeth, răsucindu-se de pe-o parte pe alta, 
stătea trează în pat. Privi ceasul pentru a patra 
oară. Era deja trecut de trei dimineaţa şi nu 
pusese geană pe geană. Nu era numai furioasă 
pe sora ei geamănă, ci şi alarmată. 

După aproape o oră de la dezastruoasa în- 
tilnire cu Jessica şi Bruce în pădure, Elizabeth îi 
văzuse plecind în Porsche-ul lui negru lucios. Fu- 
sese destul de dezgustată ca să-şi reprime îngri- 
jorarea şi să se bucure în continuare de petrecere, 
dar imediat ce Todd o aduse acasă, grijile-i re- 
veniră — mai puternice ca oricind. Rumegatul gin- 

durilor la ceea ce făcea Jessica, în tăcerea orelor 
dinainte de zorii zilei, devenea aproape insupor- 
tabil. 

Mai presus de orice, Elizabeth era furioasă pe 
Jessica fiindcă o silise s-o mintă pe mama lor, cu 
care se întilnise în holul de la etaj. Minciuna era 
ceva cu totul străin lui Elizabeth, cu excepţia ca- 
zurilor cind era vorba de sora ei. Sperind că 
mama lor nu va verifica, Elizabeth îi spusese că 
Jessica era deja în dormitor. Ultimul lucru pe care 
l-ar fi dorit era să se strecoare în patul ei, dindu-se 
drept ea, şiretiic la care recursese nu o dată. in 
chip destul de curios, mama ei nu pusese la în- 
doială minciuna. Ba mai mult, nici măcar n-o între- 
base pe Elizabeth despre partenerul ei. Părea 
preocupată de cu totul altceva, îşi spuse fata. 

Exact cind soarele era pe cale să-şi facă apa- 
riţia, Elizabeth auzi o uşă închizindu-se. Convinsă 
că era Jessica, se dădu jos din pat şi merse tiptil 
prin baie, pină în camera surorii ei. 

Jessica n-o văzu pe Elizabeth decit cind ajunse 
aproape lingă ea, aşa că aproape trezi toată casa 
cu un strigăt de surpriză. 

— lţi faci un obicei din a mă pindi? îi reproşă ea, 
încercind să vorbească încet. Ce ţi-e, Liz? 

— Scuză-mă, Jess, n-am vrut să te sperii. Nu 
puteam dormi. Unde-ai fost? 

Jessica zimbi dulce. 

— Nu trebuie să-ți raportez itinerarul meu, Liz, 

dar la asta cred că nici chiar tu n-ai putea ghici 
răspunsul. 

- Cu Bruce. Tot timpul ăsta ai fost cu el? 

— A, da, răspunse extaziată Jessica. Şi a fost 
minunat! 

- De-asta mă temeam, murmură Elizabeth. 

- N-ai nici un motiv de teamă, o asigură Jes- 
sica. Bruce e tot ce şi-ar putea dori o fată. 

- De unde ştii? Te-a aprins aşa de tare că nici 
nu mai poţi judeca limpede. 

- Şi ce-ar vrea să-nsemne asta? 

— Te-ai ţinut după el ca un căţeluş drăgălaş, cit 
a fost noaptea de lungă. Nu-i în stilul tău, Jessica, 
adăugă Elizabeth, coborindu-şi vocea pînă la 
şoaptă. Şi să nu-ţi închipui că nu-s supărată pen- 
tru felul cum m-ai tratat în pădure. Niciodată nu 
m-ai mai dat aşa la o parte. 

— Scuză-mă, replică Jessica, dar întrerupseseşi 
un moment intim. 

— Cred şi eu. Dintr-un anume motiv, însă, îmi 
era teamă pentru tine şi nu m-am mai putut stă- 
pini. Pentru asta imi pare rău, adăugă cu since- 
ritate Elizabeth. 

- Teamă? Pot să-mi port singură de grijă, ri- 
postă Jessica, neluind în seamă scuzele. 

Elizabeth stătea la îndoială. Cu falsă nepăsare, 
întrebă: 

- Şi, la o adică, ce-aţi făcut voi doi după pe- 
trecere? 

- Nimic de ce să-mi fie ruşine. Mai mult am 
vorbit. 

Coborind garda un moment, Jessica mărturisi 
cu încintare: 

- Bruce a spus că s-a supărat că nu l-au ales 
rege, fin'că voia să împartă tronul cu mine. 

Elizabeth era uimită că sora ei, în mod normal 
atit de perspicace, se lăsase păcălită de o afir- 
maţie atit de gogonată. 

- N-aş crede asemenea vorbe, nici dacă le-ar 
spune, investigat de detectorul de minciuni, iz- 
bucni ea. 

— Ei, haide, Elizabeth. De ce nu-ți poate intra în 
căpăţina aia tare că Bruce mă place?! 

- E nevoie de mai mult decit de citeva sărutări, 
ca s-o dovedească. 

— Multe mai ştii. Adevărul e că avem în comun 
tone întregi. Oftă, nostaglic. O, sper să-l revăd cit 
mai curind. 

— Adică, vrei să zici că nu ţi-a propus o nouă 
întîlnire, după tot ce s-a-ntimplat? 

— Nu, recunoscu Jessica, dar sint sigur c-o va 
face. 

- Eu n-aş fi, murmură printre dinţi Elizabeth. 

— Te-am auzit. 

Răbdarea lui Jess faţă de sora ei începea să se 
apropie de punctul limită. Fugi în baie şi-şi trecu 
rapid peria prin părul lung, mătăsos. Cind Eliza- 
beth o urmă, Jessica zise: 

— M-am săturat să-l mai ponegreşti pe Bruce. 
Nu ştiu ce ai contra lui. Pînă-n seara asta, nicio- 
dată n-ai mai încercat să mă-mpiedici să-mi aran- 
jez o şustă cu el. 

- Niciodată n-a fost nevoie; pină-n seara asta, 
n-a mai dat semne de interes. 

— Ascultă, dacă ai să-mi spui despre el ceva 
anume, dă-i drumul. Dacă nu, taci din gură. 

- E arogant şi egocentric. O să te facă să 
suferi. 

Jessica pufni. 

— Exact cum credeam. N-ai nici un motiv real, 
doar propria ta părere. lartă-mă, Liz, dar e nevoie 
de mai mult decit atit. 

- Uită-te cit de repede le-a dat papucii Lilei 
Fowler, lui Hearther Morgan şi bunei tale prietene, 
Cara Walker. De ce-aş crede că tu o să te des- 
curci mai bine? Nu se lipeşte de nimeni pentru 
prea multă vreme. 

Jessica lăsă jos peria, întorcindu-se spre sora 
ei. 

— Liz, nu înţelegi? Ele n-au însemnat nimic 
pentru el. 

— De unde ştii? insistă Elizabeth. 

- Mi-a spus. 

— Şi l-ai crezut? 

- N-am avut nici un motiv să nu-l cred. Acum, 
ai terminat? 

Elizabeth îşi privi în tăcere sora, conştientă că, 

în ultimă instanţă, Jessica va descoperi ea singură 
adevărul. 

- Ocazia a trecut, Elizabeth, zise Jessica fu- 
rioasă. Să nu îndrăzneşti să mai spui o vorbă rea 
despre Bruce, în faţa mea, c-ai s-o regreți o veş- 
nicie. 

— Jess... 

— M-ai auzit, Elizabeth! Asta-i tot! 

Inainte ca Elizabeth s-apuce să-şi revină, Jes- 
sica ieşi din baie, ca o furtună, şi încuie uşa în 
urma ei. Rămase singură în faţa oglinzii, cu ochii 
înotindu-i în lacrimi. In pofida tuturor neînțelegerilor 
mărunte, pe care le avuseseră de-a lungul anilor, 
nu-şi amintea ca Jessica să se mai fi dus vreodată 
la culcare, supărată pe ea. Nu-i plăcea deloc, mai 
ales că era sigură că pricina conflictului lor — 
pungaşul ăla arogant, Bruce Patman - nu făcea 
decit să joace încă un joc, cu nebănuitoarea ei 
soră. Şi era aproape la fel de sigură că era un joc 
pe care Jessica nu putea să-l ciştige. 


stă 


Dimineaţa de duminică o găsi pe Elizabeth la 
masa din bucătărie, ciugulind fără chef dintr-o felie 
de piine prăjită şi neascultind decit pe jumătate 
conversaţia părinţilor. 

— Aici scrie că George Fowler işi extinde uzina, 

zise Alice Wakefield, lăsind jos ziarul de duminică 
şi adresîndu-i-se soțului ei, Ned. Miine dimineaţă, 
la prima oară, îl sun şi-i prezint portofoliul meu. Aş 
putea să-i fac citeva proiecte minunate. 

Deci, asta era, conchise distrată Elizabeth. 
Azi-noapte, mama ei se gindise la proiectul lui 
Fowler. Din acest motiv fusese atit de preocupată, 
încît nu-i simţise minciuna în favoarea lui Jess. 

Ned clătină din cap. 

- Nu ştiu, iubito. Am auzit că negociază deja cu 
o mare firmă de proiecte din San Francisco. 

Alice înălță sprincenele, surprinsă şi dezamă- 
gită. 

- De unde ştii? Şi de ce nu mi-ai spus mai 
devreme? 

Pe chipul lui Ned apăru acea expresie vag 
amuzată, pe care o afişa întotdeauna cind dis- 
cutau despre acţiunile privind cariera soţiei sale. 

- Am aflat de la Marianna, vineri, spuse el, ca 
din întimplare. Atunci, nu mi s-a părut important. 

Marianna West era partenera sa în firma de 
avocatură. 

Alice îşi tinu un moment respiraţia. Era nefe- 
ricită de dezinteresul soţului față de munca ei, dar 
nu dorea să dezvolte subiectul în acea limpede şi 
strălucitoare dimineaţă de duminică. Expirind în- 
cet, schimbă vorba: 

- Despre ce-aţi vorbit tu şi Marianna, dragule? 

Elizabeth abandonă restul conversaţiei pă- 

rinților ei şi abia auzi telefonul sunind în camera 
alăturată. Incă necăjită din cauza lui Jess, nu se 
putea concentra să termine micul dejun. 

Alice nu putu să nu observe mutra acră a fiicei 
sale. 

— Ce-i cu tine, Liz? Te-ai certat aseară cu Todd? 

— A, nu, mami. Ne-am distrat minunat. 

— Atunci, de ce faci figura asta tristă? 

— Nu-i nimic, zise Elizabeth, încercînd să suridă. 
O să-mi revin. : 

— Sigur nu vrei să vorbim despre asta? o în- 
trebă Alice. 

— Sint sigură, mami. Zău aşa, mi-e bine. Pur şi 
simplu n-am dormit prea bine azi-noapte. Dă-mi şi 
mie caricaturile, te rog. Poate puţine „Alune“ au 
să-mi prindă bine. 

Elizabeth era ocupată cu încercările de-a se 
lăsa absorbită în desene, cind Jessica intră în bu- 
cătărie, voioasă. 

- Bună dimineaţa, popor! 

Era efervescentă ca o sticlă de apă minerală, în 
pofida celor doar trei ore de somn. 

— Cum o duceți pe ziua de azi? 

Fără a aştepta vreun răspuns, plantă cite un 
sărut pe frunţile tuturor. 

Elizabeth rămase buimăcită. Nu-şi amintea cind 
işi văzuse sora trezindu-se atit de devreme, într-o 
duminică dimineaţă. 

- Ce te-a apucat, Jess? întrebă tatăl ei, cu un 

chicotit în glas. 

Doamna Wakefield zimbi. 

— Nu-ţi dai seama, Ned? Se vede cale de-o 
poştă că s-a distrat de minune la dans. 

— Exact, mami, spuse Jessica, turnindu-şi un 
pahar cu suc de portocale; se rezemă de tejghea, 
cu privirea în gol, visătoare. Cred că m-am îndră- 
gostit, anunţă ea, în fine. 

— De Winston? întrebă surprinsă mama ei. 

-— Categoric, nu! Winston e un nerod, mami. 
Vorbesc despre cineva extraspecial. 

Elizabeth gemu, dar n-o auzi nimeni. Toţi ochii 
stăteau îndreptaţi spre sora ei geamănă. 

— Cine anume, draga mea? întrebă Alice. 

Jessica tăcu, pentru a spori efectul dramatic. 

— Bruce Patman. 

— Băiatul lui Patman, mda, zise Ned, dînd din 
cap aprobator. 

— Dar, Jessica, ce s-a întîmplat cu Winston? 
N-ai ieşit aseară cu el? întrebă doamna Wakefield, 
puțin cam bănuitoare. Cunoştea prea bine ten- 
dinţa fiicei sale de a urmări ceea ce dorea, des- 
considerîndu-i total pe ceilalţi. 

— Am ieşit, dar el pusese ochii pe altcineva, 
eschivă Jessica, aruncindu-i lui Elizabeth o privire 
scurtă şi pătrunzătoare. Am căzut de acord ca, la 
petrecerea lui Ken, să ne vedem fiecare de ale 
noastre. 

Elizabeth vru să spulbere minciuna, dar se ab- 

tinu în ultimul moment. Din comportarea lui Jess, 
işi dădea seama că sora sa geamănă nu mai era 
supărată pe ea, şi nu dorea să strice echilibrul. In 
acelaşi timp, însă, nu era sigură dacă putea rezista 
la povestirea sorei ei despre noaptea petrecută cu 
Bruce. Privind ochii plini de luminiţe ai surorii ei, i 
se părea că ascultă o persoană hipnotizată. 

— „Şi mi-a spus că sîntem făcuţi unul pentru 
celălalt. Nu-i cel mai romantic lucru din cite-aţi au- 
zit vreodată? 

Jessica îi adresase întrebarea lui Elizabeth, 
care răminea neobişnuit de tăcută. Neprimind nici 
un răspuns, ridică din umeri şi ieşi ţanţoşă în hol, 
să-şi ia din debara jacheta nouă de nailon roşu. 
Cu ea pe umăr, reveni în bucătărie. 

— Să nu mă aşteptaţi cu cina. 

— Unde te duci? întrebă Ned. 

- Tocmai m-a sunat Bruce. Azi, mergem cu 
barca pe Secca Lake. Nu ştiu cît va dura, dar nu 
vreau să mă aşteptaţi. Privi spre ceasul de pe 
perete. Trebuie să vină după mine dintr-o clipă-n 
alta. 

Elizabeth n-avea nevoie să audă mai mult. Ne- 
dorind să-şi privească sora fugind pe uşă în extaz, 
îşi împinse scaunul de la masă. 

- Mă scuzaţi şi pe mine? Am de învăţat pentru 
o teză grea la chimie. 

— Sigur, draga mea, răspunse mama ei. 

— Auzi, Liz, ce te grăbeşti aşa? o întrebă Jes- 

sica. Teza e abia miercuri. Pîn-atunci sînt, practic, 
eoni. 

— Atunci, numeşte-mă „Mica Cercetaşă“, ri- 
postă Elizabeth. Cred în pregătirea temeinică. 
Puţină învăţătură din timp, nu ti-ar strica nici ţie. 

- Remarca asta nici măcar n-aş învrednici-o 
cu un răspuns, contraatacă Jessica. leşi din bu- 
cătărie, în antreu, pentru a-l aştepta pe Bruce şi 
maşina sa Porsche, neagră, gresată şi lucioasă. 


se 

— Liz! Liz, trebuie să vorbesc cu tine! 

Emily Mayer o prinse pe Elizabeth la dulapul 
metalic, a doua zi dimineaţă. Părea cu totul diferită 
de felul cum arătase cind cintase pe scenă. To- 
boşara mignonă era îmbrăcată de şcoală, într-o 
bluză albastră marinărească şi un pulover, părul ei 
ondulat fiind strîns la spate cu grijă. 

— Liz, se întîmplă, spuse ea emoţionată. Se 
întimplă cu adevăraţi! 

— la-o mai încet, Emily. Despre ce vorbeşti? 

— Vorbesc despre „The Droids“ Urcăm în frun- 
tea topului? 

Elizabeth avu nevoie de o secundă pentru a-şi 
aminti. 

— Adică, tipul ăla... cum îl cheamă? 

- Tony, răspunse Emily, surescitată. E ceea ce 
spune că e, Liz. Guy a găsit chiar şi poze cu el şi 
alte formaţii, în nişte numere vechi din „Music 
Madness“ . Mereu mi-am spus că-i o timpenie din 
partea lui Guy să păstreze revistele alea, dar acum 
mă bucur c-a făcut-o. Oh, Liz, Tony are planuri atit 
de mari cu noi! 

— Şi cînd iese primul disc? 

— Fii serioasă, încă nu sintem gata pentru aşa 
ceva. Tony plănuieşte să ne plaseze mai întîi în 
nişte cluburi locale şi, poate, să ne aranjeze. nişte 
turnee prin stat, în vacanţa de Crăciun. Cu un 
dram de noroc şi multă muncă pe brinci, spune că 
s-ar putea să fim destul de buni pentru a răzbate 
în cluburile din Los Angeles, vara viitoare. Dar nu 
promite nimic. Nu încă, cel puţin, deşi a spus că 
ne va aduce o mulţime de prieteni de-ai lui, pro- 
ducători de discuri, ca să ne cunoască imediat ce 
ne stringem puţin. 

Elizabeth îi zimbi cu căldură. Emily îşi lua mu- 
zica foarte în serios şi merita să i se întimple lucruri 
bune. 


1. „Nebunia muzicală“ 

- Mă bucur atit de mult pentru tine, Emily! 
izbucni ea. Pariez că ceilalţi pur şi simplu şi-au 
pierdut minţile de emoție! 

— Fii sigură că-s emoționați — şi obosiţi —, spuse 
Emily, în timp ce suna clopoțelul pentru ora ur- 
mătoare; porniră amindouă spre clase. Am repetat 
jumătate din noapte. 

— Se pare că singurul lucru care vă lipseşte e 
puţină publicitate. 

— Ai ceva-n minte? 

- Da. Aş vrea să vă înregistrez progresele într-un 
serial de articole, în Oracolul. Va trebui să primesc 
aprobarea lui Penny, redactoarea, dar ştiu că o 
să-i placă ideea. Am să-ncep cu întîlnirea dintre voi 
şi Tony şi cu planurile voastre. Apoi vă voi urmări 
de la primul angajament într-un club, pînă la hitul 
discografic numărul unu. 

Emily nu-şi mai încăpea în piele de bucurie. 

- E fantastic. O, Liz, nici nu ştii ce mult în- 
seamnă asta pentru mine. 

- Ba cred că ştiu, Emily. A fi o vedetă rock e 
doar o fantezie, pentru majoritatea copiilor, dar voi 
o veţi trăi în realitate! 

— Din păcate, încă mai trebuie să trăiesc şi rolul 
de elevă. 

Gemind, Emily deschise uşa sălii de chimie. 

— Pentru moment, realitatea e Bob Russo cel 
mare şi rău. 

Schimbară o privire cu subinţeles. Anul acela, 

chimia era cea mai grea materie pentru Elizabeth, 
din cauza lui Bob Russo. Om care nu accepta 
echivocul, Russo era genul de profesor care pre- 
tinde perfecțiunea din partea tuturor elevilor. Şi, de 
obicei, o obținea. La drept vorbind, majoritatea 
tinerilor simțeau că merita atenţia lor. Tinea cu 
adevărat la ceea ce învățau elevii lui şi insista să 
nu-l dezamăgească, pe el sau pe ei înşişi. Chiar şi 
Jessica, învăţind foarte puţin şi totuşi primind note 
bune la majoritatea materiilor, găsea necesar să 
studieze chimia la orele lui Russo. 

Cind sună de începerea orei, în timp ce se 
aşeza la locul ei de lingă fereastra laboratorului de 
chimie, aflat la etajul întîi, Elizabeth fu surprinsă să 
vadă locul surorii sale gol. Veniseră împreună la 
şcoală şi deci ştia că Jessica se afla pe undeva 
prin preajmă. Dar unde? 

O privire pe fereastră îi furniză răspunsul. Văzu 
un cuplu sărutindu-se cu înfocare — şi pasiune — în 
capătul opus al peluzei campusului. Jessica şi 
Bruce. Erau înlănţuiţi într-o îmbrăţişare atit de 
strinsă, încit lui Elizabeth i se părea că ar fi fost 
nevoie de cel puţin jumătate din echipa de fotbal a 
oraşului Sweet Valley pentru a-i despărți. 

Jessica îşi trecu degetele prin părul brunet, on- 
dulat, al lui Bruce, desfătindu-se cu atingerea sa 
moale, mătăsoasă. Bruce îi răspunse sărutind-o 
tot mai pătimaş, excitindu-i fiecare terminaţie ner- 
voasă din trup. Jessica se trase şi mai aproape, 

descriind cu cealaltă mină mici cercuri pe ceafa 
băiatului. 

Sunetul slab al clopoţelului le atrase atenţia ce- 
lor doi, care se despărţiră să-şi recapete respi- 
rația. 

— O, nu, Bruce, am întirziat! Trebuie să mergem! 

Jessica îşi culese repede cărţile pe care le îm- 
prăştiase pe iarbă. 

Bruce chicoti, punindu-i pe umăr o mină pentru 
a o ţine-n loc. 

— Ce-atita grabă, puiule? Abia am început. 

Jessica nu-l putu privi în faţă. Voia cu disperare 
să fie împreună, dar nu-i plăcea să plătească 
preţul mai tirziu, cu severul profesor de chimie. 

— Vreau să rămin, Bruce. Ştii asta. Dar trebuie 
să ajung la ora lui Russo. O să mă omoare dacă 
lipsesc. 

— Vrei să zici că pe prietena mea o interesează 
mai mult „Nea Chim“ decit eu? Cum rămine cu 
chimia noastră? Crezusem că te cunosc mai bine, 
Jess. 

Fata oftă. 

— Of, Bruce, ştii ce simt în legătură cu noi doi. 
Apoi, mingiindu-l uşurel pe git cu degetele, con- 
tinuă: Dar mai ştii şi cum obişnuieşte să ne pedep- 
sească şi, dacă trebuie să rămin aici după ore, nu 
voi mai putea să te văd la antrenamentul de tenis. 
Nu ti-ar conveni asta, Bruce, nu-i aşa? 

— Înţeleg ce vrei să spui, dar... Ei, da’ nu-ți face 

griji, dulceaţo. 

Virind mîna în buzunarul de la spate al pan- 
talonilor săi reiați, Bruce scoase un carnețel. 

— Nici chiar Russo nu poate refuza aşa ceva. 

Mizgăli ceva pe prima foaie, apoi o desprinse şi 
i-o dădu Jessicăi. 

— Un bilet de la cabinetul medical! zise ea, uşu- 
rată că nu mai trebuia să facă o alegere nedorită. 

Bruce îi urmări conturul gurii cu virful unui de- 
get. 

— Rezultatele examenului meu medical arată că 
ai nevoie de respiraţie gură-la-gură. 

Jessica se apropie de el. 

— Aş spune că aţi pus diagnosticul exact, doc- 
tore Patman. incepem tratamentele? 

Ridicind faţa spre a lui, înlănţui trupul iubitului 
ei. 


si) 

În după-amiaza următoare, Elizabeth alergă 
acasă, de cum se sfirşiră cursurile. In timpul ul- 
timei ore, de sport, pe cind juca tenis cu Enid, cea 
mai bună prietenă a ei, îi venise ideea unei scurte 
povestiri. Lui Elizabeth îi plăcea mult senzația 
deosebită, de emoție, cînd îi venea inspiraţia, dar 
ştia că ideea avea să se piardă, dacă nu-şi trecea 
gindurile pe hirtie cit de curînd posibil. Spera să 
termine expunerea ideilor aproximativ înainte de 
sfirşitul zilei. 

Nu mai era nimeni acasă, iar singurătatea îi 

oferi lui Elizabeth atmosfera necesară pentru a se 
concentra. Retrăgindu-se în fotoliul ei moale din 
sufragerie, îşi deschise caietul şi începu să-şi aş- 
tearnă pe hirtie ideile. Era o povestire despre o 
fată care lua încontinuu cele mai nepotrivite decizii 
în viaţa ei sentimentală. 

Peste puţin timp, Elizabeth deveni conştientă 
de un ciocănit. La început era atit de sfios, încît 
crezu că era ramura unui pom lovindu-se încet de 
peretele casei. Dar ciocănitul deveni mai persis- 
tent, iar fata îşi dădu seama că era cineva la uşa 
din față. Fără tragere de inimă, lăsă deoparte 
caietul, ca să răspundă. De cealaltă parte a pra- 
gului stătea Robin Wilson. 

- Bună, Liz, Jessica e acasă? 

- Nu. E la repetiţia cu galeria de suporteriţe. 
Dar o aştept să vină curind. Azi e rindul ei să 
prepare cina. 

Robin păru derutată. 

— Am căutat-o la repetiţia galeriei. Nu era acolo. 
Urma să petrecem împreună după-amiaza asta, 
însă n-a apărut. Hm, mă-ntreb unde-o fi. 

— Cred că ştiu, răspunse Elizabeth, dindu-şi 
seama că n-ar fi stricat să-nceapă să se gin- 
dească la ce i-ar fi convenit ei să facă pentru cină. 
Pariez pe ce vrei că s-a dus cu Bruce Patman. 

- Aha, zise Robin, încercînd să-şi ascundă de- 
zamăgirea. 

lar o făcuşi, Jessica, spuse în sinea ei Eliza- 

beth. Deşi n-o cunoştea foarte îndeaproape pe 
Robin, îi părea rău pentru fata cea durdulie care 
stătea în faţa ei. Tot ce voia fata era să fie prietena 
lui Jess, cu toate că aceasta nu părea a dori 
altceva decit să profite de firea generoasă a lui 
Robin. Elizabeth hotări să-şi mai amine povestirea 
şi o invită pe Robin în casă. 

— Regret că Jessica nu-i aici, spuse ea, odată 
ce se aşezară amindouă. Ar trebui să-i spui că 
nu-şi poate schimba aşa planurile. 

— A, nu face nimica, replică grăbită Robin. Sint 
sigură că n-a făcut-o cu intenţie. Ştiu că şi eu aş 
uita, probabil, să mă-ntilnesc cu-o prietenă, dacă 
m-ar invita undeva Bruce Patman - deşi şansele 
sînt mai mici decit zero. Cu un zimbet jenat, îşi 
arătă talia dolofană. Da' nu mă deranjează. Jessica 
crede că am deja un prieten. Cel puţin, aşa-mi spu- 
ne ea. De-asta urma să ieşim azi împreună. Să-mi 
cumpăr nişte haine noi. Apoi, trebuia să venim 
aici, ca să experimentăm. 

- Pentru ora de chimie? 

- Nu, ca să vedem dacă ştiinţa îmi poate face 
mutra mai sexy, spuse ea, oftind apoi nostalgic. 
Cred că va trebui să aştept pînă miine. 

Elizabeth era sigură că Jessica n-avea să-i mai 
acorde nici o atenţie lui Robin, atita timp cit era şi 
Bruce în peisaj, dar curiozitatea despre noul băiat 
din viaţa grăsunei puse în umbră orice eventuală 
înclinaţie de-a-şi exprima îndoielile. 


163 


FRANCINE PASCAL 


— Nu e nevoie să-mi spui, zise ea, dar cine-i 
tipul care se ţine după tine? 

Robin roşi, şoptina: 

— Winston Egbert. 

— Nu mai spune! exclamă Elizabeth. Nu-i venea 
să creadă că Winston îşi revenise atit de repede 
după decepţia cu Jessica. La urma urmei, era În- 
nebunit după ea încă din clasa a cincea. 

— Crede-mă, îţi înțeleg surpriza, spuse Robin, 
zimbind. Nici mie nu mi-a venit să cred cind Jes- 
sica mi-a spus că-se uită la mine, de cind am venit 
în Sweet Valley. Imaginează-ţi, un tip popular ca 
Winston să dorească una ca mine. M-a dus la 
petrecerea lui Ken, simbăta trecută, şi ne-am dis- 
trat de minune. Eu, cel puţin, adăugă ea în grabă. 

Elizabeth era buimăcită. 

- Mda, v-am văzut împreună, reuşi ea să în- 
gaime, încercînd să-şi ascundă stupoarea față de 
ultima mică manipulare efectuată de Jessica. Era 
convinsă că ea îi impreunase pe Robin şi Winston, 
pentru a şi-i lua de pe cap pe amindoi, în acelaşi 
timp. Elizabeth mai simţea şi că Robin merita să 
cunoască adevărul, în loc de-a fi amăgită spre a 
crede într-o fantezie născocită de Jessica. 

— Robin, mi-e greu să ţi-o spun, dar pe Win îl 
interesează sora mea de-o bună bucată de vreme. 
Nu stiu dacă ar fi tocmai dispus să se încurce cu 
altcineva. 

In timp ce Elizabeth îi vorbea, o expresie de 

ingrijorare apăru momentan pe faţa lui Robin, dar 
fu urmată imediat de-un oftat de uşurare. 

- Nu-ţi face griji, Liz, ştiu totul despre Jessica şi 
Winston. Ea mi-a spus că niciodată n-a fost mare 
lucru între ei. Sint doar prieteni. 

Elizabeth clătină uşor din cap. 

— Nu cred c-ai auzit ce-am spus. E posibil ca 
Win să nu fie gata pentru tine, sau, că tot veni 
vorba, pentru orice altă fată. 

- Dar Jessica mi-a spus... 

- Nici ea nu are întotdeauna dreptate. Uite, sint 
sigură că Win te simpatizează. Pur şi simplu nu 
vreau să-ţi faci prea mari speranţe. Ştiu că Win- 
ston e îndrăgostit serios de Jess. Ultimul lucru de 
care ai nevoie e un băiat respins de altă fată. 

- Nu, spuse Robin. Te înşeli, Liz. 

— Vrei să spui că a lăsat-o definitiv pe Jess în 
urmă, aşa crezi? | 

- Nu, replică Robin. Vreau să spun că l-aş lua, 
cu siguranţă, chiar şi respins de alta. 

Riseră amindouă. 

— In cazul ăsta, sper, de dragul tău, că greşesc, 
spuse Elizabeth; începea să-i placă Robin. Apro- 
po, ai vreun plan pentru simbătă seară? 

— Incă nu. 

— Ei, dacă nu se ivește nimic, ce-ar fi să vii cu 
mine şi Todd? Mergem jos, în Sand Pines, la un 
club, să-i vedem pe „The Droids“. 

— Nu ştiu. Nu vreau să fiu a cincea roată la 

căruţă. 

— Ei, nu-i o „căruţă“ de-adevăratelea. Scriu un 
articol despre formaţie pentru Oracol, aşa că merg 
mai mult în interes profesional. Cred c-ar putea fi 
un loc bun pentru tine ca să cunoşti cîțiva băieţi. 
Nu-i nevoie să-mi dai acum răspunsul, dar pro- 
mite-mi c-ai să te gindeşti, da? 

Robin cugetă un moment, înainte de-a răs- 
punde: 

— In regulă. Apoi se ridică şi porni spre uşă. 
Acum, mai bine plec acasă. li spui lui Jess, nu-i 
aşa, că am trecut pe-aici? 

- Nu-ţi face griji, răspunse Elizabeth, cu un licăr 
în ochi. Poţi fi sigură c-am să-i spun. 


se 


Elizabeth tocmai scotea din cuptor puiul fript 
pentru cina din seara aceea, cînd apăru Jessica. 
Urmind aroma pînă în bucătărie, fata mirii: 

- Mmm, ceva miroase frumos. 

- Presupun că ne onorezi cu prezenţa astă- 
seară? 

- Fireşte. Locuiesc aici. A, şi mulțumesc c-ai 
făcut cina. Promit să ţi-o fac odată şi eu ţie. 

— La tine, „odată“ poate însemna prin jurul 
anului 2000. N-am să-mi ţin respiraţia pînă atunci, 
replică Elizabeth. 

— Uite, îmi pare foarte rău c-am întirziat. Ain... 
ăă... avut ceva important de făcut. 

— Ştiu. Ceva numit Bruce Patman. 

Jessica păru sincer surprinsă. 

- Tu şi intuiţia ta. 

- De fapt, mai devreme a trecut pe-aici Robin. 
A spus că-n după-amiaza asta era vorba să ieşiţi 
împreună. 

— Azi era? întrebă Jessica, prefăcindu-se a fi 
uitat. Pesemne că am încurcat datele. 

— Ai dezamăgit-o foarte tare, o dojeni Elizabeth. 

- O să-i treacă, zise Jessica, nepăsătoare. Nu 
era decit o simplă plimbare pină la bazar. 

— Am sentimentul că pentru ea era mai mult 
decit „o simplă plimbare“. Cel puţin i-ai fi putut 
spune că nu mai eşti liberă. 

— A, are să înţeleagă. li putem aranja înfăţişarea 
oricind, deşi, recunosc, cu cit mai curind, cu atit 
mai bine. Cinstit, Liz, am uitat pur şi simplu. Bruce 
a venit la mine imediat după ce s-a sunat de ieşire 
şi m-a luat cu maşina pe şoseaua Valley Crest. A 
fost ceva fantastic. 

— Cit de fantastică poate fi o plimbare la şosea, 
Jessica? întrebă Elizabeth cu dezgust. 

- Am vorbit despre cit de minunat ne vom simţi 
împreună. Spunind asta, pe chipul lui Jess apăru 
expresia aceea îndepărtată, visătoare, care se ivea 
întotdeauna cind venea vorba de Bruce. 

— In ce sens, „minunat?“ 

— Păi, pentru început, imediat după ce îmbuc 
ceva, merg la Bruce să-i demonstrez că nu e sin- 
gurul tenisman bun din Sweet Valiey. Şi nici să nu 
mă aşteptaţi. Probabil că voi veni tirziu la noapte. 

- la stai, Jess, credeam că diseară vom re- 
vedea împreună notițele pentru teza de miine, la 
chimie. 

— Tot te mai îngrijorează asta? 

- Pe tine, nu? După cum se-arată, mai că nu-ţi 
pasă. 

— Dar reuşesc întotdeauna, nu-i aşa? 


sD 


O jumătate de oră mai tîrziu, Jessica se afla pe 
terenul de tenis al familiei Patman. Tăiat în coasta 
dealului, chiar sub impozantul conac al familiei, te- 
renul domina tot orăşelul Sweet Valley, iar Jessica 
işi vedea propria casă aproape de poalele pantei. 
Legănindu-şi uşor racheta, se întoarse spre Bruce, 
care ieşea din casă. 

— Imi place aici. Peisajul e formidabil. 

Ochii lui Bruce se îndreptară spre picioarele ei, 
lungi şi bronzate sub costumul alb de tenis. 

— Şi mie-mi place peisajul, replică el. Eşti gata 
să-ncepem? 

— Hai să facem mai întîi o încălzire. 

Bruce deschise cutia de mingi şi aruncă una în 

văzduh, cu racheta. 

— Nici nu mă pot gîndi la un mod mai plăcut 
de-a ne petrece seara. 

- Nici eu, deşi soră-mea zice c-ar trebui să-nvăţ 
mai mult. 

— Ea nu crede în distracţii? 

— A, o sperie teza aia grea de miine. Da' ceea 
ce nu ştie ea, e că am o armă secretă. 

— Ce anume, puiule? 

— Nu ce. Cine. Emily Mayer. Stă pe locul de 
lingă mine şi e, practic, un Albert Einstein al chi- 
miei. Şi scrie citeţ şi mare, dacă-nțelegi ce vreau 
să zic. 

Bruce îi făcu complice cu ochiul, apoi se plasă 
în capătul opus al terenului. 

- Cred că-i timpul să-mi scot chimia din cap, 
spuse el, pregătindu-se să servească. li dăm dru- 
mul. 

Expedie mingea în terenul Jessicăi, aplicind 
aceeaşi mare forță competitivă la care recurgea în 
fața oricărui adversar. Jessica răspunse la serviciu 
cu un backhand puternic şi sigur, pe tuşă — spre 
marea surpriză a lui Bruce. Nu păru deloc amuzat. 

— Hei, ce ţi-a venit? mormăi el. 

— Imi fac doar încălzirea, Bruce, replică Jessica, 
mulțumită de lovitură. Bruce era un jucător foarte 
puternic, dar avea încredere că-i putea face faţă. 

Nu auzi ce anume murmură el printre dinţi, dar 
putea să vadă că zimbetul îi dispăruse de pe chip. 

Tînărul propulsă din nou mingea peste fileu — şi 
din nou reacția firească a lui Jessica fu aceea de a 
i-o returna perfect. Şi reuşi. 

— Cine te crezi? Chris Evert Lloyd? răcni Bruce 
peste fileu. 

Era clar că nu intenţionase să fie un compli- 
ment. 

— Tu serveşti. 

li aruncă o minge, furios. 

Jessica bătu de citeva ori mingea de pămint. 
Nu-i plăcea felul cum se încrunta Bruce la ea, ca şi 
cum ar fi comis un păcat capital jucind cit putea 
de bine. Evident, nu-i plăcea să piardă. 

Nici ei nu-i plăcea, dar, cu cit se gindea mai 
mult la minia din ochii albaştri ai lui-Bruce, cu atit 
mai mult începea să-şi reevalueze şi propriile-i pre- 
ferințe. In seara asta era, categoric, în avantaj, dar 
poate asta nu însemna cel mai bun lucru. Bruce 
nu părea să-i aprecieze talentul şi se vedea lim- 
pede că avea să se supere, dacă ea ciştiga. Im- 
pingînd cu încă un pas logica, trase concluzia că, 
probabil, avea să se hotărască să nu mai joace cu 
ea niciodată. Ba, poate, să considere că şi în afara 
terenului era prea agresivă, şi să renunţe complet 
la ea. 

Aceasta era o posibilitate pe care Jessica n-o 
putea suporta. Aşa că făcu singurul lucru posibil 
ca să se apere. Pentru prima oară în viaţa ei, 
încercă efectiv să piardă. 

Pe tot restul meciului, îşi minui racheta de 
parcă ar fi făcut o neaşteptată criză de scurtă la 
mină. Bruce ciştigă uşor setul. 

Jessica avu primul semn că jucase cum tre- 
buia, la sfîrşitul setului, cînd Bruce sări peste fileu. 
Zimbind, lăsă racheta să cadă şi o îmbrățişă ca un 
rus. 

— Ciştigătorul ia tot, anunţă el, cu plăcere, şi-mi 
iau recompensa chiar acum. 

inclinind capul, o sărută apăsat pe buze, tri- 
miţindu-i un fior vibrant pe şira spinării. 

Chiar mă iubeşte, îşi spuse înnebunită Jessica, 
desfătindu-se cu senzaţia mingiietoare de-a fi cu- 
prinsă în braţele lui. Şi dacă pe el îl face fericit o 
fată care vrea ceea ce vrea şi el, atunci genul ăsta 
de fată o să fiu. 


să) 


În subsolul lui Max Dellon, lîngă cartierul co- 
mercial din Sweet Valley, Emily Mayer stătea ne- 
liniştită în fața bateriei de tobe. Incerca să pună la 
punct ritmul noului cîntec compus de Guy Ches- 
ney pentru acel weekend. Guy era vizibil nemul- 
tumit de baterista sa. 

- Care-i problema, Mayer? 

Emily bătu enervată în toba bas. 

- Dă-mi o pauză, Guy. Abia mi-ai dat partitura 

asta, acum o oră. Fac şi eu ce pot. 

— S-ar putea ca asta să nu-nsemne destul. 

— Ce vrei să zici? interveni Dana Larson. Fata 
zice că-şi dă toată silinţa. 

— Ascultă, Dana, se răsti Guy, îndreptindu-şi 
comentariile spre atrăgătoarea solistă. Acum mer- 
gem pe cai mari. Simbătă seară va fi prima noas- 
tră şansă de-a ne impune şi nu ne putem permite 
să facem vreo greşeală. Dacă Emily nu se des- 
curcă, poate ar trebui să ne găsim un toboşar 
nou. 

- Poate ceea ce ne trebuie e un cintăreţ nou la 
clape, ripostă caustică Dana. Fir-ar să fie, Guy, 
cine te crezi de vorbeşti aşa? Sintem un grup. 
Tinem unii la alţii. Cu toții. 

Max ridică ochii de pe chitară şi clătină din cap. 

— Băi, sinteţi ceva... Vă vin dracii numai de la un 
cîntece! de două parale. Ce-atita tămbălău? 

- Dacă nu ştii, poate n-ar strica să ne gindim să 
te-nlocuim şi pe tine, mirii Guy. 

— Hei, las-o mai moale, replică tărăgănat Max. 
Niciodată n-am mai avut cirfieli de-astea. 

— Şi n-am cintat decit la dansuri şi reuniuni din 
liceu, sublinie Guy. Mărunţişuri. Cind ne dăm dru- 
mul, simbătă seară, trebuie s-o frigem. Şi n-o vom 
face decit dacă anumite persoane din formaţia 
asta îşi pun la punct bucăţile! 

li mai aruncă o privire prevenitoare lui Emily. 

- La asta lucrez, Guy, spuse printre dinţi ba- 

terista. 

Dana auzise destul. 

— Ascultă, Guy, ştiu că te afli sub o mare pre- 
siune ca să reuşească treaba asta. Dar nu e ne- 
voie să te enervezi aşa. Toţi sintem sub presiune. 
Cere-i scuze lui Emily şi spune-i că n-ai vorbit 
serios. 

- Ei, adăugă Dan Scott, cintăreţul la chitară 
bas, n-avem toată noaptea la dispoziţie. 

Guy se scărpină pe ceafă, cugetind îndelung. 

— Cred că Dana are dreptate, Emily, spuse el, 
într-un tîrziu. Am lăsat cîntecelul ăsta să mă ener- 
veze. Scuză-mă că m-am repezit la tine. Sintem 
prieteni? 

— Prieteni, răspunse ea vlăguită, cu un zîmbet 
forțat. Hai să mai încercăm o dată de la-nceput, 
da? 

— Aţi auzit ce zice fata, se adresă Guy restului 
formaţiei. Hai s-o ardem. Unu, doi, trei, patru! 

Toată tensiunea se risipi, alungată de muzică. 
Fiecare reluare suna mai bine decit cea dinainte şi, 
curind, pină şi Guy începu să fie mulțumit de 
progresele lor. La sfirşitul repetiției, era convins că 
la finele acelei săptămini aveau să ridice sala în 
picioare. 

Dar Emily nu uită avertismentul de mai de- 
vreme, deşi credea, în taină, că frustrarea şi furia 
lui Guy erau pricinuite mai mult de afecțiunea sa 
pentru Dana, decit de ceva legat de orchestră. Nu 

i-o spusese niciodată, dar fata era convinsă că 
descifrase bine expresia de pe chipul lui Guy, ori 
de cite ori solista formaţiei îi suridea. Oricare-ar fi 
fost, însă, originea problemelor lui Guy, Emily evita 
din răsputeri să-şi forțeze norocul. După ce grupul 
hotări să declare repetiţia încheiată, se duse acasă 
şi repetă toate cîntecele din repertoriul formaţiei. 

Abia în timp ce se dezbrăca pentru culcare, îşi 
aminti de teza la Russo. Strecurindu-se în aşter- 
nut, epuizată, Emily deschise cartea de chimie. 
Zece minute mai tirziu, însă, cu lumina încă aprin- 
să şi manualul zăcînd inutil pe podea, unde că- 
zuse, Emily dormea adinc. 


să 

— Nu-mi vine să cred. Pur şi simplu nu-mi vine 
să cred! 

Jessica îşi şterse cu o mină fața brăzdată de 
lacrimi şi se aruncă în braţele lui Bruce. Era vineri, 
la ora prînzului, şi cei doi stăteau aşezaţi sub unul 
dintre nenumăraţii stejari albi ce decorau cam- 
pusul Sweet Valley High. 

Bruce nu-şi putea închipui ce se întimplase, dar 
îi plăcea să joace rolul de salvator al lui Jessica. 
Convins că ştia exact ce dorea fata, de fapt, 
începu s-o mingiie şi s-o consoleze cu tandreţe. 
Muşcindu-i mărunt urechea, şopti: 

— Ascultă, n-am să las ca nimic să-mi tulbure 
puicuța. Ce s-a-ntimplat, Jess? 

Jessica se îndepărtă doar atit cit să privească 
drept în ochii albaştri şi preocupați ai tinărului. 

— Idiotul ăla de domnu’ Russo a avut tupeul 
să-mi dea F pe teza la chimie, zise ea, plinginad. 

Bruce îi mingiie blind obrajii. 

- Gata ca lacrimile, puiule. Nu-i decit o timpită 
de teză. 

- E mai mult decit atit. Tu nu înţelegi, Bruce. 
Înainte, eram prima, iar acum s-ar putea să pierd 
tot semestrul! 

- Calmează-te, Jess. Poate asta să te-ajute 
cu ceva, zise el, dindu-i o sărutare profundă. 

- Frumos din partea ta, Bruce, spuse Jessica, 
după ce se dezlipiră unul de altul. Din păcate, mie 
nu-mi rezolvă problema. 

- Dar pentru orice problemă se găseşte soluţia. 
Spune-mi ce s-a întîmplat. 

- Mai ştii de arma mea secretă, Emily Mayer? 
M-a lăsat în baltă. De data asta, nici ea n-a ştiut la 
teză. 

- Atunci, data viitoare copiază de la altcineva. 

— Am sentimentul că dacă fac acum schimb de 
locuri, Russo va deveni bănuitor. Bruce, ce mă 


1. Echivalentul notei 5 în sistemul de învățămînt american. 

fac? 

Băiatul îi strinse mina într-a lui. 

— inainte de toate, trebuie să înţelegi că o na- 
soală la chimie nu-i sfirşitul lumii. In fond, la ce-o 
să-ți folosească? 

- N-am nici cea mai vagă idee. Dar, dacă mă 
pică, au să mă dea afară din galeria de supor- 
terițe. lar la asta ţin foarte mult. 

— O gaşcă de fete aiurite, care țopăie-n sus şi-n 
jos şi zbiară în faţa lumii? 

O bătu pe cap ca şi cum ar fi fost o fetiţă. 

— Ţii la toate ciudăţeniile. 

Lui Jess nu-i plăcea tonul lui, dar nu voia să 
rişte să-l supere, referindu-se la asta. Aşa că 
schimbă repede vitezele, prefăcindu-se că n-o in- 
teresa galeria. 

— Ei, trebuie să recunosc că-n ultima vreme a 
devenit cam plictisitor. lar săptămina asta, am şi 
lipsit la citeva repetiţii. Insă chiar şi-aşa, ar fi umi- 
litor să mă dea afară. 

— In cazul ăsta, declară Bruce, ai venit la omul 
potrivit. 

Jessica îl privi cu speranţă. Ştia că Bruce avea 
să-i sară în ajutor. 

- Ce vrei să spui? 

— Trebuia să-ţi fi zis, în seara aia, că nu e bine 
să te bazezi pe fete neserioase ca Emily. Am o 
metodă garantată să iei un A la chimie. 

— Bruce! exclamă Jessica. Spune-mi! 

Fără să se grăbească, delectindu-se cu sus- 
pansul, băiatul işi întinse picioarele şi se rezemă 
de stejar. 

— Foarte simplu, zise el, zimbind încrezător. Ştiu 
unde ţine Russo tezele. 

Jessica îşi aruncă braţele pe după gitul lui Bruce. 

— Şi-ai să mi le-aduci! 

Tinărul se retrase brusc, nedorind s-o facă pe 
eroul decit pînă la un punct. 

— Nici vorbă. Eu am terminat să mă mai încurc 
cu individul ăsta. Dar îţi voi spune cum le poți lua 
fără să te prindă. 

Jessica îşi muşcă buza de jos. Ar fi preferat ca 
Bruce să-i dea, pur şi simplu, tezele, însă nu se 
afla în situaţia de-a discuta. 

— Sigur, Bruce. Spune-mi unde sint. 

— Mai tirziu, şopti el, apropiindu-se. Întii, avem 
treburi mai importante. 

O cuprinse cu braţele şi, împreună, căzură pe 
iarba moale, schimbind sărutări cu poftă pătimaşă. 


să) 


În celălalt capăt al campusului, Elizabeth îşi du- 
cea tava cu mincare spre zona cu mese de-afară, 
căutind din privire un loc liber. Găsi unul lingă Win- 
ston, care stătea cu ochii într-o carte, deşi nu pă- 
rea să aibă nici cea mai vagă idee ce anume citea. 

- Ăă, pot să stau şi eu? întrebă fata. 

Aruncindu-i o privire scurtă, Winston zimbi ex- 
tatic, neindrăznind să creadă că i se adeverise 
visul. Zimbetul i se stinse însă repede, cind îşi 
dădu seama care era-dintre gemenele Wakefield. 

— A, bună, Liz, o salută el posomorit. Dacă vrei, 
locul ăsta-i al tău. 

— Nu-i cea mai prietenoasă ofertă pe ziua de 
azi, dar o primesc, spuse ea, punindu-şi tava pe 
masă. Ce citeşti? 

Winston lăsă cartea jos. 

_— M-ai prins. Ceva în legătură cu economia. 
Ridică din umeri. N-am vrut să par neprietenos, 
Liz. Mă furaseră, doar, gindurile. Probabil aş duce-o 
mai bine dac-aş renunţa la toate — la şcoală, fete, 
la maşina mea — şi aş intra în cea mai apropiată 
mănăstire. 

Elizabeth îl cuprinse cu braţul de umăr. 

- -Niciodată nu te-am considerat genul de om 
cu ọ asemenea chemare. Eşti sigur că asta vrei? 

— Nnţ, recunoscu el, dar mi-ar simplifica mult 
viața. 

— De ce am eu senzaţia că-i ceva în legătură cu 
fetele? Cu o fată anume, să zicem? 

Winston o privi trist. 

— Sint chiar atit de transparent? 

Elizabeth zimbi. 

- Deloc, Win, îl minţi ea, cu delicateţe. Atita 
numai că, intimplător, sint sora ei. Vrei să stăm de 

vorbă? 

Winston bătu cu degetele pe masă citeva se- 
cunde, apoi lăsă să-i scape un oftat adînc. 

— Ai dreptate. De Jessica e vorba. 

— Ştiu că eşti necăjit pentru cum te tratează. Ai 
tot dreptul să fii, din cîte-mi pot da seama. 

- Nu numai asta mă supără, Liz. Ştiu că Jes- 
sica nu ţine la mine atit cit aş dori şi, deocamdată, 
pot trăi cu gindul ăsta. Ceea ce mă atinge e că-şi 
cheltuieşte afecțiunea şi timpul cu jigodia aia de 
Patman. 

Elizabeth dădu din cap în semn de aprobare. 

- De zile-ntregi încerc şi eu să-i spun acelaşi 
lucru. Pînă acum, am reuşit întotdeauna să ne lă- 
murim divergenţele prin vorbă bună, dar e pentru 
prima oară-n viaţă că mă respinge complet. Adică, 
trebuie să recunosc că am fost destul de critică 
faţă de relaţia lor, dar pentru ea, Bruce parc-ar fi 
Dumnezeu, şi nu mai pot suporta! Găseşte că-i un 
păcat capital să spun ceva critic despre el. Nu-i 
nevoie decit să spun un cuvint negativ şi pleacă 
furioasă. 

— Se pare că s-a-ndrăgostit de el pînă peste 
urechi. 

— Asta, ca s-o spunem cu măsură, Win. Nu ţi-ar 
veni să crezi cit s-a schimbat. Intr-o săptămină, s-a 
transformat în cu totul altcineva - în sclava lui 
Bruce. leri, de pildă, a renunţat la repetițiile cu 
galeria, ca să ducă la curăţătorie echipamentul de 

tenis al lui Bruce. Pe urmă, s-a dus la Casa de 
Discuri să cumpere nişte casete pe care le voia el 
- cu bani din buzunarul ei, închipuie-ți. Ţi-o poți 
imagina pe Jessica noastră făcînd aşa ceva? 

Winston oftă. 

- N-o putem lăsa să continue astfel. 

— Nu pot s-o opresc. 

Întristată, Elizabeth coborî privirea spre salata 
cu ton de care abia se atinsese. Viaţa sentimentală 
a surorii ei îi strica pofta de mincare mai rău decit 
o făcuse vreodată propria ei viaţă amoroasă, re- 
flectă ea. 

— Dar trebuie să putem face ceva! insistă Win- 
ston. 

Elizabeth îşi îndesă în gură o furculiță de salată. 
Avea un gust ca de vată udă. 

— Uite, cred că amindurora ne-ar prinde bine să 
schimbăm subiectul. Ai vreun plan pentru miine 
seară? 

Băiatul clătină din cap. 

- In afară de-o întîlnire fierbinte cu Atari a mea? 
Nu, nu fac nimic. 

— „The Droids“ dau primul lor mare spectacol. 
Vrei să vii cu mine şi Todd? 

— „The Droids“? Cum.se face că n-am auzit de 
asta? | 

— Au păstrat tăcerea, fiindcă nu voiau ca toată 
sala să fie plină de puşti din Sweet Valley. Vor să 
vadă cum le merg cîntecele la o hoardă de străini. 

— M-aş duce să-i văd oriunde-ar cinta. 

— Şi eu, fu Elizabeth de acord, dar în clipa 
următoare trase adinc aer în piept. Win, ascultă, 
tocmai mi-am amintit ceva. Te rog, nu mă înțelege 
greşit, însă am chemat-o şi pe Robin Wilson să 
vină cu noi. 

Işi privi nehotărită farfuria. 

— Nu şi tu! exclamă Winston. Ce-aveţi voi, suro- 
rile Wakefield? Ce-i cu nebunia asta să ne-mpe- 
recheaţi, pe Robin cu mine? 

— Nu în sensul ăsta m-am gindit. Ţi-am spus, o 
secundă am uitat că o chemasem şi pe ea. Mă 
gindeam doar că, dacă tot n-aveai nici un plan, 
poate voiai să vii cu Todd şi cu mine. 

Winston o studie afectuos pe Elizabeth. 

— Foarte drăguţ din partea ta. Dar Robin... în 
fine, e o fată bună. Insă zău că nu prea avem 
multe în comun. Devin nervos în preajma oame- 
nilor care mănîncă tot timpul. 

- Nu e nevoie s-o consideri un aranjament. 
Probabil că la club vor fi multe chipuri noi. Şi ţi-ar 
prinde bine o schimbare de aer. Ce zici? 

- Nu va trebui să stau lipit de Robin? 

- Veţi merge cu aceeaşi maşină, atita tot. După 
aia, eşti liber să faci ce vrei. 

— In cazul ăsta, la ce oră mă luaţi? 


să 

Spre sfîrşitul după-amiezei de sîmbătă, Eliza- 
beth ieşi de sub duş şi începu să se pregătească 
pentru plecarea în oraş. Se şterse, îşi puse halatul 
de baie şi, după ce şterse de aburi oglinda, 
începu să-şi treacă prin părul lung şi des un piep- 
tene cu dinţii rari, încercînd să se hotărască ce să 
pună pe ea. Respinse în gind cea mai mare parte 
din garderobă, pentru a se hotări, în final, s-o 
întrebe pe Jessica dacă nu-i putea împrumuta 
unul dintre costumele ei cele mai strălucitoare şi 
mai excentrice. 

- Nu te poți duce la un club rock, arătind ca 

propria-ţi bunică, îi murmură ea imaginii din oglindă. 

Spera ca Jessica să nu-i facă greutăţi. Cel pu- 
țin, vorbeau din nou. Incercind să menţină des- 
chise canalele de comunicare dintre ele, Elizabeth 
incetase să-l mai critice pe Bruce. Presupunea că, 
atita timp cit nu aducea vorba despre el, relaţia cu 
sora ei avea mari şanse să revină la normal. Mai 
nădăjduia şi să sporească şansele ca Jessica să i 
se confeseze la nevoie. 

In timp ce Elizabeth îşi termina de uscat părul 
cu foenul, auzi o bătaie în uşa băii. 

— Intră, strigă ea. 

Jessica, zimbitoare, ținind în echilibru un braţ 
de pachete cu cumpărăturile din timpul acelei du- 
pă-amiezi, apăru în uşă. 

- Hai s-arunci o privire la ce-am cumpărat, zise 
ea surescitată. Am găsit cele mai senzaţionale 
rochii, la The Boston Shop. 

- Unde ai fost? 

Elizabeth nu-şi putea crede urechilor. Geme- 
nele evitaseră întotdeauna acel magazin exclusiv 
pentru femei, unde-şi făcea tirguielile o mare parte 
din snobimea oraşului. Arzind de curiozitate, Eli- 
zabeth o urmă pe Jessica în camera ei. 

— Ai jurat să nu pui niciodată piciorul acolo. 

- Asta a fost înainte, replică Jessica, desfăcind 
unul dintre pachete. 

Elizabeth nu trebui să întrebe „inainte de ce?“ 

— Dă să văd ce-ai luat, spuse ea, resemnată. 

Triumfătoare, Jessica scoase dintr-un pachet o 
jachetă de lină maro şi o fustă asortată, iar din 
altul, două bluze „Oxford“. Aveau un aspect clasic, 
plin de gust şi luxos -— şi, totuşi, foarte necarac- 
teristic pentru Jessica. 

— Nu-s cele mai elegante haine pe care le-ai 
văzut în viaţa ta? 

Elizabeth îşi privi sora, complet uimită. 

- Nu erai tu cea care spunea întotdeauna că 
oamenii care se-mbracă tradiţional n-au pic de ori- 
ginalitate? 

— A fost o prostie din partea mea, nu? 

Jessica îşi aruncă jacheta pe umeri, zimbind. 

— Bruce consideră că aşa arăt elegantă, mai 
ales cu picioarele mele lungi. Mă duce să cinăm la 
clubul de la ţară. 

Puse jacheta pe pat şi ținu lingă ea cele două 
bluze. 

— Care zici c-arată mai bine? Cea bej sau cea roz? 

Elizabeth jinduia să-şi întrebe sora de ce-l lăsa 
pe Bruce să-i organizeze viaţa, dar avea sentimen- 
tul clar că Jessica oricum n-ar fi înțeles la ce se 
referea. Fără alte comentarii despre schimbarea 
de garderobă a surorii ei, Elizabeth alese bluza roz. 

— Apropo de haine, zise ea, mă-ntrebam dacă 
ți-aş putea lua şi eu cu-mprumut, în seara asta, 
fusta mini neagră cu alb. 

— Poţi s-o păstrezi de tot, răspunse degajată 
Jessica. Nu mai am nevoie de ea. Bruce nu poate 

suferi hainele „New Wave“. Zice că arată ieftine. 
Dar să nu mă-nțelegi greşit, ţie fusta aia ţi-ar veni 
foarte drăguţ. | 

- Mda, mersi, răspunse sec Elizabeth. 

Putea ghici prea bine ce alte schimbări avea 
să-i impună Bruce surorii ei. Ştiind că era pe 
punctul să spună ceva despre Bruce, hotări să 
găsească o scuză de-a ieşi cit mai repede din 
camera jJessicăi. 

- Todd vine curînd să mă ia, aşa că mai bine 
mă-mbrac. Distracţie plăcută diseară. 

— Nici o grijă, spuse Jessica făcindu-i sugestiv 
cu ochiul. Bruce şi cu mine ne distrăm întotdeauna 
minunat. 


stă 


Ceaţa subţire ce plutea dinspre Pacific reducea 
vizibilitatea pe drumul de coastă, iar Todd aproa- 
pe trecu mai departe de „Seaside Express“, clubul 
unde cintau „The Droids“. 

— Ho, Todd, strigă Winston de pe bancheta din 
spate a Datsun-ului acestuia. Aicea e. 

— Asta-i? exclamă Todd, înscriind maşina pe 
aleea noroioasă. In fața lor se vedea o clădire 
joasă, acoperită cu şindrilă, care cunoscuse,. în 
mod clar, vremuri mai bune. |n parching nu se 
găsea mai mult de-o duzină de maşini. 

— Uite firma „Sand Pines“, observă Winston. 

— Oi avea ochi mai buni ca ai mei, replică Todd, 
clătinînd din cap a neîncredere. Nu ştiu cum de-ai 
văzut-o. Se pare că nu s-a mai apropiat nimeni, de 
decenii. Se întoarse spre Elizabeth. Eşti convinsă 
că aici cîntă „The Droids“? Locul pare pustiu. 

— Sigur, nu vezi anunţul din vitrină? Aicea e. 
Poate ceața descurajează oamenii să vină. 

— Poate că nu. E încă devreme, nu-i aşa? 

In glasul lui Winston se simţea o notă aproape 
disperată. Dacă nu mai apărea nimeni altcineva, 
ştia că urma să petreacă restul serii cu Robin. 

- Nu e chiar atit de devreme, spuse fără in- 
tonaţie Todd. De tine, nu ştiu, da’ pe mine nu m-ar 
deranja să ascult doar citeva cîntece, după care 
s-o iau înapoi spre Sweet Valley. Nu-mi place cum 
arată locul ăsta. 

— Nu putem pleca atit de repede, Todd, spuse 
cu fermitate Elizabeth. Eu trebuie să le văd re- 
prezentaţia. In plus, am şi ajuns. lar mie nu mi se 
pare locul chiar atit de rău! 

— Nici eu nu vreau să plec, spuse şi Robin, 
privindu-l cu speranţă pe Winston. 

Todd ridică din umeri. 

- Cred că vom supravieţui. Apoi se aplecă şi 
deschise portiera pentru Elizabeth. Nu? 

In drum spre intrarea clubului, pe cărarea prun- 
duită,- Todd se opri să admire o motocicletă par- 
cată într-o parte. 

— Virago-ul ăsta-i o frumuşaţă, nu ţi se pare, Liz? 

Elizabeth se încruntă. 

— Nu-i decit o grămadă de metal. Nu cred c-am 
să-nţeleg vreodată ce găsiţi voi la maşinăriile astea. 

— Aşteaptă numai, Liz. Cind o să am o ma- 
şinărie ca asta, o să vezi tu cit sînt de distractive. 

Inăuntru, iluminarea difuză a clubului ajuta să 
se estompeze lambriurile ieftine de pe pereţi, pline 
de zgirieturi. 

Todd o luă pe Elizabeth de braţ, protector. 

- Hai să găsim nişte locuri. 

Nu erau ocupate decit citeva măsuțe şi scaune. 
Privind în jur, Liz îl recunoscu pe Tony Conover, 
noul manager al formaţiei „The Droids“, aşezat 
singur în capătul din fund al sălii, cu privirea con- 
centrată spre mica estradă, unde ei cintau deja. 
Părea să fie singurul care le dădea vreo atenţie. 
Ringul de dans era gol. Doar puțini oameni ascul- 
tau muzica. Restul stăteau adunaţi într-un colţ, dof- 
toricind băuturi şi ţigări şi vorbind foarte tare. Or fi 
clienţi regulați ai clubului, îşi spuse Elizabeth. 

Se aşezară la una dintre mesele libere de lingă 
ringul de dans, în timp ce Winston şi Robin, de 
la intrare, evaluau încăperea. Winston, dindu-şi 
seama că aceea nu era seara în care avea s-o 
cunoască pe fata visurilor sale, îşi urmă fără tra- 
gere de inimă prietenii la masă, cu Robin urmin- 
du-l fericită. Grupul comandă un rînd de pahare 
cu sifon, iar Elizabeth işi scoase carnetul şi începu 

să-şi noteze impresiile asupra locului. 

După ce aruncă o privire atentă prin jur, hotări 
să omită din articol descrierea clubului. Era destul 
de răpciugos. Dacă asta-i prima treaptă a scării 
spre succes, îşi spuse ea, „The Droids“ mai au 
mult de urcat. 

li era imposibil să-şi dea seama dacă membrii 
formaţiei erau sau nu dezamăgiţi de local. Muzica 
îi absorbise complet. Era clar că repetaseră din 
greu pentru angajamentul acela; acum cintau mai 
coerent ca niciodată. Şi, de asemenea, aveau un 
aspect mai profesionist. Dana îşi cizelase stilul, iar 
acum.se mişca țanţoşă, ca o vedetă plină de sine. 
Ea şi Emily se îmbrăcaseră şi în nişte salopete 
roşii, bătătoare la ochi, de un puternic efect vizual. 
Max, Dan şi Guy îşi puseseră de acord ţinuta, 
astfel ca să arate ca un trio de duri îndrăzneți. 

După al doilea cîntec, Elizabeth puse deoparte 
carnetul şi-l chemă pe Todd în ring. Nu conta că 
erau singura pereche care dansa, iar cind Eliza- 
beth ridică ochii spre formaţie, de unde Emily îi 
zimbi şi-i făcu cu ochiul, recunoscătoare, ştiu că 
gestul ei era apreciat. Winston şi Robin rămaseră 
la masă, nescoţind nici unul o vorbă. 

Robin era foarte dezamăgită. În pofida a tot 
ceea ce-i spusese Elizabeth, sperase să fie o 
seară de neuitat. În după-amiaza aceea, Jessica o 
luase cu ea la cumpărături şi nu-i vorbise decit 
despre faptul că Winston abia aştepta noua în- 

tilnire. O asigurase pe Robin că era o ocazie ce nu 
trebuia pierdută. Insistase chiar s-o ducă în maga- 
zinul din bazar care se specializase în măsuri mari 
şi alesese personal tunica de culoarea piersicii pe 
care o purta acum Robin. „Winston moare după 
culoarea asta,“ îi spusese ea. Deşi nu era foarte 
avantajoasă pentru constituția ei, Robin înhăţase 
pe loc haina. 

Dar, din momentul cînd intrase în maşina lui 
Todd, Robin îşi putuse da seama că seara n-avea 
să se înalțe la nivelul aşteptărilor ei. Winston o 
salutase prietenos, dar cind ea încercase să se 
tragă mai aproape pe banchetă băiatul se retră- 
sese stingherit. Abia dacă-i adresase ò vorbă în 
timpul celor patruzeci şi cinci de minute ale dru- 
mului, îndreptindu-şi majoritatea comentariilor spre 
scaunele din faţă. Departe de-a mai fi tînărul dezin- 
volt şi vorbăreţ pe care-l cunoscuse la dans, Win- 
ston părea preocupat cu altceva şi deloc interesat 
de prezenţa ei. Acum, aşezat“alături la masă, se 
arăta chiar mai distant şi stinjenit. Robin începu să 
regrete că acceptase să vină. Se tot uita la ceas, 
sperind ca serata să se termine cit mai curind 
posibil. Fu recunoscătoare cind Elizabeth şi Todd 
spuseră că voiau să plece după prima parte a 
reprezentaţiei. Tortura avea să i se sfirşească în 
curind. 

La vremea cind reveniră pe şoseaua litorală, 
ceața se risipise, dezvăluind un cer senin, spuzit 

de stele. Grupul era tăcut, seara fiind o deza- 
măgire pentru toţi. Elizabeth îşi petrecea timpul 
privind. spre linia țărmului. Găsea peisajul de-o 
frumuseţe insinuantă şi se gindea că i-ar plăcea să 
stea cindva pe malul mării, scriind o povestire. 

Cam la cinci mile de intersecţia pentru Sweet 
Valley, Elizabeth observă un Porsche negru, 
parcat pe unul dintre drumurile lăturalnice care 
duceau spre plajă. Cînd îşi dădu seama cui îi 
aparținea, lăsă să-i scape o mică exclamaţie. Nici 
gind să fi existat un singur Porsche negru în lume, 
dar placa de înmatriculare 7BRUCE1 trăda iden- 
titatea proprietarului. Era maşina lui Bruce Patman. 

Asta era seara petrecută la clubul de la ţară. 

Elizabeth nu voia să se gindească la ceea ce 
făceau Bruce şi sora ei pe cărarea aceea întu- 
necată şi pustie. Voia să uite că văzuse maşina. 

Dar Robin n-o lăsă. 

— Hei, aia nu-i maşina lui Bruce Patman? ţipă 
ea, în timp ce treceau prin dreptul vehiculului lu- 
citor. Mă-ntreb ce caută aici. El şi Jessica trebuiau 
să iasă împreună în seara asta, nu-i aşa, Liz? 

— Da, Robin. 

— Chiar că alcătuiesc o pereche foarte reuşită, 
nu crezi? turui Robin. Dar toată lumea din şcoală 
pare să le poarte pică. Mă-ntreb de ce. 

— Despre unele lucruri nu merită să te-ntrebi, 
murmură Winston. 

— Ei, eu mă bucur tare mult pentru Jessica. 

Mi-a spus că e îndrăgostită de Bruce. Mi se pare 
atit de romantic! O fată aşa de frumoasă, iar el e 
un tip trăsnet. Se merită unul pe altul, aş zice. 

- Eu aş zice c-ai zis destul, bombâni Winston. 
Ascultă, Todd, te-ar deranja să mă duci pe mine 
acasă primul? Sint frînt. 

Robin se afundă în banchetă cit putea de adinc. 
Eu şi gura mea neferecată, se mustră ea în gind. 
Era sigură că tocmai îşi aruncase pe fereastră ul- 
tima posibilă şansă cu Winston. 

Nu peste mult timp, după ce-i lăsaseră la ca- 
sele lor pe Winston şi Robin, Todd opri în faţa 
casei Wakefield. Schimbară o sărutare — caldă şi 
afectuoasă —, iar Elizabeth o găsi consolatoare. 
Todd pare să ştie întotdeauna de ce anume am 
nevoie, îşi spuse. Apoi se cuibări în scobitura 
braţului lui Todd. 

— Mă bucur c-ai fost înțelegător în legătură cu 
seara asta. Habar n-aveam că localul e o ase- 
menea bombă. Ă 

— Nu m-a deranjat, de fapt. Imi pare doar rău 
pentru „The Droids“. Primul lor mare angajament — 
şi e un ştift. 

- Mda, o decepţie pentru mulţi. 

- Ca prietenii nostri de pe bancheta din spate? 

Elizabeth dădu din cap. 

— Bietul Win. Nu-mi amintesc să-l mai fi văzut 
vreodată atit de tăcut. Poate n-ar fi trebuit să-l 
conving să vină. 

— Nnţ, chiar şi o seară ratată e de preferat une- 
ia petrecută singur acasă. Deşi, dacă mă-ntrebi, 
nu i-a dat lui Robin nici măcar o şansă. 

- Win mi-a dat foarte clar de înțeles că fata nu-l 
interesa. L-am invitat deoarece credeam că asta-l 
va ajuta să-şi mute gindul de la Jessica. 

Todd oftă. 

— Reiese că ea e la baza tuturor faptelor ăstora. 
Fata aia aduce necazurile mai mult decit oricine. 

— A, nu-i ea de vină că nu-l iubeşte. S-a ţinut 
prea mult timp după ea. 

— Işi pierde vremea. 

— Ştiu. Dar nu şi-o poate extirpa din organism. 
Oftă. Curios, parcă aş vorbi de sentimentele lui 
Jessicapentru Bruce. 

___— Dar Jessica face ceva cu sentimentele ei. 
Intreabă pe oricine. 

Elizabeth îi aruncă o privire întrebătoare, iar 
Todd întoarse repede capul. Simţea că spusese 
mai mult decit ar fi vrut şi spera ca fata să schimbe 
subiectul. 

Dar nu exista nici o şansă să lase acea re- 
marcă să treacă pe-alături. 

- Ce-ai vrut să spui prin asta, concret, Todd? 
întrebă ea categorică; tînărul rămase tăcut, dar 
Elizabeth insistă: Îmi ascunzi ceva, nu- i aşa? 

Se îndepărtă de el, sfredelindu-l cu privirea. 

În faţa ochilor ei neabătuţi, Todd cedă. 

— Nu voiam să-ţi spun, zise el, dar sora ta 

începe să aibă o reputaţie foarte proastă prin 
şcoală. Bruce a dat clar de înţeles că obţine de la 
ea tot ce pofteşte. Şi, totodată, oricind pofteşte. 

Elizabeth îşi duse mîinile la urechi. 

- Nu te cred, Todd. Jessica nu s-ar purta nicio- 
dată astfel! 

Todd stătu un moment pe ginduri. 

- E posibil ca Bruce să exagereze, spuse el, 
după o pauză. Nu m-aş lua după tot ce spune. 

- Da, asta e, încuviință nerăbdătoare Elizabeth. 
Sint sigură că exagerează. Ce porcărie! Jessica ar 
muri dacă ar şti că e birfită aşa. 

— Nu ştiu, Liz. | s-au aburit ochii după el atit de 
tare, încit nu cred că i-ar păsa. 

- Of, Bruce Patman ăsta! Dacă înainte nu-l 
uram, acuma-l urăsc sigur: A transformat-o într-o 
cu totul altă persoană. Vreau să zic, cînd nu e cu 
el, a devenit practic o pustnică. Ori de cite ori o 
chem să vină undeva cu mine, spune că trebuie 
să stea acasă, pentru cazul că dă Bruce telefon. 
„Dacă nu mă găseşte?“ m-a întrebat ieri seară. 
ți vine să crezi? [i-o poţi imagina pe sora mea 
aşteptind ca un băiat s-o sune la telefon? 

- Nu pe acea Jessica pe care o cunosc şi-o 
urăsc. 

Elizabeth nu-i luă în seamă ultima remarcă. 

— Şi pînă la urmă a sunat-o într-adevăr, doar ca 
să-i spună că se întilnesc astă-seară. Todd, ar fi 
trebuit să-i vezi mutra. Parcă tocmai ar fi încoro- 

nat-o Miss America. Arăta atit de... de satisfăcută. 
Şi pentru ce? Pentru un amărit de telefon! 

— Ei, stai o clipă, Liz. Chiar ţine la individul ăsta. 
Sigur că e fericită să-l vadă. Nu tot ceea ce face 
sau simte Jessica pentru el e oribil! 

li cuprinse cu drag bărbia în căuşul palmei. 

— Tu nu te simţi bine cind te sun? 

Cu blindeţe, Elizabeth îi dărui lui Todd o săru- 
tare uşoară, răspunzind apoi îngindurată: 

— Sigur că da, şi ai dreptate. Ar trebui să-ncerc 
să fiu mai înțelegătoare. Atita numai că se lasă aşa 
dusă de val. 

- Da, mă rog, i s-au aprins rău călciiele după el. 

Elizabeth se rezemă de spătar, deznădăjduită. 

— iți spun eu, Todd, parc-ar fi un vrăjitor rău, 
capabil s-o sucească oricum vrea. lar cel mai rău 
e că ea Îl lasă. Aş vrea să pot face ceva ca s-o 
opresc. 

— Ai şi încercat; şi uite unde-ai ajuns. 

- Da. Dar tu nu ştii cit de ingrozitor e să-ți 
priveşti sora trecînd prin toate astea şi să nu poți 
face nimic. O paşte un dezastru. Pot s-o simt şi, 
dacă nu găsesc o cale de-a-i arăta ce se întîmplă 
în realitate, mă tem c-o voi pierde cu totul pe ade- 


vărata Jessica! 

OCHI ŞI URECHI 


Coridoarele freamătă de vestea unei afaceri 
serioase şi înfocate, avind loc între Lila F. şi un 
anume fotbalist blond. Mai trageţi o linie pentru 
Lila... De trei ori ura pentru Lois W.! John P. a 
apărut la petrecerea ei. lată că uneori visele se 
adeveresc. Bill C. a găsit un nou iepuraş de surf. 
Enid R. îşi face valizele pentru o nouă vizită în 
weekend la G.W., a patra la rînd; dar cine să le 
numere? ... Caroline W. a pus ochii pe un bas- 
chetbalist din ultimul an. Poate reuşeşte ea să-i 

trezească interesul şi pentru altceva, în afară de 
dribling! Pericol: Toni J. a pornit la drum. Pietoni, 
păzea! ... 


Elizabeth oftă cu deznădejde, după ce-şi reciti 
ultima oară coloana pentru Oracolul. Avea impre- 
sia că-i lipsea acidul obişnuit. | se moleşise con- 
deiul? se întrebă. Nu, veselul articol era la fel de 
sprinten şi fluent ca de obicei. Existau destule 
crimpeie despre toate perechile-vedetă din scoală. 
Toate, în afară de una. lar aici, îşi dădu ea seama, 
se afla tot necazul. 

Omisese cel mai comentat duo din liceu: Jes- 
sica şi Bruce. Nu că n-ar fi avut ce să scrie despre 
ei, recunoscu ea cu ranchiună. In două săptămîni 
de cind erau împreună, cei doi umblaseră aproa- 
pe nedespărţiți prin campus, împărțind gustările şi 
perioadele de studiu, lipsind frecvent de la ore ca 
să fure citeva momente drăgăstoase pe aleea din 
spatele bufetului şcolii. Jessica se prezenta cu de- 
votamentt la toate antrenamentele de tenis ale lui 
Bruce, urmărindu-i fiecare minge cu ochi adora- 
tori. Ba chiar fugea după mingi, ca şi cum ar fi 
îndeplinit o datorie sacră. Petrecea cu el şi aproa- 
pe fiecare seară, iar atunci cind n-o făcea, stătea 
de veghe lingă telefon, doar pentru cazul că bă- 
iatul îşi schimba brusc planurile. 

In timpul cinei din seara trecută, Jessica le 
oferise tuturor reluarea unui meci de antrenament 

între Bruce şi alt jucător din echipă. 

— Sună destul de bine, Jess, comentase tatăl 
ei. Dar a reuşit vreodătă să te învingă pe tine, pînă 
acum? 

— A, nu jucăm unul cu altul. 

Ned şi Alice Wakefield schimbaseră o privire 
nedumerită. 

— Adică, jucaţi împreună la dublu? întrebase 
domnul Wakefield. 

- Nu. 

- Păi atunci? 

- Eu doar mă uit, declarase ea cu indiferenţă, 
de parcă ar fi fost perfect normal ca jucătoarea de 
tenis cea mai bună din familia Wakefield să stea 
de bunăvoie pe.tuşă. 

Tatăl ei o privise incredul. 

— Dar de ce, Jess? [ie-ţi place să joci. 

Cu acea expresie visătoare în ochi, de-acum 
familiară, Jessica răspunsese: 

- Prefer să-l privesc pe el, tăticule. Arată atit de 
frumos pe teren...! 

Domnul Wakefield zimbise la adresa viziunii 
romantice a fiicei lui, în timp ce soţia sa îi aruncase 
lui Elizabeth o privire îngrijorată. 

— Voi doi n-aţi jucat citeva seturi la începuturile 
relaţiei voastre? întrebase cu subinţeles Elizabeth. 
Mi se pare că-mi amintesc că abia aşteptai să-i 
arăţi ce talentată eşti. 

Jessica pufnise. 

— A fost atît de infantil din partea mea. În plus, 
nu l-aş putea bate niciodată — e foarte, foarte bun. 

Privindu-şi rubrica, Elizabeth îşi dădu seama că, 
dacă se plinsese vreodată despre vechea Jessica, 
acum retracta totul cu bucurie. Nu putea suporta 
schimbările pe care i le pricinuise Bruce surorii 
ei. Vechea Jessica fusese iubitoare de distracții, 
spontană -— şi niciodată nu refuza un meci bun de 
tenis. Şi, mai important, Jessica îi împărtăşea totul, 
mereu. Acum, cel mai adesea, Elizabeth trebuia să 
afle despre isprăvile ei din conversații, cu ochii 
visători, la cină — ca aceea din seara trecută — şi 
nu-i plăcea ce auzea. Era clar că sora ei geamănă, 
cu voință puternică, pe care o cunoscuse, se 
transformase într-o marionetă neputincioasă — iar 
Bruce Patman trăgea toate sforile. 


„THE DROIDS*“ REUŞESC DIN NOU 
de Elizabeth Wakefield 


(II) 


Calea spre gloria rock-and-roll a membrilor for- 
maţiei „The Droids“ i-a purtat, în săptămina aceas- 
ta, la Marshalltown, unde au cîntat la „Rancho 
East“, unul dintre principalele localuri cu muzică 
din zona plajei. Am fost informaţi că formaţia din 
Sweet Valley s-a dovedit încă o dată a fi unul 
dintre grupurile în ascensiune pe scena rock, 
înregistrind ovaţii din partea publicului entuziast, 

ridicat în picioare. 

Baterista formaţiei, Emily Mayer, şi-a exprimat 
sumar sentimentele despre acest spectacol: „A 
fost cea mai bună reprezentaţie a noastră pînă-n 
prezent. Toate păreau la locul lor, iar mulțimea a 
fost super. Îmi venea să le cînt toată noaptea.“ 

Orchestra se află în turneu de cînd au cîntat 
ultima oară în Sweet Valley. Guy Chesney, key- 
boardistul grupului, a fost ocupat cu scrierea 
cîntecelor originale, dintre care trei au fost lansate 
în concertul de sîmbătă. „Pătrundem în zone noi, 
îndepărtindu-ne de cîntecele de dragoste vechi şi 
simple,“ a declarat el. „Subiecte ca alienarea şi 
singurătatea pot părea pesimiste, dar mesajele 
sînt înviorătoare. Şi, desigur, continuă să existe 
faimosul ritm al „The Droids“ prin care le sîntem 
cunoscuţi localnicilor din Sweet Valley“. 

Tony Conover, noul manager al formaţiei, plă- 
nuieşte să continue plasarea acesteia în cluburi 
din tot statul. Săptămîna viitoare, grupul va reveni 
la „Sand Pines“, unde şi-au făcut impresionantul 
debut, acum două săptămini. 


- Bunişoară scriitură, nu ţi se pare? îl întrebă 
Guy pe Max, dindu-i ziarul. 

— Dacă-ţi place ficțiunea, răspunse Max. Începi 
să-ți crezi propriile elucubraţii. Semn rău, dom'le. 

- Mda, ce ziceţi de treaba aia cu ovaţiile în 
picioare? Intrebarea o puse Emily care venise 

dinapoia bateriei sale, alăturindu-se băieţilor, în 
timp ce se aşezau în jurul unei mese vechi. 

Ea continuă: 

- Localul era pe jumătate gol, iar Liz nici măcar 
nu mai era acolo, aşa c-a trebuit să ia informaţia 
de la cineva. Mă-ntreb de la cine? 

Îl privi direct pe Guy, care nu-i putu înfrunta 
ochii. 

- Nu ne face nici un rău, corect? îşi justifică 
Guy fapta. Cu ce greşim dacă-i lăsăm pe toți din 
şcoală să creadă că reuşim într-adevăr? 

- Cu nimic, decit că nu-i adevărat, spuse Dan. 

Max îşi aprinse o ţigară. 

- Mde, două cîntecele în nişte bombe ca alea 
nu se înscriu ca succese, după standardele mele. 
Cind are Tony de gind să ne găsească nişte anga- 
jamente adevărate? 

- Credeam că nu-ţi pasă, spuse Emily. Max se 
mulţumi să ridice din umeri. 

- L-a pomenit cineva pe Tony? întrebă Dana, 
coborind în fugă scara şi aşezindu-se lingă ceilalţi. 
Îmi pare rău c-am întirziat, dar am vorbit mult cu 
Tony la telefon. E în Los Angeles, încearcă să ne 
contracteze şi alte cluburi. Spune că primeşte 
o mulţime de răspunsuri pozitive. Nu-i nemaipo- 
menit? 

— Fantastic! ţipă Emily. Unde urmează să cin- 
tăm? 

— Zice că mă mai caută peste-o zi, două. 

Dana îi privi pe ceilalţi. 

- Sintem gata să-ncepem? 

- Mda, sigur. 

Dintr-o dată posac, Guy îşi împinse înapoi 
scaunul şi porni încet spre sintetizatorul său. 

Brusca schimbare a stării de spirit nu-i scăpă 
lui Emily. 

— Ai păţit ceva, Guy? înrebă ea, dindu-şi seama 
că se putea să fi descifrat ceva supărător în con- 
versaţia Danei cu Tony. 

In loc să-i răspundă, Guy se întoarse spre 
Dana, întrebînd: 

- De ce ţi-a dat Tony ţie telefon? Credeam că 
ne-nţeleseserăm că eu sint cel cu care tratează, 

— O fi răspuns ocupat telefonul tău, replică Max 
sarcastic. 

- Nu ştiu de ce m-a sunat pe mine, răspunse 
Dana. Dar nu prea contează, nu-i aşa, Guy? 

Muzicantul, cu păr frizat, îşi puse în funcțiune 
instrumentul, fără să mai rostească o vorbă. 


53 


202 


SECRETE TANDRE 

În vinerea următoare, Jessica veni la şcoală 
îmbrăcată în uniforma de suporteriţă. Echipa de 
fotbal juca în seara aceleaşi zile cu „Dallas Heights 
High“ şi tot liceul se pregătea pentru meci. Deşi 
lipsise de la repetiţii în ultimele trei săptămîni, Jes- 
sica era la fel de pregătită pentru joc ca restul 
galeriei şi abia aştepta adunarea specială de 
dimineaţă pentru reinviorarea spiritului de echipă. 
Se vorbise cite ceva despre eliminarea ei din 
galerie, pentru absenţe de la repetiţii, dar Jessica 
îşi puse la bătaie vechile farmece şi se strecură din 
nou în grațiile tuturor. Cind tot liceul plănuia să 

asiste la meciul pe teren propriu, era un eveniment 
pe care nu voia să-l rateze. 

Fugi prin coridorul plin, spre zona dulapurilor, 
să-l găsească pe Bruce, care, în dimineaţa aceea, 
n-o putuse aduce la şcoală, maşina lui, fiind în 
atelierul de reparaţii. II găsi scotocind prin dulapul 
lui deschis şi, punîndu-i mîinile la ochi, şopti: 

— Ghici cine-i? 

— Aş recunoaşte mîinile astea frumoase oriunde. 
Nu poate fi decit mica şi drăguța mea prinţesă. 

- Trebuia să-mi dau seama că nu te pot păcăli, 
spuse Jessica. 

Bruce se răsuci, gata să-i dăruiască o îmbră- 
țişare de dimineaţă. Dar se opri, la vederea hai- 
nelor pe care le purta. | 

Jessica rămase nedumerită văzindu-i schim- 
barea de expresie. 

- Ce s-a-ntimplat, iubitule? îl întrebă. 

Bruce se încruntă şi mai tare. 

- Ce ţi-a venit cu ținuta asta? 

- Doar n-ai orbit dintr-o dată, nu? îl tachină 
ea. E costumul meu de galerie. N-arată drăguţ? 
Voiam să arăt cit mai bine la adunare şi diseară la 
meci. 

De cum rosti aceste cuvinte, Jessica îşi dădu 
seama că spusese ceva ce nu trebuia. 

— Ce este, Bruce? N-ai mai văzut niciodată o 
suporteriță? 

— Cine-a zis că te duci la meciul de fotbal? 

Jessica îl privi nevenindu-i să creadă. 

— E cel mai mare meci al anului. Fireşte că mă duc. 

— Şi cum se face că mie nu mi-ai pomenit nimic? 

Nu înțelegea de ce se supăra Bruce pe ea. 

— Nu... N-am crezut că era necesar, iubitule. 
Doar ştii că fac parte din galerie, aşa că am pre- 
supus că ştiai că voi fi acolo. 

- Cu mine să nu presupui niciodată nimic, 
puiule. 

Tonul lui Bruce era aspru, antipatic. 

— Credeam că diseară facem amindoi o plim- 
bare pe plajă. 

- Dar meciul? 

- Fotbalul mă plictiseşte. lar dacă ştii ce ne 
prinde nouă bine, găseşte o cale de-a lipsi de la 
meci. li puse ferm mîinile pe umeri. la zi, puiule, cu 
cine preferi să fii? Cu mine, sau într-o gaşcă de 
puicuţe cu coapse grase şi fuste scurte? 

Jessica detestă privirea dură pe care o vedea 
în ochii lui Bruce. Ezitind un moment, își trecu 
nervoasă degetele prin păr. 

- Ei, dacă o iei pe-aşa... 

Se duse la adunare, dar ceru să fie scutită de 
la ora de engleză, întrucit îi crăpa capul de durere. 
La prînz, se întilni pe culoar cu Lila Fowler şi se 
plinse de crampe la stomac. La ultima oră, i se 
plinse necontrolat Carei Walker. Se simţea atit de 
îngrozitor, spuse ea, încit pur şi simplu nu vedea 
cum va putea ajunge la meci. 

La ora şapte, însă, îşi revenise ca prin farmec. 
Era îmbrăcată şi gata de plecare, cind Bruce o luă 
la plajă. 


să 


Peste citeva zile, Cara năvăli în redacţia ziarului. 
Ignorînd discuţia dintre Elizabeth şi domnul Col- 
lins, consilierul ziarului din partea corpului didactic, 
se viri drept între ei. 

- Sora ta şi-a ieşit din minţi, anunţă ea. 

Elizabeth îl privi neajutorată pe consilier, care 
dădu din cap, se ridică şi le lăsă pe cele două fete 
singure. Elizabeth îi oferi Carei un scaun, pe care 
aceasta îl refuză. 

— Pe cine şi-a ieşit din minţi? întrebă Elizabeth. 

- Nu ieşită din minţi de furioasă, ci nebună la 
cap. Ştii ce mi-a spus, mai adineaori? Că iese din 
galeria de suporteriţe! 

Pe Elizabeth, vestea o surprinse într-adevăr. 

- Mie nu mi-a spus nimic despre asta. [i-a zis 
de ce? 

- Cică s-a plictisit. O fi. Se ştie că-n ultima 
vreme a lipsit la o mulţime de repetiţii. Dar, dacă 
mă-ntrebi pe mine, eu cred că Bruce a făcut-o să 
renunțe. 

- Sau a renunţat ea ca să-i rămină-n graţii, 
spuse Elizabeth. Săptămina asta i-a contramandat 

o întilnire, şi-am crezut că intră-n balamuc. 

— Of, Liz, ce ne facem cu ea? Trebuie s-o des- 
părțim de băiatul ăsta. 

- Doar nu te mai interesează pe tine, nu? 

Cara îşi dădu ochii peste cap. 

- Liz, am bătut drumul ăsta. O dată mi-a fost 
de-ajuns. Ţin prea mult la independenţa mea. 

- Deci şi pe tine a-ncercat să te controleze, aşa 
cum face cu Jessica? 

- Din cite văd, da. Totuşi, în ultima vreme, ra- 
reori mai petrec citeva momente cu ea. Fata asta 
nu mai e ea însăşi, de cind a intrat el în scenă. | 
s-a predat cu trup şi suflet. Şi pentru ce? Am auzit 
că Bruce nu cheituieşte cu ea nici zece cenți şi 
niciodată n-o duce în altă parte, decitpe plajă. 

— Nu-i adevărat! negă Elizabeth acuzaţia, deşi 
n-avea nici un argument cu care s-o contrazică. 
Jessica n-ar pierde nici cinci minute cu cineva 
care n-ar fi de acord s-o distreze ca lumea. 

Cara arcui O sprinceană. 

- N-am spus că nu s-ar distra bine. Tot ce 
spun e că pe fata asta o pindeşte un mare necaz! 


să) 


- Ce drăguţ din partea ta că mă inviţi peste 
noapte, Jessica, zise Robin. 
Cele două fete se aflau în camera lui Jess, 

stind la măsuţa de toaletă, cu o baterie întreagă 
de farduri, rujuri şi fonduri de ten aliniate în faţa lor. 

- Cind mi-ai amintit de lecţia de machiaj pe 
care ţi-am promis-o, n-am putut spune nu, răs- 
punse Jessica, omițind să adauge că Bruce con- 
tramandase întilnirea din seara aceea, datorită 
unor obligaţii de familie. 

Jessica îi trase lui Robin părul înapoi din jurul 
feței. In pofida propriei ei voințe, admira tenul curat 
al fetei şi osatura rafinată a feţei. Dacă Robin 
pierdea ceva din greutate, putea să n-arate prea 
rău, îşi dădu seama Jessica. Un moment, căută 
cu tact o cale de-a-i comunica lui Robin această 
observaţie, apoi decise să treacă mai departe. 

— Am fost surprinsă că ai mai vrut s-o facem, 
spuse Robin. Ştiu că, în ultima vreme, ai petrecut 
atit de mult timp alături de Bruce. 

— Nu putem fi împreună tot timpul. l-am spus 
că, pur şi simplu, nu-mi pot abandona prietenele. 
In plus, ţi-o datorez, fiindcă m-ai ajutat la istorie. 

— A, nici o problemă, şi dacă mai ai nevoie de 
ajutor la ceva, ajunge doar să-mi spui. 

- Reţin, spuse Jessica; termină de întins fardul 
„Autumn Smoke“ pe pleoapele lui Robin. Cum ţi 
se pare? l 


1. „Fum-de-toamnă” 

- Drăguţ, murmură fata; .ochii ei, însă, stăteau 
aţintiţi asupra micului ursulet cu tricou Pi Beta 
Alpha, aşezat pe marginea măsuţei. Pradă unui 
impuls, îl luă în mină şi întrebă: Are un nume? 

- Bartholomew. 

- Mi-aş dori şi eu unul, zise Robin. Jessica ri- 
dică din umeri. 

- Nu-i decit un ursulet. 

- Ba nu, e un ursuleț P.B.A. Mi-ar plăcea mult 
să intru în club. Ce trebuie să faci ca să te pri- 
mească? 

Jessica privi stăruitor imaginea lui Robin re- 
flectată în oglindă. Fata asta nu poate crede serios 
că şi-ar dori cineva o bunică, aşa ca ea, în club, îşi 
spuse. 

- Regret, Robin, pe anul ăsta s-au închis în- 
scrierile, răspunse ea. 

- Chiar aşa? Lila Fowler zicea altfel. Am auzit-o 
alaltăieri la prinz enumerînd cererile depuse. 

Jessica simţi o poftă nebună să îndese tam- 
poanele de vată în gura Lilei. 

— A, aşa e, se corectă ea repede. M-au furat 
atita alte probleme, încit am uitat cu totul de noile 
candidaturi. 

Aruncă deoparte tamponul cu care ştersese 
pudra de pe nasul lui Robin. 

— Pentru mine, nu mai e un lucru atit de impor- 
tant. 

- Cum poţi vorbi aşa? P.B.A. e cel mai im- 

portant club din şcoală. Aş face orice ca să intru şi 
eu. 

— Orice, Robin? l 

Prin mintea lui Jessica fulgerase un gînd. Co- 
pleşitoarea dorință a lui Robin de a intra în P.B.A. 
putea fi folosită în avantajul ei. Amintindu-şi de 
numeroasele sale treburi gospodăreşti, Jessica îi 
zimbi senină. 

— Apropo, tu cum găteşti? 

- Nu prea rău. Mă pricep binişor la ghiveciuri şi 
tocăniţe. 

- Grozav. Vezi tu, vreau să-i fac odată o sur- 
priză lui Bruce cu o mincare gătită în casă, dar sînt 
o bucătăreasă groaznică. Poate reuşeşti să treci 
miine seară şi să mă-nveţi să prepar ceva. Fireşte, 
poţi şi să rămii cu noi la cină. 

- Mi-ar plăcea mult să te-ajut, spuse Robin. 

Jessica se plesni peste frunte. 

— A, tocmai mi-am amintit. Bruce vrea să trec 
puțin pe la el după ore. Dar n-o să stau prea mult. 
Oricum, va fi Liz aici şi-ţi dă ea drumul dacă eu 
incă n-am venit. 

Zimbi în sinea ei, admirindu-şi propria deş- 
teptăciune. N-avea intenţia să se-ntoarcă acasă 
decit chiar înaintea cinei. Ar fi fost perfect să 
găsească la sosire o mincare caldă, aşteptind-o 
pe masă. 

- E bine-aşa. Ce-o să faceţi, tu şi Bruce? 

Jessica privi în oglindă, zimbind. 

— Ăsta-i secretul nostru. Un lucru deosebit, pe 
care nu-l putem cunoaşte decit noi doi. 


să 


Cu trecerea săptăminilor, Bruce începu să gă- 
sească tot mai multe motive de-a nu se putea 
intilni cu Jessica. Serile îi erau din ce în ce mai des 
ocupate de dineuri cu tatăl său sau de proiecte 
pentru şcoală, care pur şi simplu trebuiau făcute, 
dacă dorea cit de cit să absolve. 

Sau, cel puţin, aşa-i spunea el lui Jess. 

Fata începuse să-şi dea seama că se îndepărta 
de ea, aşa că făcea tot ce-i stătea în putinţă pentru 
a-i sta la dispoziţie, ori de cite ori voia el. Acasă, 
ii aştepta telefoanele neanunţate, prin care-i 
spunea că era liber şi dispus să petreacă împre- 
ună citeva ore. In majoritatea timpului, n-o suna 
deloc dar, cînd se întîmpla asta, Jessica aban- 
dona orice-ar fi făcut în acel moment, ca să fie 
cu Bruce. 

intilnirile lor constau aproape întotdeauna din 
ieşiri pe plajă. Jessica ţinea mult la aceste mo- 
mente de singurătate cu el, dar tinjea şi să facă 
unele lucruri cu restul prietenelor. Rareori se mai 
vedea cu ele. Insă, de fiecare dată cînd îi pome- 
nea asta lui Bruce, băiatul se burzuluia la ea. 

— La ce-ţi trebuie alți oameni? replica el, în- 

totdeauna. Mă ai pe mine. 

Dorinţa ei de a se implica mai mult pe scena 
şcolii fu aceea care pricinui prima ceartă pro- 
priu-zisă cu Bruce. Era pregătită să meargă la un 
dans al societăţii de fete, cind Bruce o informă pe 
neprevăzute că plănuia să petreacă seara lucrînd 
la-maşină, cu ciţiva amici de la universitate. 

- Dar nu-mi poţi face’ una ca asta! ţipă Jes- 
sica. 

- Mă-nveţi tu pe mine cum să-mi orînduiesc 
viața, puiule? mirii el. 

Jessica bătu rapid în retragere. 

— O, nu, Bruce. Vreau să zic că n-am ştiut că 
ţi-ai făcut alte planuri. Pur şi simplu, am presupus 
că vom merge. 

- Ti-am mai zis şi-altădată: niciodată să nu 
presupui nimic cu mine. 

— Ştiai, însă, că vreau să merg, Bruce. 

— Ti-am spus că am alte planuri. 

— Nu le poţi contramanda? îl imploră ea. 

— Mie nu-mi spune nimeni ce să fac, Jessica, 
replică Bruce furios. Şi n-am nici un chef să mă 
duc la un dans timpit. 

— Atunci, am să merg fără tine, răspunse ea, 
vechea Jessica reapărind la suprafaţă pentru o 
secundă trecătoare. 

Ochii lui o sfredeliră adinc. 

- Fă treaba asta, puiule, şi-ai să vezi tu-n 
braţele cui n-e să mai fii. simbătă seară. 

N 

Jessica nu mai scoase o vorbă. Sensul ame- 
ninţării lui era foarte clar. Nedorind să rişte a-l 
pierde, stătu acasă, ascultătoare. 


3) 


Jessica se obişnuise să-şi organizeze viața 
după chefurile lui Bruce, dar, pe măsură ce tre- 
ceau zilele, se hotărî să facă ceva pentru a umple 
orele acelea plicticoase, fără el. In simbăta ur- 
mătoare, cînd Bruce îi spuse că trebuia să-şi ia 
bunica de la aeroport şi să petreacă toată ziua cu 
ea, se hotări să accepte o ofertă de guvernantă 
pentru fiul domnului Collins, Teddy. Domnul Col- 
lins, care era divorţat, se bucură atit de mult s-o 
aibă din nou pe îngrijitoarea favorită a băiatului 
său, încit nu se opuse cererii ei ca Teddy să stea 
la ea acasă, în timp de el îşi făcea cumpărăturile. 
Jessica o invită pe Robin să vină şi ea. Exista 
oricind posibilitatea ca Bruce să dea telefon, şi 
Jessica era destul de responsabilă ca să nu lase 
un copil de şase ani, singur, într-o casă străină. 
Robin avea să fie rezerva ei, în caz că trebuia să 
plece. 

După-amiaza aceea fu absolut nesuferită. 
Teddy era capricios — avea guturai — şi pretindea 
încontinuu să-l distreze. lar Robin începea să vină 
şi ea cu pretenţii, aruncînd mereu aluzii, nu tocmai 

subtile, privind dorinţa ei de-a intra în club. Jessica 
fu recunoscătoare cînd telefonă Bruce, la trei şi 
jumătate. Voia să se-ntilnească peste un sfert de 
oră. 

— Am o urgenţă, Robin, spuse ea, albă la față, 
după ce închise telefonul. A fost Bruce. A venit 
bunică-sa, da' s-a-mbolnăvit dintr-o dată şi e com- 
plet distrus pe chestia asta. Doreşte foarte mult să 
fiu cu el. Te deranjează să stai aici cu Teddy, pînă 
se-ntoarce domnul Collins? 

Pe Robin o deranja, dar se temea să nu piardă 
ceea ce considera ea că era prietenia cu Jessica. 

— Sigur că stau, răspunse, binevoitoare. 

Bruce o duse pe Jessica la „Dairi Burger“. 

— Puţină mincare.-prinde bine întotdeaua cind ai 
veşti proaste, zise el, comandind pentru ea cirnaţți 
cu cartofi prăjiţi. 

— Ce este? întrebă Jessica, alarmată. Trebuie 
să fie ceva în legătură cu bunică-sa, se gindi ea. 

Bruce o privi spăşit. 

- E vorba de intilnirea noastră de miine. Va 
trebui s-o contramandăm. Mă tem că tata şi-a 
făcut planuri fără să-mi spună. Dă un cocktail 
pentru cîțiva clienţi importanţi de-ai lui şi mi-a or- 
donat să fiu acolo şi s-o fac pe fiul ascultător. 

Bruce, prefăcindu-se a avea o soartă mai cum- 
plită decit moartea, sărută uşurel fruntea lui Jess. 

— Aş prefera să petrec ziua cu tine, da’ cind mă 
cheamă tata, n-am cum să-l refuz. 

După ce abia aştepase picnicul stabilit, Jessica 
era foarte dezamăgită. Simţea sincer că. ziua pe- 
trecută singură cu el, în locurile retrase ale pădurii, 
era exact lucrul necesar pentru a da o nouă viață 
legăturii lor. Dar mai întrezărea şi o cale de-a salva 
ziua pentru amindoi. 

— Nu-i nevoie ca ziua de miine să-ţi fie o po- 
vară, insinuă ea. 

— Ce vrei să spui? 

— N-ai să te mai plictiseşti, dacă voi fi şi eu 
acolo cu tine, spuse Jessica, cuprinzindu-i mijlocul 
cu braţele. 

Bruce o împinse la o parte. 

— Nu, puiule, se eschivă el, stinjenit. N-are să-ţi 
placă. 

— De ce nu? 

Cu cit se gindea, cu-atit îi plăcea mai mult 
ideea. 

— Mi-ar plăcea nespus să vin la o petrecere a 
tatălui tău. 

- Miine nu-i momentul cel mai potrivit, replică 
Bruce, întorcînd capul în altă parte. 

- De ce? Tatăl tău a spus că-s binevenită 
oricind la voi acasă. 

Jessica îşi auzi propria voce rugindu-se şi se 
disprețui pentru asta. Dar dorea cu disperare să 
fie impreună. 

— Am spus nu, Jessica, insistă enervat Bruce. 
Las-o baltă. 

- Te rog, nu te supăra pe mine, Bruce, îl 
imploră ea cu voce slabă, de fetiţă. Nu vreau decit 
să fiu cu tine. Nu înţelegi asta? 

Lacrimile îi forfoteau sub pleoape. 

— Sigur, puiule, sigur. Şi eu vreau să fiu cu tine. 

Incet, işi cobori buzele pină se rezemară apă- 
sat de-ale ei. 

- O fi ieşind din calcul ziua de miine, şopti, 
mingiindu-i părul, dacă încă mai avem restul zilei 
de azi... 


să) 

10 


Peste citeva zile, Elizabeth dădu buzna în biroul 
redacţiei şi înhăţă un exemplar din ultimul număr 
al Oracolului, din teancurile care acopereau cele 
două mese din faţă. Intotdeauna simţea o mare 
emoție citind ziarul de cum apărea. Găsind, în 
încăperea aglomerată, un scaun liber, se aşeză şi 
începu să parcurgă prima pagină. 

Dar nu putu rezista ispitei de-a-şi citi mai întîi 
propria rubrică, Ochi şi urechi. Dar, după ce dădu 
foaia, rămase cu gura căscată de surpriză, văzind 
un paragraf pe care nu ea îl scrisese. Cuvintele îi 

săriră-n ochi de parcă ar fi fost tipărite cu cerneală 
roşie: Şi, desigur, cele mai calde felicitaţiuni lui 
Bruce Patman al nostru, din Sweet Valley, care a 
cîştigat premiul, încît duminica trecută, la Sun 
Desert Road Rally... 

Elizabeth se simţi distrusă. O înfuria faptul că 
intervenise cineva în articolul ei, dar conţinutul 
acestuia o înfuria şi mai tare. Era convinsă că 
Jessica îi spusese că Bruce petrecuse ziua aceea 
cu părinţii. Fie cineva îi făcea o farsă lui Bruce, fie 
o minţise el pe Jessica. 

Trebuia să afle adevărul. Întrebă prin jur, dar 
nimeni dintre cei aflaţi în acel moment în redacţie 
nu ştia nimic despre articol, iar singura persoană 
care ar fi ştiut — redactoarea, Penny Ayala -— era 
acasă, bolnavă de gripă. 

In seara aceea, Elizabeth se hotărî s-o întrebe 
pe Jessica dacă ştia ce se întimplase. 

— A, ştiu totul, zise Jessica. Bruce i-a împrumu- 
tat maşina sa lui Paul Sherwood şi, de fapt, el a 
ciştigat cursa. Cineva de la ziar a încurcat bor- 
canele. 

— Şi le-au băgat în rubrica mea? 

- De asta nu ştiu nimic, spuse Jessica. Tot ce 
ştiu e că Bruce, categoric, n-a participat la raliu. A 
fost acasă, cu părinţii. 

Elizabeth o privi, întristată. Jessica era o actriţă 
desăvirşită, dar nici chiar ea nu-şi putea ascunde 
incertitudinea față de povestea lui Bruce. Atitu- 

dinea ei o făcu pe Elizabeth să fie cu atit mai 
sigură că Bruce nu juca cinstit cu sora ei gea- 
mănă. 

— Eşti sigură că acolo a fost, Jess? 

- De ce-aş minţi? o întrebă Jessica, parcă ui- 
tind sutele de ocazii cind ea denaturase adevărul, 
ca să se apere. Şi dacă ar reieşi că a fost la raliu, 
ce-i cu asta? Ar însemna doar că şi-a schimbat 
planurile. Nu pot şti tot ce face. Nu-l ţin în lesă, să 
ştii. 

— Ştiu, răspunse cu blindeţe Elizabeth, dar une- 
ori am impresia că ţi-a pus el una. 

- Asta-i o porcărie! 

— Chiar aşa? o întrebă provocator Elizabeth, 
fără să-i pese că-şi pierdea controlul. Cum rămîne 
cu felul lui de-a reacţiona la dorinţa ta de a merge 
la dansul ăla al societăţii? 

— Era doar gelos. Cred că se temea să mă lase 
de capul meu. Nu vrea să mă piardă, iar eu n-am 
nici un drept să-i complic atit de mult situația. 

- Haide, Jessica, aveai tot dreptul să mergi. 
Nu-i mai tot găsi scuze. In plus, îşi făcuse alte 
planuri în seara aia. Tu ce-ar fi trebuit să faci, să 
şezi acasă şi să-ți numeri punctele de pe tapet? 

- Dacă asta voia el să fac, da, răspunse încă- 
păținată Jessica. 

Elizabeth clătină din cap, oftind. 

— Nu ştiu ce s-a întîmplat cu tine, Jess. Nu vezi 
cit de ridicol e totul? 

— Nimic din ce vrea Bruce nu-i ridicol, protestă 
Jessica. Tu nu înţelegi cum e să fii îndrăgostită 
cu-adevărat de cineva. Sint dispusă să fac orice 
sacrificiu pentru a-l bucura pe Bruce. Ai de gind 
să-mi spui că tu nu-ţi calci niciodată pe inimă de 
dragul lui Todd? 

— Ba da, răspunse Elizabeth. O fac, dar nu cu 
preţul propriei vieți. Crede-mă, ştiu că ţii într-ade- 
văr la Bruce, dar nu poţi renunţa pur şi simplu la 
toate celelalte, din cauza asta. 

— Renunţ la ce consider eu că trebuie, replică, 
înțepată, Jessica. 

— S-ar putea să nu merite, spuse Elizabeth, cu 
tristeţe. 

— Ei bine, nu tu hotărăşti. Lasă-mă doar să 
judec eu singură, soro mai mare! 


să) 


A doua zi după ore, Jessica se întilni cu Robin 
lingă dulapuri. 

- Ştiu că te iau pe nepregătite, zise ea, în 
şoaptă, dar presimt c-o să-ți placă ceea ce am 
să-ți spun. După ce m-am gindit bine, am ajuns la 
concluzia că ai îi o candidată perfectă pentru 
P.B.A. 

Ochii lui Robin scînteiară de fericire. 

— Jessica, e extraordinar! 

Schiţă gestul de-a-şi cuprinde prietena cu bra- 
tele, dar Jessica o înhăţă de încheieturile miinilor, 
oprind-o. 

— Nu te repezi, dragă. Vezi tu, e o problemă. 
Unele dintre fetele din club consideră că încă nu 
eşti gata pentru noi. Fireşte, eu le-am spus că 
greşesc, dar au insistat asupra unui mic test, ca 
să-ţi dovedeşti valoarea. Dac-aş fi în locul tău, 
m-aş simţi insultată şi aş renunţa, dar cred că va 
trebui să te hotărăşti singură. 

Robin clătină din cap cu convingere. Ar fi fost o 
fraieră să întoarcă spatele ocaziei mult visate, se 
gîndi. Orice-ar fi vrut de la ea, nu putea fi chiar atit 
de rău. 

— O voi face. 

- Dar nici măcar nu ştii despre ce e vorba! 

- Nu contează. Spune-mi tu, ceru Robin. 

— Dacă insişti... 

Jessica o privi cu milă, dar înlăuntrul ei era 
încintată că Robin înghiţise găluşca. 

- Domnul Russo ţine un teanc de hirtii, în ser- 
tarul al treila al vitrinei mari din laboratorul de 
chimie. Sertarul e încuiat, dar cheia e în compar- 
timentul lateral al catedrei, lipită pe partea de sus a 
sertarului. Trebuie să iei una dintre hirtii, marcată 
teza numărul trei, şi să mi-o aduci mie. 

Robin stătu în cumpănă. Asta nu era o mică 
farsă prostească. 

— Nu ştiu, Jessica. Pare o înşelătorie — ca să nu 

mai vorbesc de furt. 

— A, nu! spuse cu emiază Jessica. [i-aş cere 
eu s-o faci, dacă teza aia ar avea vreo impor- 
tanţă? 

— Şi dacă mă prinde? 

- N-o să te prindă. Bruce m-a asigurat că nu-i 
nici un risc. 

— Bruce? Ce legătură are el cu povestea asta? 

Jessica ezită o secundă. N-ar fi trebuit să po- 
menească numele lui Bruce în contextul acelui 
plan, dar era prea tirziu ca să mai retracteze. 

— A, şi-a pus el odată nişte colegi de club să 
facă acelaşi lucru. Le-a mers de minune. Şi ţie îţi 
va merge la fel, dacă-mi respecţi planul. Tot ce ai 
de făcut e să te ascunzi în toaleta de la etajul doi, 
pină apune soarele. Atunci n-o să mai fie nimeni, 
dar încă vei mai avea destulă lumină ca să vezi. la 
teza, apoi pleacă prin spate. 

Se opri; era o pauză calculată. 

- Dar, fireşte, nu vreau să rişti dacă tu nu vrei. 

— Şi zici că trebuie să fac asta ca să intru în 
club? 

- Dacă o scoţi la capăt, îţi promit că-ţi propun 
candidatura. 

Robin începu să se joace cu cifrul încuietorii, în 
timp ce analiza consecinţele. Adevărat, exista po- 
sibilitatea să fie prinsă, dar părea un risc mărunt în 
comparaţie cu răsplata. Intorcindu-se dinspre du- 
lap, dădu din cap cu hotărire. 

— Cind trebuie s-o fac? 
- Astă-seară. lar după ce ai luat-o, mi-o aduci 
mie acasă. Ai înţeles? 


542 


În aceeaşi seară, la ora şapte, Robin apăru 
acasă la Jessica, ţinind strîns la piept un plic 
cafeniu. 

— Am luat-o, şopti ea, conspirativ, de îndată ce 
Jessica deschise uşa. 

Jessica scoase un oftat de uşurare. 

— Bravo, o lăudă ea. Acum mai ai de făcut un 
lucru. 

Robin se încruntă. Singură în şcoala întune- 
cată, o trecuse o spaimă de moarte. Bătăile inimii 
nu-i reveniseră la normal decit cînd se văzuse la 
loc sigur, în faţa casei lui Jess. Nu voia să mai 
treacă niciodată prin aşa ceva. De fapt, chiar în 
acel moment, nu putea înțelege unde-i fuseseră 
minţile în prima clipă cind acceptase farsa. 

- Ce mai e? întrebă ea, fără tragere de inimă, 
întinzindu-i plicul. 

Dar Jessica refuză să-l ia. 

- Nu mi-l da mie. Miine dimineaţă, strecoară-l în 
dulapul lui Emily Mayer. 

— Emily? Nu ştiam că e şi ea în P.B.A. 

— Vrea să se înscrie, răspunse Jessica, ştiind 

că pe toboşara formaţiei „The Droids“ n-o interesa 
nici un pic societatea de fete. Avem ceva în minte 
şi pentru ea. 

— Cum spui tu, Jess, oftă uşurată Robin. După 
cele prin care trecuse, noua cerere a lui Jess era 
uşor de îndeplinit. 


stă 


A doua zi dimineaţă, înainte de cursuri, Jessica 
o abordă pe Emily în hol. 

— Arăţi destul de obosită, zise ea, cu falsă sim- 
patie. Pariez că ai fost foarte ocupată cu „The 
Droids“. 

- Mda, am cam fost, răspunse dezinvolt Emily. 
Cite două spectacole pe săptămînă şi repetiții 
seară de seară. 

— Prea ocupată ca să înveţi cine ştie cit, îmi 
închipui. 

Emily o privi cu o expresie stranie. Jessica ii 
vorbea rareori, dacă nu voia ceva. 

— Exact. De ce mă întrebi? 

— Eşti gata pentru marea teză de miine dimi- 
neaţă? 

Emily ezită, înainte de-a răspunde. Programul 
de repetiţii al formaţiei îi răpise atit de mult din 
timp, încit nu mai avusese cind să studieze. Dar, în 
dimineaţa aceea, descoperise în dulapul ei un plic 

conținînd subiectele. Oare Jessica îl pusese acolo? 

- Nu ştiu, dacă sint gata, zise ea. E atita de 
învăţat... 

- Eşti o fată bună, Emily, şi nu pot suferi să te 
văd că-ţi ieşi din minţi tocind manualul cind n-ai 
nevoie. 

- Mă mişcă adînc grija ta, replică băţoasă 
Emily. 

Jessica, pină-n prezent mulţumită de răspun- 
surile lui Emily, hotări să treacă la subiect. 

— Ştiu că ai subiectele de miine. 

— Fiindcă le-ai pus tu la mine-n dulap, este? 

- N-am nici cea mai vagă idee de unde le-ai 
luat, minţi Jessica, dar te-am văzut uitindu-te la ele 
azi-dimineaţă — cu proprii mei ochi. 

— Ce te face să crezi c-am să le folosesc? 

- De ce n-ai face-o, Emily? La ultima teză ai 
zbircit-o. Şi sint sigură că preferi să repeţi cu for- 
maţia diseară, decit să înghiţi opt capitole din 
mizeria aia. Recunoaşte, Emily, subiectele sint o 
mană cerească. 

— Vorbeşti despre o înşelăciune, Jessica. 

- Poate tu ai numi-o aşa. Eu i-aş zice ocazia de 
aur. Haide, Emily, chiar vrei să vezi ce mutre-au să 
facă părinţii tăi, cind vei veni acasă cu incă un F? 
Mai ales cind nici nu eşti obligată! 

Ochii lui Emily se îngustară. 

— Ţie ce-ţi pică la afacerea asta, Jessica? 

— Nu cine ştie ce. Doar o notă de trecere. Vezi 

tu, Russo s-ar prinde că e, ceva suspect, dacă aş 
face o teză perfectă, aşa deodată. Dar nu l-ar mira 
cu nimic un A de-al tău. Şi tot ce trebuie ca să iei 
un A e să afli răspunsurile la teză. N-ar fi prea 
greu, pentru un creier ca al tău. 

— Şi plănuieşti să copiezi răspunsurile de la 
mine, spuse Emily. 

— Nu pe toate, o corectă Jessica. Doar atita cit 
să trec. 

— Şi dacă mă decid să nu folosesc subiectele? 

— Nu-ţi poţi permite să nu le foloseşti, ameninţă 
Jessica. Cunosc un anume profesor care s-ar su- 
păra destul de tare, dacă ar şti că ai avut subiec- 
tele în mină. Doar n-ai vrea să afle, nu-i aşa? 


stă 


Peste citeva zile, după orele de clasă, Elizabeth 
opri Fiat-ul Spider roşu, al mamei ei, în faţa casei 
lui Max Dellon. În cadrul serialului ei despre „The 
Droids“, plănuia să arunce o privire în culise, la 
pregătirile pentru concerte. 

Max îi deschise şi o conduse spre una dintre 
cele două canapele foarte uzate, de lingă peretele 
din fund al subsolului. Restul interpreţilor erau 
ocupați să-şi acorde instrumentele. 

- Tocmai ne pregăteam să începem, explică el. 

Elizabeth clătină din cap. 

— Continuati cu ce făceaţi şi-ncercaţi să vă-nchi- 
puiţi că nu mă aflu aici. Imi păstrez întrebările 
pentru după ce terminaţi, zise ea. 

Se aşeză şi îşi viri mina în geanta de umăr, 
după micul ei carnet cu spirală. 

Max ridică din umeri, nonşalant. 

— Mie-mi convine. 

Subsolul, amenajat ca un mini-studio, nu se- 
măna deloc cu locul nebunatic despre care auzise 
atitea Elizabeth. Nici o saltea pe jos, nici urmă de 
fum înecind camera — doar instrumentele formaţiei, 
o canapea, o masă şi citeva scaune, o mulţime de 
postere şi un mic frigider în colţ. Elizabeth notă 
toate acestea în carneţel, pe cind asculta sunetele 
asurzitoare ale orchestrei. 

Membrii formaţiei se comportau într-adevăr ca 
şi cum Elizabeth n-ar fi fost acolo. Pe la jumătatea 
celui de-al doilea cintec, Guy se îndepărtă intem- 
pestiv de sintetizator, enervat de felul cum cînta 
Dana. Fata nu-şi putea da seama ce anume îl su- 
părase şi se angajară amindoi într-un meci de 
răcnete, care dură cinci minute. Max părea să 
găsească amuzantă ciorovăiala, plasînd, din cind 
în cind, cite o remarcă, pentru a turna iar gaz 
peste foc. In rest, cîntă la chitară ca şi cum de 
nimic nu i-ar fi putut păsa mai puţin şi, în timp ce 
lui Elizabeth îi suna totul bine, el putea să-şi dea 
seama că-i lipsea ceva ca stare de spirit. 

În restul repetiţiei, lungă de-o oră, expresia 

încordată de pe chipul lui Guy îi dezvălui ne- 
mulţumirea faţă de rezultate. Totuşi, nu mai inter- 
veni cu nici o întrerupere furioasă. După melodia 
de încheiere, „Privind -prin minciuni“, anunţă o 
pauză şi toţi cinci coboriră obosiţi de pe estradă, 
aşezindu-se în jurul lui Elizabeth. 

Max se opri mai întii la frigider şi scoase cutii de 
răcoritoare pentru toată lumea. 

- Un „Tab“ pentru tine, spuse, dindu-i o cutie 
Danei. Coca pentru tine, draga mea Emily, şi pen- 
tru tine, Danny, băiatule. Şi un suc de portocale 
pentru tine, bărbate, continuă el, punind cutia în 
mina lui Guy. Tie ce să-ţi dau, Liz? 

— O bere de rădăcini, dacă ai. Văd că aici se 
satisface gusturile tuturor. 

- Trebuie, în scopul supravieţuirii, replică Max, 
întinzîndu-i băutura. Cind îţi petreci aproape fie- 
care oră de trezie cu gagiii ăştia, sfirşeşti prin a 
afla o droaie despre ei. 

- Citeodată, mai mult decit vrei să ştii, mormăi 
Emily, îndreptindu-şi privirea spre Guy. 

— Cred că timpul pe care-l petreceţi împreună a 
dat roade, le spuse tuturor Elizabeth. Aţi fost gro- 
zavi. 

___ — Mersi, Liz, răspunse Guy. Dar mai avem mult. 
Incă nu sintem atit de strinşi pe cit ar trebui. 

— Haide, Guy, nu-ți spăla rufele murdare în faţa 
presei, ripostă Dana, doar pe jumătate în glumă; 
încă mai era supărată de criticile anterioare; 

întorcîndu-se spre Elizabeth, începu să-i explice: 
Guy e un perfecţionist. O notă falsă, şi-şi iese din 
minți. Dar Tony — managerul nostru, ştii - e de 
aceeaşi părere cu tine. Spune că din zi în zi cîntăm 
din ce în ce mai line. 

— Atunci, de ce ne tot plasează în văgăunile 
alea? întrebă Guy. ŞI... 

- Guy, las-o baltă, îl întrerupse Emily. Ştii la fel 
de bine ca noi toţi că nu vom răzbi peste noapte. 
Avem nevoie să cintăm în locuri ca acelea, ca să 
ciştigăm experienţă. lar Tony a promis că ne va 
duce în locuri mai selecte, de îndată ce va putea. 
Nu trebuie decit să avem încredere în el. Corect, 
Dana? 

Solista o privi cam derutată pe Emily, vizibil 
nesigură cum să răspundă. 

— Aă, îl, corect, Emily. Tony o să ne-ajute s-o 
plesnim bine. 

Elizabeth avu impresia că vădea o ciudată lipsă 
de convingere. 

— Aveţi încredere în managerul vostru? o în- 
trebă ea. 

- Desigur, se grăbi Dana să răspundă. A fost 
foarte bun cu noi. De fapt, sint şanse să cintăm 
într-un mic club din Los Angeles, peste citeva 
săptămini. 

Restul formaţiei o privi cu uimire. 

— Visezi, fato? întrebă Dan. 

- Aşa mi-a spus Tony, insistă Dana. 

— Cînd ai vorbit cu el? întrebă furios Guy. 

— Aseară, după repetiţie. 

— Şi de ce nu ne-ai spus şi nouă pînă acum? 
Credeai că nu ne interesează? se răsti Guy. 

— Credeam că ştiţi. Tony misa spus că urma 
să-ți dea şi ţie telefon. 

— Cred c-o fi uitat, răspunse dezgustat Guy. 
Exact cum a uitat să-mi spună despre schimbarea 
angajamentului de săptămîna asta. 

- La ce faci aluzie, Guy? îl iscodi Dana. 

- De ce nu-mi spui tu? i-o întoarse băiatul. De 
cind te-ai autointitulat purtătoare de cuvint a for- 
maţiei? De ce numai ţie-ţi anunţă Tony toate mi- 
nunatele planuri pe care le are cu noi? 

Elizabeth începea să se simtă foarte stinjenită 
de tensiunea crescindă din încăpere. 

- Cred... Cred c-ar fi timpul să plec, spuse ea, 
ridicindu-se. 

Dan se răsuci spre Guy. 

— Băi, alungi presa. N-o s-ajungem nicăieri cu 
atitudinile de soiul ăsta. 

- Lasă, Dan, îl linişti Elizabeth. Am să mai vin. 
Văd că v-am prins într-o zi proastă. 

Avind grijă ca Elizabeth să n-o audă, Dana 
şopti: 

— De-o vreme-ncoace, toate zilele sint proaste. 

- Poate că ai dreptate, Liz, spuse Max, diplo- 
matic. Cred că ne-ar prinde bine tuturor o pauză. 
Ce ziceţi, gagiilor? Hai să ne calmăm pentru mo- 

ment şi s-o luăm de la-nceput miine seară. 

Guy acceptă fără convingere, iar Dan şi cele 
două fete îi urmară exemplul. 

In timp ce Elizabeth se apropia de uşă, Emily o 
rugă s-o ducă acasă cu maşina. 

- De obicei, merg cu Dana, dar vreau să vor- 
besc ceva cu tine. 

Merseră împreună, încet, spre maşina lui Eli- 
zabeth. 

- Dacă-i în legătură cu articolul, spuse Liz, nu-ţi 
face griji. Imi dau şi eu seama că sinteţi sub ten- 
siune şi probabil că prezența mea nu v-a prins 
bine. Am să amin publicarea pînă veţi fi mai re- 
laxaţi. 

Emily zimbi. 

- Mulţumesc, dar nu la asta mă gindeam. 

— Atunci, ce e? 

Fata nu-i răspunse pină nu fură amindouă în 
maşină, pe drum. Singură cu Elizabeth, Emily se 
simţea dintr-o dată nesigură dacă mai voia să 
deschidă subiectul. Cu cît păstra tăcerea mai mult, 
însă, cu atit creştea mai tare, înlăuntrul ei, nevoia 
de-a vorbi. In cele din urmă, la vreo două străzi 
distanţă de casa ei, izbucni: 

— Liz, te-ai simţit vreodată necinstită cu ade- 
vărat? 

- Oare nu toată lumea s-a simţit asa, într-un 
moment sau altul? 

— Vreau să zic, ai făcut vreodată un lucru de- 

spre care ştiuseşi din capul locului că era rău, sau 
nedrept? 

— De ce mă-ntrebi? 

Emily îşi muşcă buza. 

— Am cam trişat la teza lui Russo. 

— i-auzi! 

— Stiu, încuviință Emily. E groasă. Si n-aş fi 
făcut-o niciodată, dacă... 

Se opri. Simţea o puternică nevoie de-a măr- 
turisi totul, dar nu voia s-o pirască pe Jessica, şi 
mai ales nu surorii ei. 

Elizabeth îi interpretă greşit ezitarea. 

- Nu e nevoie să-mi spui. Văd şi eu sub ce 
presiune ai fost cu formaţia, şi toate celelalte. 

— Asta nu-i o scuză pentru ce-am făcut. Chiar 
mi-e ruşine de mine, Liz. Niciodată-n viaţa mea 
n-am mai făcut una ca asta. 

— Şi de ce mi-o spui mie, Emily? 

— Nu ştiu. Poate fiindcă am încredere-n tine, Liz. 
Şi nu ştiu nici ce să fac. Credeam că m-ai putea 
ajuta, eventual. 

Elizabeth bătu cu degetele în volan, pe cînd îşi 
căuta cuvintele. 

— Păi, cred că unul din lucrurile pe care le-ai 
putea face e să-i spui lui Russo adevărul. Dar, măi 
frate, e nevoie de mult curaj pentru asta. 

— Nu pot s-o fac. 

- Mda, nu te condamn că simţi astfel, dar pa- 
riez c-ai fi mult mai fericită dacă reuşeşti să spui 

adevărul. Te cunosc destul de bine ca să ştiu că 
n-ai putea trăi cu aşa ceva, atirnat deasupra 
capului. 

- Dar o să mă exmatriculeze! 

- Va fi furios, însă nu cred c-o să te exma- 
triculeze, aşa, una-două. Russo e sever, dar e şi el 
o ființă omenească. Poate să înțeleagă prin ce-ai 
trecut în ultima vreme şi- să accepte ceea ce te-a 
făcut să trişezi. Ai o reputaţie bună în şcoală şi va 
manifesta mult mai multă înţelegere pentru tine, 
dacă-i spui acum, decit dacă nu-i spui şi va afla 
altcumva. 

Emily analiză în tăcere cuvintele lui Elizabeth. 
Într-un tirziu, pe cînd coteau pe aleea casei Mayer, 
se întoarse spre Elizabeth, adresindu-i un suris 
tremurător. 

— Îți mulţumesc, Liz. Am să mă gindesc la ce-ai 
spus. 

Elizabeth îşi privi prietena cum dispărea, tul- 
burată, în casă, şi clătină din cap cu compătimire. 
Asta-i o problemă de care mă bucur că n-o am, îşi 
spuse ea. Va fi greu de rezolvat. Foarte greu. 


stă 

Redacţia ziarului din Sweet Valley High forfotea 
o de activitate frenetică, specifică înainte de în- 
chiderea ediţiei. Toţi redactorii de pagină stăteau 
la birourile lor, însemnind schimbări de ultim mo- 
ment în şpalturi. Penny şedea la o masă aflată în 
partea din faţă a încăperii, discutind cu domnul 
Collins despre numărul ce urma să apară. 

Elizabeth intră cu ultimul său articol Ochi şi 
urechi, aşteptind pină cind consilierul termină, 
pentru a o interpela şi ea pe redactoarea şefă a 
Oracolului. 

— Scuză-mă, Penny, am ceva pentru tine. 

Penny apucă un şervețel şi-şi suflă nasul. 

— lartă-mă. Răceala asta nu mă mai slăbeşte. 

Privi rapid peste paginile depuse de Elizabeth 
pe birou. 

— Grozav. Apropo, n-am apucat să-ţi spun, dar 
rubrica de săptămîna trecută a fost foarte reuşită — 
ca de obicei. 

Aceasta era introducerea pe care o aştepta Eli- 
zabeth. 

— Partea pe care-am scris-o eu, sau 'cea pe 
care ai strecurat-o fără să-mi spui? 

— Care parte, Liz? 

Elizabeth simţi că se apropia de capătul răb- 
gării. 

- Nu te juca şi tu cu mine, Penny. Nu-ţi stă-n 
fire. 

— Şi nici ție nu îţi stă în fire să arunci cu acuzații, 
ripostă Penny, întinzind mina după un alt şerveţel. 
Eşti bună să-mi spui la ce te referi? 

- Chiar nu ştii? Cineva a adăugat un paragraf 
în articolul meu, după ce l-am predat. Toţi cei 
de pe-aici au negat c-ar fi făcut-o, aşa că te-am 
bănuit pe tine. Dacă am greşit, îmi cer scuze. 

— Scuzele se acceptă. 

Penny strănută. 

- Şi scuză-mă şi tu pe mine. Nu mă bag nicio- 
dată în materialele altora, fără motive întemeiate... 
şi, categoric, nu fără să le spun mai întîi. Ce te-a 
supărat aşa? 

Elizabeth îi arătă paragraful despre victoria lui 
Bruce la raliu. Penny îl puse jos, rizind. 

— Ar trebui să te mai gindeşti, pînă să-ţi închipui 
că eu i-aş face nesimţitului ăstuia reclamă în plus... 
Dar cunosc pe cineva care-ar face-o. 

Intorcîndu-se spre fundul camerei, strigă cit de 
tare îi permitea vocea ei răguşită: 

- John Pfeifer. La mine, imediat! 

Redactorul sportiv îşi strecură făptura masivă 
prin jurul cîtorva scaune goale, spre biroul din faţă. 

— Ce pot face pentru tine, ṣefa? întrebă el, bine 
dispus. 

— John, zise Penny, să intrăm direct în pro- 
blemă. De ce mi-ai spus că Liz voia să fie inserat 
în rubrica ei paragraful ăsta despre Bruce Pat- 
man? 

John se uită la Penny, apoi la Elizabeth, apoi în 
pămint. Fusese prins cu minciuna şi n-avea altă 
scăpare decit adevărul. 

— Bruce îmi reproşează tot timpul că nu apare 
destul în ziar, aşa că m-am gindit să-i fac o favoare 
şi să introduc şi asta. Nu mai aveam loc în pagina 
de sport şi n-am crezut că Liz o să se supere. 

- Ei bine, m-am supărat, răspunse Elizabeth. 

John zimbi jalnic. 

— Şi Bruce la fel, după cum am văzut pe urmă. 
Cind a citit-o, a făcut o criză. 

Se întoarse spre Penny. 

— Acum ai terminat cu mine? 

- Pentru moment. 

— John, stai o clipă, îi zise Elizabeth, trăgindu-l 
spre perete, lingă tablă. Spui că Bruce şi-a condus 
chiar el maşina? 

- Normal. Doar nu crezi c-ar lăsa pe altcineva 
la volan, nu? 

Elizabeth se îndoise şi ea, dar John îi confir- 
mase temerea secretă. 

— Mai era cineva cu el în maşină? 

Aproape că-i era groază să audă răspunsul. 

— Da, coechipierul. 

— Cine era? insistă Elizabeth. 

John bănuia că spusese prea mult. Privi iarăşi 
în podea. 

— Nu... Nu ştiu. 

— Nu ştii sau nu poți să-mi spui? Care din două, 
John? 

Trecură citeva momente pină cind tinărul ridică 
încet ochii spre Elizabeth. 

- Nu... nu pot să spun, recunoscu el. 

- Mulţumesc, John, spuse Elizabeth. Atita 
voiam să ştiu. 


st 


În seara aceea, Elizabeth recapitulă în gind, de-o 
sută de ori, conversaţia cu John, stind în camera 
ei. De fapt, cel mai mult o preocupa ceea ce John 

nu spusese. Bănuise tot timpul că Bruce partici- 
pase la acea cursă, indiferent ce-i raportase el lui 
Jess. Dar nu se gindise la posibilitatea de-a fi fost 
cu altcineva. Habar n-avea cine putuse fi, însă, din 
refuzul lui John de a vorbi, era sigură că fusese o 
altă fată. 

Incidentul cu raliul îi dovedea că avusese per- 
manent dreptate, că Bruce nu era, într-adevăr, 
demn de încredere. Deşi sperase să se întimple 
aşa ceva, o copleşea nefericirea. Nu mai era decit 
o chestiune de timp pînă urma să afle şi Jessica 
adevărul despre iubitul ei, Bruce. lar prăbuşirea 
avea să fie foarte dureroasă. 

Elizabeth incerca să găsească o cale de-a-şi 
salva sora de această suferință, dar îşi dădu sea- 
ma că nu ea era cea potrivită pentru a-i da vestea. 
Nu numai că Jessica n-ar fi crezut-o, însă, dacă 
Elizabeth îndrăznea să sugereze că Bruce era mai 
prejos decit zeul care-l credea sora ei că ar fi, 
Jessica avea s-o excludă din nou, cu siguranţă, 
din viaţa ei. 

Un ciocănit la uşă îi întrerupse firul gindurilor. 

— Liz, pot să intru? 

Jessica. Elizabeth nu putu să nu zimbească la 
adresa acestei ironii a sorții. Inainte de-a fi apărut 
Bruce, Jessica nu se gindise niciodată să bată la 
uşă, deşi Elizabeth îi ceruse adeseori s-o facă. 

— Sigur, uşa e deschisă. 

— Uite ce-am cumpărat azi, spuse Jess, ară- 

tindu-i lui Elizabeth o rochie de mătase neagră, cu 
piept şi spate decoltat. Nu-i aşa că-i frumoasă? 

- Foarte sofisticată. Cu ce ocazie? 

- Pentru cea mai importantă seară a anului: 
ziua de naştere a lui Bruce; va fi la sfîrşitul săp- 
tăminii. Liz, o să fie ceva atit de deosebit! 

— Cu rochia asta, n-aş fi surprinsă. 

— Bruce mi-a promis o noapte de neuitat. Nu- 
mai noi doi. Vom începe cu o cină foarte liniştită, 
intimă, la clubul de ţară. lar după aceea - cine 
ştie? 

-— Ce? Elizabeth rămase cu gura căscată. Ştia 
de citeva zile că Bruce invitase jumătate din liceu 
la un mare bairam în cinstea lui, la club. Mai ştia şi 
că ceruse să fie o surpriză pentru Jessica; o tra- 
tație specială, secretă. Elizabeth fusese uimită că 
Bruce îşi încălca obiceiurile pentru a o face pe 
Jessica să-i impărtăşească şi ea gloria aniversării. 
Acum îşi dădea seama că pină şi frintura de în- 
credere pe care i-o acordase însemna prea mult. 
Nu era decit cel mai simplu mod al său de a-şi 
contramanda promisiunea unei seri intime în doi — 
pur şi simplu nespunindu-i lui Jess pină cînd era 
prea tirziu. Jessica avea să afle cu siguranţă — şi 
apoi? Era incredibil că-i putea făgădui surorii ei o 
noapte romantică, în singurătate, pentru ca apoi 
să-i arunce-n cap zeci de invitaţi. 

— A, ştiu că eşti surprinsă, spuse Jessica, inter- 
pretindu-i greşit expresia stupefiată. Probabil ai 

crezut că, de vreme ce Bruce şi cu mine nu ne 
vedem în. fiecare seară, ni s-au cam răcit relaţiile. 
Dar s-a întimplat tocmai opusul. De fapt, am sen- 
zația că Bruce vrea să încerce ceva mai serios cu 
mine. 

— Nu cred. 

— Nu crezi, dar aşteaptă să vezi. A spus că mi-a 
pregătit o mare surpriză — şi mor de nerăbdare. 
` Elizabeth avea presentimentul îngrozitor că 
surpriza lui Bruce avea să-i cauzeze surorii ei un 
atac de inimă. 

— Jess, trebuie să-ţi... 

Fu întreruptă de o altă bătaie la uşă. 

— Intră, strigă Jessica. E deschis. 

Era Cara. 

— Sper că nu te superi că dau buzna, Liz. 

- Fireşte că nu se supără, interveni Jessica. Ai 
picat tocmai la timp ca să vezi rochia pe care 
mi-am luat-o pentru ziua lui Bruce. 

Şi şi-o ridică în dreptul trupului. 

- E minunată, spuse Cara. Bruce o să moară 
după ea. 

Işi îmbrăţişă emoţionată prietena. 

Jessica fu incintată de reacţia ei. 

— Te lăsăm cu cărțile tale, Liz. Cara şi cu mine 
coborîm la parter. Mă va ajuta să descopăr cum 
să fac un tort foarte deosebit pentru ziua unui 
băiat foarte deosebit. 

Tot e mai bine că mi-am ţinut gura, îşi spuse 

Elizabeth, după plecarea lor. Oricum, Jessica nu 
m-ar fi crezut în vecii vecilor. 


sD 


Cum mi-a putut face asta! Jessica clocotea în 
sinea ei. Nimeni n-o umilise vreodată aşa de 
profund. Şi-şi dăduse atita osteneală ca să se asi- 
gure că totul va ieşi bine! 

În tot timpul orei de chimie, sfişiase din ochi 
F-ul mare şi roşu şi cuvintele „Treci pe la mine“, 
mizgălite peste titlul ultimei ei teze. lgnorind com- 
plet cursul domnului Russo despre solubilitate, 
încerca să-şi imagineze unde greşise. Planul fu- 
sese atit de perfect! Emily îşi jucase rolul, pînă la 
a-i adresa semnul cu degetul mare în sus, înainte 
de teză. Astfel, nu mai răminea decit o singură 
posibilitate: Robin încurcase hirtiile cînd sustră- 
sese teza, lăsind o diră de dovezi lată de-un ki- 
lometru. Jessica oftă dezgustată. Ştia că n-ar fi 
trebuit să se încreadă în Robin, dindu-i o misiune 
atit de serioasă. Fata aia nu putea face nimic bine. 

Nu mai avea decit un singur lucru de făcut: să-i 
spună lui Russo că Robin furase subiectele. Dar, 
chiar înainte de sfirşitul orei, îşi dădu seama că n-o 
putea face. Nu, dacă-l voia pe Bruce. Odată ce 
Robin ajungea pusă la zid, Jessica era convinsă 
că avea să-i îndruge totul lui Russo, inclusiv rolul 

lui Bruce în ticluirea planului. 

Şi dacă se întimpla asta, conchise Jessica, 
Bruce nu i-ar fi iertat-o niciodată. 

Pentru prima oară în viaţă, nu găsea altă cale 
de ieşire decit adevărul — cel puţin, parţial. Avea să 
spună că aflase răspunsurile, uitindu-se în teza lui 
Emily. Oţelindu-se pentru a-şi primi pedeapsa, 
după oră se duse la profesorul de chimie, pu- 
nindu-i spăşită lucrarea pe catedră. 

— Aş dori să mă explic, domnule Russo. 

— Ai ratat teza, Jessica, spuse el, sever. Nu 
există nici o explicaţie pentru lipsa de pregătire. 
Nu în clasa asta. 

Jessica țuguie buzele. 

— Aveţi dreptate, domnule Rick, începu ea pe 
ton de scuză. N-ar fi trebuit să cred niciodată c-o 
să-mi meargă. Am... 

- N-ai nici o scuză pentru că n-ai învăţat, Jes- 
sica, o prelucră domnul Russo. E a doua teză 
compromisă. Dacă nu-ţi cresc notele accentuat, 
te-aşteaptă un F pe tot semestrul. 

Lui Jess nu-i venea să-şi creadă urechilor. 
Russo nu ştia că răspunsurile erau copiate de ia 
Emily. Continuind să menţină atitudinea de scuză 
corespunzătoare, schimbă vitezele, optind pentru 
o altă versiune a adevărului. 

- Vreau să fiu bună la chimie, zău aşa, dar.mi-e 
atit de greu s-o înţeleg. Şi de-acasă sint foarte 
presată. Părinţii mei vor cu-adevărat să reuşesc. 

— Dacă ai greutăţi, ar fi trebuit să-mi ceri aju- 
torul mai dinainte. Incă mai ai timp să promovezi 
materia, dar va fi nevoie de multă muncă. Trebuie 
să reuşeşti la restul tezelor din semestru şi să faci 
citeva lucrări speciale. Treci pe la mine miine după 
ore şi-o să le am pregătite. 

Peste citeva minute, în hol, Jessica o prinse din 
urmă pe Emily. Ţintuind-o- pe fata cea mignonă 
lingă perete, o privi de sus, şuierînd: 

— M-ai tras în piept, Mayer. 

- Ba nicidecum, Jessica, replică Emily sfi- 
dătoare. lar de nu mă crezi, dă-i-nainte şi zi-i lui 
Russo că aveam subiectele, dacă aşa vrei. Da' n-o 
să conteze cu nimic. Ştie deja. 

Lui Jess aproape că-i săriră ochii din orbite. 

— Ştie?! 

- N-ai de ce-ţi face griji. Nu i-am spus despre 
tine — şi nici n-am să-i spun. Dar n-am putut trăi cu 
gindul înşelătoriei, aşa că i-am mărturisit. A urlat, 
mi-a dat o detenţie şi un maldăr de lucrări spe- 
ciale, dar, oricît de nebunește ar părea, mă simt 
uşurată. 

— Asta tot nu explică de ce am zbircit-o eu. Ce 
s-a-ntimplat? s 

— Nici eu n-am făcut bine. In ultimul moment, 
Russo a făcut cîteva schimbări în teză introducind 
o serie întreagă de subiecte noi. A spus că teza 
asta semăna prea mult cu cea de anul trecut. 
Dacă mâă-ntrebi, Jessica, ai baftă că n-a observat 

c-ai făcut aceleaşi greşeli ca mine. 

Deşi îşi dădea seama că scăpase uşor, la ora 
prinzului, în drum spre bufet, Jessica încă mai era 
furioasă. Nu stătea cu nimic mai bine decit în mo- 
mentul cînd ticluise iniţial să obţină răspunsurile la 
teză, iar acum, pe lingă toate celelalte, mai avea şi 
o droaie de lucrări de făcut. Nu aşa ar fi trebuit să 
iasă treaba. 

Numai Bruce i-ar fi putut abate gindurile de la 
acest calvar şi-l găsi aşezat la o masă din curtea 
interioară, cu colegii săi de tenis, Tom McKay şi 
John Pfeifer. || putea auzi dînd tonul la risete. Cu-o 
seară înainte, cind stătuseră de vorbă, Bruce fu- 
sese arţăgos. Acum se bucură să vadă că avea o 
stare de spirit mai bună. 

Păşind încet, astfel ca băiatul să n-o audă, 
Jessica se apropie de masă, oprindu-se imediat în 
spatele lui. Punindu-şi tava pe o masă alăturată, îl 
cuprinse cu braţele pe după git şi-l imbrăţişă cu 
putere. 

— Salut, băi, zise ea. 

Bruce se degajă nonşalant din imbrăţişare. 

— Nu acum, puiule. Deci, John, continuă el ca şi 
cum fata nici n-ar fi fost acolo, sînt în urma tipului 
cu cinşpe-patruzeci, şi-i sigur c-o să mă ia la 
următorul meu serviciu. Da' eu nu-l las să scape 
cu una cu două, aşa că-l spulber de pe teren cu 
trei aşi scurți. Să-l fi văzut ce mutră a făcut! 

— Bruce, putem sta un minut de vorbă? 

— Nu mai poa’ s-aştepte, Jess? Sint ocupat. 

— Dar, Bruce! E vorba de chimie şi... 

- Tot te mai agăţi de mizeria aia, Jess? Eu 
m-am plictisit. 

Se întoarse cu bruscheţe spre prietenii săi. 

— Deci, îi vine rindul la serviciu, şi-acuma era 
nervos de-a binelea... 

Jessica nu auzi restul spuselor lui Bruce. Avea 
gindurile prea concentrate asupra furiei ce-i creş- 
tea pe dinlăuntru. Era sigură că, dacă situaţia stă- 
tea invers, ea l-ar fi ascultat pe Bruce cu toată 
înţelegerea. Totuşi, îşi zise, într-un efort de-a se 
calma, ea ii întrerupsese conversaţia. Faptul în 
sine era grosolan. Minia, însă, îi reveni peste citeva 
momente, cu toată tăria. Era grosolan, dar.nu 
chiar atit de grosolan. Cu iuţeală, Jessica se-ntoar- 
se să-şi descarce furia pe Bruce, dar o singură 
privire spre chipul lui colţuros şi fermecător o de- 
termină să se stăpinească. Voi trece şi peste asta, 
işi spuse, oftînd. Sper. 


stă 

Jessica stătea în faţa oglinzii din baie, aplicind 
tuşele finale de machiaj. Linia pe care şi-o trasase 
în jurul gurii, cu dermatogratul roz-intens, conferea 
buzei de jos expresia aceea bosumflată pe care 
Bruce o găsea atit de atrăgătoare. Cu părul adu- 
nat în creştetul capului şi trupul parcă turnat în 
rochia neagră şi strimtă, pe care şi-o cumpărase 
special pentru acea ocazie, Jessica era seducția 
personificată — şi o ştia. 

- Dacă asta nu-i bagă lui Bruce inima-n priză, 
tipul are apă cu cuburi de gheaţă, în ioc de singe, 

îi spuse ea imaginii din oglindă. Plănuia ca în 
seara aceea să nu precupeţească nimic pentru ca 
totul să fie din nou perfect între ea şi Bruce, iar 
ținuta garanta să ofere un start rapid eveni- 
mentelor. 

După ce-şi picură o cantitate sănătoasă din co- 
lonia favorită a lui Bruce, în toate locurile potrivite, 
strinse jumătatea de duzină de cutii cu cadouri, pe 
care le ambalase cu atita grijă, şi le duse la parter, 
în antreul de la intrare. Surescitată de perspectiva 
minunatei seri, începu să aştepte sosirea priete- 
nului ei. 

După cincisprezece minute de nelinişte, ele- 
ganta maşină neagră trase în fața casei Wake- 
field. Fără a aştepta măcar semnalul claxonului, 
Jessica țişni din casă, fugind cu toată viteza spre 
maşină. 

- Bună, Bruce, îl salută ea, zimbitoare. La mulţi 
ani! 

Bruce se aplecă peste fotoliul din dreapta şi 
deschise portiera. Jessica se strecură înăuntru, cu 
pachetele în poală. 

— Astea-s pentru mine? întrebă el, într-o doară. 

— Toate-s pentru tine, sărbătoritule. 

- Excelent. Şi le aruncă nepăsător pe bancheta 
din spate. 

Nu la reacţia asta se aşteptase Jessica. 

— Nu le deschizi? 

- Mai tirziu, zise el şi o sărută uşurel pe frunte. 

intre timp, hai să ne distrăm niţel. 

O sărută din nou, de astă dată tare şi de-a 
dreptul, pe buze. 

Bosumflarea grijuliu desenată a lui Jess se 
miînji — iar amorul propriu îi fu lezat. Considera că 
Bruce ar fi putut spune cel puţin ceva despre felul 
cum arăta, înainte de a trece la cele „fizice“. 

- Nu zici nimic de rochia mea? îl întrebă. 

Bruce o măsură din cap pină-n picioare, în- 
delung, stăruitor. 

- Delicioasă, puiule. Da’ o să fii cam prea 
îmbrăcată pentru petrecere. 

— Ce petrecere? întrebă Jessica, uimită. 

— Asta-i surpriza de care-ţi spuneam. Va fi gro- 
zav, puiule. O grămadă de mincare, o grămadă de 
muzica, toată şcoala... 

- Dar credeam că vom fi numai noi doi, spuse 
Jessica, şi scinci văzindu-şi planurile de săr- 
bătorire intimă dizolvindu-se în aerul răcoros al 
serii. 

Bruce bătu în volan, chicotind. 

— Haide, Jess, pentru tine am făcut-o. Tu eşti 
aia care vrea să facă mai multe cu gaşca. Le-am 
cerut tuturor să nu-ţi spună. Credeam c-ai să te 
bucuri mult! In plus, doar nu credeai c-o să las să 
treacă neobservată ziua cind împlinesc optişpe 
ani, nu? 

— Ai spus că voiai s-o petreci cu mine, spuse 
ea încet, cu buza de jos incepind să-i tremure. O 

seară intimă. Mi-ai promis. 
— “Şi exact asta vom avea, spuse el. După 
petrecere. Ca de pildă, jos pe plajă, la o adică? 
Desprinzindu-şi mina dreaptă de pe schimbă- 
torul de viteze, o trecu peste coapsa semiaco- 
perită a lui Jessica. 


si) 


Sufrageria privată unde se ţinea petrecerea era 
deja plină aproape pină la refuz, cind sosiră Bruce 
şi Jessica. 

— Uite-l pe sărbătorit! strigă Ken Matthews. 

Urmă un cor de strigăte de „La mulţi ani!“ 

Jessica începu să cînte alături de ceilalţi, în 
timp ce-l privea pe Bruce radiind de plăcere. Era, 
vizibil, în elementul lui, era vedeta serii, iar Jessica 
avu sentimentul răscolitor că ţinea la asta mai mult 
decit la toate momentele pe care le împărtăşiseră 
vreodată ei doi, împreună. 

Dar izgoni repede gindul, cind Bruce o con- 
duse spre o masă de lingă estrada goală a or- 
chestrei. 

- Cel mai bun loc al casei, îi spuse el. Şi, 
aplecindu-se peste scaunul ei, adăugă: Trebuie să 
mă văd cu lumea. Mă-ntorc de îndată ce pot. 

In timp ce Bruce se amesteca printre oaspeţi, 
Jessica stătu singură, dindu-şi toată silința să pară 

complet neafectată de absenţa lui. Îşi scoase rujul 
din poşeta de seară, de satin negru, şi-şi retuşă 
linia buzei inferioare. Dar nu putea petrece toată 
seara aranjindu-şi machiajul şi, după citeva minute 
de examinare a conţintului poşetei, se rezemă de 
spătar, privind nerăbaătoare la mulțime. 

Gemu în adincul ei cînd Robin Wilson îşi croi 
drum spre masa ei. Bruce chiar invitase toată 
şcoala. 

— Oooh, Jessica, arăţi trăsnet! explodă Robin. 

Jessica nu se putu sili să-i returneze com- 
plimentul. îmbrăcată într-o rochie cu dungi roz şi 
albe - orizontale, nici mai mult nici mai puţin — 
Robin arăta ca reclama unei companii de vată pe 
băț. 

- Ce faci aici? întrebă Jessica, ursuză. 

- Nu mi-a venit că cred cind Bruce m-a invitat. 
A vrut să vin pentru că sint prietena ta cea mai 
bună. Nu ţi se pare că sintem ca-n rai? Toată 
lumea e aici! 

Poţi s-o mai zici o dată, spuse în sinea ei Jes- 
sica, privind spre masa unde Bruce sporovăia cu 
citeva fete din galeria de suporterițe. Le mai cre- 
dea „puicuţe cu coapse grase“? se întrebă ea. 

- Merg să văd de mincare, îi spuse Robin. Mai 
vorbim. 

Elizabeth sosi nu peste mult, cu Todd. Fu şo- 
cată să-şi vadă sora şezind de una singură. 

— Trebuie să discut cu ea, îi spuse Elizabeth lui 

Todd. 

- Eşti sigură? Prinţesa de gheaţă nu pare 
dispusă să fie deranjată, replică Todd. 

- Of, Todd, nu mai fi aşa de rău cu ea. 

Apoi, arătind spre masa cu mincăruri şi băuturi, 
de lingă fereastră, Elizabeth remarcă: 

— Uite-l pe Winston. Ce-ar fi să mergi să-i ţii 
companie? Mă-ntorc într-un minut. 

li dărui o sărutare scurtă pe obraz, înainte de-a-şi 
croi drum printre mese, spre sora ei geamănă. 

Jessica îi zimbi cu căldură, admirindu-i rochia 
albastră-lişiță, cu guler-glugă. 

— Arăţi nemaipomenit, Liz. E o petrecere mi- 
nunată, nu-i aşa? 

Elizabeth fu surprinsă s-o descopere pe Jes- 
sica atit de bine dispusă. 

— Şi eu o găsesc, reuşi ea să răspundă. 

- Da, i-am spus lui Bruce că singurul mod de a-şi 
sărbători ziua de naştere e să dea o petrecere 
pentru toată lumea. 

— Vrei să spui că ai ştiut de petrecerea asta? 
exclamă uluită Elizabeth. 

— Ei, nu tocmai, ezită Jessica. Dar mă bucură 
foarte tare. Imi place să fiu cu toţi prietenii mei. 
Oricum, mai presus de orice, voiam să arăt per- 
fectă pentru Bruce — şi cred c-am făcut o treabă 
destul de bună, nu eşti de acord? 

Elizabeth era în pragul lacrimilor, ascultind cum 
Jessica. încerca să-l justifice pe Bruce. li veni să 

dea drumul unei alte tirade furioase împotriva 
egoistului prieten al surorii ei, dar pricepu că vor- 
bele ei n-ar fi întîlnit decit o pereche de urechi 
surde. 

— Şi Bruce unde-i? întrebă ea. 

- Nu te poţi aştepta să-mi stea agăţat de braţ 
toată seara, cînd are de distrat toți musafirii ăştia, îi 
luă apărarea Jessica, scrutind sala în căutarea 
lui. 

Exact în acel moment, „The Droids“ urcară vioi 
pe scenă şi începură să-şi acordeze instrumen- 
tele. 

- Uite-l acolo! exclamă surescitată Jessica. 

Elizabeth urmări privirea surorii ei. 

— Sper să te distrezi bine astă-seară, Jess, 
spuse ea, nădăjduind că temerile ei cele mai 
negre, în privinţa lui Bruce, erau nefondate. Am de 
vorbit cu Emily. Ne mai vedem. 

După ce Emily termină să-şi potrivească ba- 
teria de tobe, Elizabeth o întrebă: 

- Ce s-a-ntimplat cu angajamentul vostru de la 
club? Credeam că-n seara asta cintaţi pe plajă. 

— S-a anulat, răspunse Emily. 

- Ce s-a-ntimplat? 

Emily clătină din cap cu tristeţe. 

- Am fost traşi în piept. Tony n-a avut niciodată 
intenţia să ne scoată-n lume. 

— II credeam cinstit. 

— Şi noi, dar se pare că Guy nu i-a verificat 

destul de serios trecutul. Tony lucra într-adevăr la 
compania aia de management despre care ne-a 
vorbit — atîta numai că l-au concediat cam la o lună 
după ce-a venit la noi. Pentru incompetenţă. 
Întimplător, îi cunoştea pe proprietarii localurilor 
ălora două, unde-am cintat, dar a reieşit că nu 
muzica era motivul pentru care s-a încurcat cu noi, 
din start. 

— Atunci, care a fost motivul? 

Emily o privi plouată. 

— | se aprinseseră călciiele după Dana, măr- 
turisi ea. De săptămini întregi o tot suna la telefon 
— scoțindu-l pe Guy din sărite — şi nu ne putea 
trece prin minte de ce. Dana nu ne-a spus nimic 
pină alaltăieri, cînd tipul a-ncercat, în sfirşit, să se 
dea la ea. l-a răspuns că n-are nici o şansă şi l-a 
poftit pe uşă afară. De-atunci, nici n-am mai auzit 
de el. 

— Nu pari prea distrusă pe chestia asta. 

— Curios, nu? Am petrecut tot acest timp lu- 
crind de ne-au sărit capacele, iar acum, că s-a 
sfirşit, ştii ce simţim? Uşurare. Mai ţii minte cind ai 
venit să ne vezi la repetiţie şi ai crezut că ne prin- 
seseşi într-o zi proastă? Aşa mergea în fiecare zi. 
Tot timpul eram cu nervii în pioneze, criticînd 
fiecare notă falsă, fiecare mişcare greşită. Nu mai 
era amuzant. După aia, am discutat şi-am căzut 
toți de acord că, dacă asta-nseamnă să ajungem 
în top, atunci pur şi simplu încă nu sintem gata 

pentru aşa ceva. Ni-i mult mai bine învirtindu-ne 
prin Sweet Valley şi cîntînd în şcoală şi la petreceri 
ca asta. 

— Deci, nu sînteți dezamăgiţi? 

— Cum să nu? răspunse Emily. Eu sînt deza- 
măgită. Dar acum, cel puțin, voi avea timp să fac 
lucrările alea la chimie pentru domnul Russo. E şi 
asta o consolare, mm? 

— Cred că ăsta-i show-business-ul, o înțepă Eli- 
zabeth. 

Intre timp, cineva observase scaunul gol de 
lingă Jessica. Era Winston. Incă mai ținea profund 
la ea şi, mai mult decit orice, voia să fie fericită. 
Cunoscind-o bine, nu-i venea să creadă că s-ar fi 
putut distra de una singură în mijlocul gloatei. 
După ce se servi cu puțin punci, porni în slalom 
prin încăpere, căutind să-şi adune curajul pentru a 
o aborda. La vremea cind se încumetă, „The 
Droids“ cintaseră citeva melodii, iar ringul de dans 
era plin de perechi. 

— Aă, domnişoara arată ca şi cum i-ar prinde 
bine un partener de dans. 

Jessica întoarse capul dinspre dansatori, unde-l 
văzuse pe Bruce intrind în ring cu Lila Fowler, 
doua oară. 

— Regret, Win, pe ăsta-l sar. 

— Am exersat mult, de cind am dansat ultima 
oară. ` 

— Bravo ţie, Win. Intotdeauna e loc de mai bine. 

— Asta-i replica mea, zise el. De fapt, e în regulă 
cît timp am spaţiu în jur, ca să-mi fac jocul de 
picioare la dansurile rapide. Vrei să vezi? 

— O să te urmăresc, spuse ea. 

- Haide, Jessica, insistă Winston. Am s-arunc 
la bătaie chiar şi citeva staturi în miini şi nişte 
roți-mari. Dar am nevoie să fii cu mine. Ce zici? 
Doar un singur dans. 

— Regret, Win, repetă ea. Bruce mi-a promis 
dansul următor, iar acesta e aproape gata. Cred 
că va trebui să-ţi faci roţile solo. 

Băiatul nu se descurajă. 

— Dar cel de după? 

— In seara asta, nu. Şi cred că acum ar fi mai 
bine să pleci, şopti ea. Bruce vine încoace şi nu-i 
va plăcea să te vadă că vorbeşti cu mine. 

— Ei, atunci să fiu scuzat că stau pe lingă 
proprietatea marelui ştab. Pe curînd, Jessica. 

Virindu-şi miinile în buzunarele blugilor, Win- 
ston se îndepărtă grăbit. li găsi pe Elizabeth şi 
Todd la bufet. 

- Soră-ta-i imposibilă, îi bodogăni el lui Eli- 
zabeth. Nu-şi dă seama că tipul ăla n-o bagă-n 
seamă? 

- Nu vă uitaţi în clipa asta, spuse Todd, dar 
sărbătoritul şi-a amintit dintr-o dată că a venit cu o 
pereche. 

Bruce îşi descheia gulerul cămăşii, apropiin- 
du-se de Jessica. 

— Ei, puiule, te distrezi bine? 

Fetei i se topi inima. 

- De minune, zise ea, acum c-ai venit aici. Stai 
jos. 

Bruce o cuprinse de umăr cu un braţ, strin- 
gind-o uşurel. 

- Măi să fie, îmi pare rău, Jessica, dar i-am 
promis Carolinei următorul dans. Inţelegi, nu-i 
aşa? p 

— Fireşte, Bruce. Ințeleg perfect, replică ea, cu 
falsă drăgălăşenie, fără ca tinărul s-o perceapă. 
Furia turbată pe care-o simţise, cind Bruce nu 
dăduse atenţie problemei ei cu domnul Russo, 
începea să revină. Ce se-ntimplă aici? se întrebă 
ea. 

Bruce, însă, n-o ignora complet. În timpul ul- 
timului dans al serii - o baladă lentă —, o ţinu în 
braţe strîns, morfolindu-i urechea. Aşa mai înțeleg, 
îşi spuse Jessica, minia începind să i se poto- 
lească. 

- Ce zici să spălăm putina de-aici, şopti Bruce. 
Devine prea oficial pentru mine. 

— Incotro, Bruce? Spre plajă? 

Băiatul chicoti. 

— Imi place cum gindeşti, puiule. Da’ mai întîi 
vreau să luăm o îmbucătură la Guido's. Mincarea 
de-aici e împuţită. 

— lti părăseşti propria petrecere? 

— Nu, puiule, iau petrecerea cu mine. 

— Sint gata cînd eşti şi tu, răspunse ea, pri- 
vindu-l în ochi cu adoraţie. 

Peste nici zece minute, amindoi stăteau cui- 
băriţi în maşina lui Bruce, parcurgind drumul 
deluros, şerpuitor, spre Guido's Pizza Palace, aflat 
în centrul oraşului, iar o caravană de maşini îi urma 
spre următorul amplasament al petrecerii. 

Gaşca lui Bruce ocupă o secţiune întreagă de 
la Guido's, local foarte popular, situat pe una din- 
tre străzile orăşelului Sweet Valley. Muzica de tono- 
mat umplea salonul, ca fundal pentru conversaţia 
dominată de nimeni altul, decit Bruce Patman. 

- Aşa că, săptămina viitoare, o duc pe frumu- 
sețea noastră la Mojave, pentru un alt raliu. Acum 
goneşte-aşa de bine, că n-am cum să pierd. 

— Ştii, tare mi-ar mai plăcea să mă uit şi eu, zise 
Jessica. Pot veni? 

— Regret, puiule, e caniculă şi mizerie. Nu ti-ar 
plăcea. 

Împingind-o într-o parte, se întoarse spre John, 
care-şi ştergea sosul după a treia felie de pizza. 
— Auzi, amice, pariezi la regionalele de tenis? 

— Aş fi un prost să pariez pe altcineva, în afară 
de tine, răspunse sec John. 

— Bruce va cîştiga, cu siguranţă, declară Jes- 
sica; dar, cu cită atenţie-i acorda el, ar fi putut 
vorbi la fel de bine pereților. 

Peste citeva minute, Elizabeth şi Todd intrară la 
Guido's. Elizabeth o privi pe sora ei, care se simţea 
vizibil omisă din discuţie, şi se întrebă cit mai dura 
pină să se deştepte, în sfîrșit. 

Vechea şi vicleana Jessica pur şi simplu nu mai 
exista. În locul ei, o domnişorică moale şi supusă îl 
privea cu adulaţie pe Bruce. Vechea Jessica nu 
s-ar fi lăsat în veci călcată astfel în picioare de un 
băiat. Şi nimeni, nici chiar Bruce Patman, nu merita 
s-o supună unei asemenea umilinţe. 

— Ken, faci ceva miine? întrebă Bruce. Tata mi-a 
dat o puşcă şi vreau s-o-ncerc. 

- Tu şi-o puşcă, Bruce? Eşti sigur că poţi trage 
cu chestia aia? 

— Oricine poate nimeri un stol de străchini de 
lut. E o puşcă de skeet 


1. Varietate de tir sportiv, folosind drept ţinte mobile discuri de 
argilă catapultate. 

- Miine, Bruce? interveni Jessica; îl simţea lu- 
necindu-i.printre degete. Credeam că fixaserăm o 
intilnire. 

— Probabil că ai încurcat zilele, Jessica, răs- 
punse el, continuind să-l privească pe Ken. Deci, 
ce zici, Ken? Miine după-amiază? 

Se uită la ceas. 

— Hop-ş-aşa, gaşcă, scuzaţi-mă, da’ am de dat 
un telefon. Vin imediat. 

Jessica îşi studie miinile, împreunate în poală, 
încordate şi părînd că aparțineau altcuiva. 

Cînd reveni, peste citeva minute, Bruce avea o 
expresie întunecată. 

- Regret, gaşcă, pentru băiatu' petrecerea s-a 
terminat. Tocmai am dat telefon acasă şi mi-a 
spus maică-mea că lu' bunica i s-a agravat boala. 
Tre' să mă duc. 

— Bruce, e îngrozitor, interveni grăbită Jessica, 
conştientă că simţea o undă de nesinceritate. Bu- 
nicii tale i-a fost foarte greu în ultima vreme. 

- Da, i-a fost. Ştiu că ţii la ea. Ascultă, mai întii 
te las pe tine acasă. 

- Nu e nevoie, strigă o voce de la masa vecină. 
Bruce se întoarse, văzind-o pe Elizabeth, care 
continuă: Todd şi cu mine o s-o ducem pe Jessica 
acasă. In fond, Bruce, adăugă ea, cu vocea în- 
groşată de-un sarcasm necaracteristic în ceea 
ce-o privea, n-aş vrea să te abaţi din drum atit 
de mult. 

Elizabeth avu impresia că Bruce a oftat de 
uşurare. 

— Mersi, Liz. Mi-ar fi mult mai uşor, aş eco- 
nomisi timp. 

— Sint convinsă, Bruce. Vii, Jessica? 

Inainte ca sora ei să poată protesta, Elizabeth 
o apucă de braţ şi o conduse spre ieşire. Jessica 
nici măcar nu avu timp să-i dea lui Bruce un sărut 
de despărțire. 

După ce o instală pe bancheta din spate a ma- 
şinii lui Todd, Elizabeth îl luă pe acesta deoparte, 
şoptindu-i: 

— Am o idee pentru care trebuie să mă ajuţi. 

- Trage. 

- Vreau să umblăm prin oraş o jumătate de 
oră. Pe urmă, inventez eu o scuză ca să ne-ntoar- 
cem aici. 

— Pentru ce? 

— Fă cum îţi spun eu, te rog. Dacă am dreptate, 
răspunsul va fi evident. 

Todd ridică din umeri, dar acceptă să-i urmeze 
planul. 


AD 


După citeva minute de tăcere în maşină, Jes- 
sica, în sfirşit, vorbi. Era furioasă pe sora ei pentru 
că o răpise de lingă Bruce. 

- Puteam merge cu el, să știi. Casa noastră e 
în drumul lui. 

- Dar bunica lui e bolnavă, Jess, remarcă Eli- 
zabeth. Sint sigură că voia să ajungă acasă cit 
putea de repede. In plus, n-a obiectat că te luăm 
cu noi. 

La jumătatea distanţei spre casa Wakefield, ca 
la comandă, Todd interveni: 

— Aă, sper că n-aveţi nimic împotrivă să facem 
un mic popas, fetelor. Tocmai mi-am amintit că 
domnul Stillman a spus că-n noaptea asta Jupiter 
şi Saturn sint vizibili lingă lună. E atit de senin, încît 
cred că i-aş putea depista. 

- Nu stiam că te interesează astronomia, Todd, 
replică Jessica. 

— A, da, de cînd am primit un telescop, la virsta 
de doişpe ani, răspunse el repede, debitind primul 
lucru care-i trecuse prin minte. 

Todd nu se grăbi, conducind maşina spre cul- 
mea colinei care domina Sweet Valley. Trase pe 
marginea drumului, cam la o jumătate de milă de 
Miller's Point, promontoriul plat care servea ca loc 
de giugiuleală pentru orăşeni. Cerul nopţii era se- 
nin precum cristalul şi puteau vedea luminile între- 
gii văi licărind dedesubt. Pe boltă, mai spre stinga, 
plutea felia lăptoasă a unei semiluni. Dar nu se 
zărea nimic care să poată trece drept Jupiter şi 
Saturn. 

- Mă plictisesc, îi spuse Jessica lui Todd, după 
cinci minute de priviri aruncate spre cer. 

— Mai lasă-mă doar citeva minute. Ştiu că-s pe 
acolo pe undeva. 

Mai trecură, însă, cinci minute şi Elizabeth putu 
vedea că Jessica n-avea să mai îndure. |! zori pe 
Todd să le ducă acasă. Mereu băiat îndatoritor, 
Todd cobori dealul cu maşina şi coti pe strada 
unde locuiau surorile Wakefield. 

Cam la un Gvartal de casa lor, Elizabeth se 
plesni peste frunte, anunţind: 

— Să vezi şi să nu crezi. Mi-am uitat cheile pe 
masă, la Guido's! 

- Te duc înapoi, propuse Todd. Chiar acum. 

— Am cheile mele, Liz, spuse Jessica. ŢI le poţi 
lua pe ale tale miine. 

- Nu, ar putea să le ia cineva. Trebuie să mi le 
iau acum. f 

- Păi, poți să mă laşi mai întii pe mine acasă, 
Todd, declară Jessica arțăgoasă. Sînt obosită. 

Dar Todd întorsese deja maşina şi revenea 
spre centrul oraşului. Jessica putu doar să spu- 
mege tăcută pe bancheta din spate. 

Dacă furia ei nu făcea deocamdată decit să 
mocnească, următoarea privelişte care o întîm- 
pină i-o învăpăie de-a binelea. Cind reveniră la 
restaurant, maşina lui Bruce era parcată chiar în 
faţă. 

Instinctele lui Elizabeth nu dăduseră greş. 

— Venim într-un minut, îi spuse ea lui Jess, în 
timp ce Todd oprea maşina în spatele celei a lui 
Bruce şi o ajuta să coboare. A, ia te uită cine-i încă 
aici! adăugă. 

Jessica nu avu nevoie de nici un îndemn. Reve- 
nindu-şi din surpriza de-a fi văzut maşina neagră, 
anunţă: 

— Vin şi eu cu tine. 

Coborise din maşină, mergind cu pas întins 
spre Guido's, înainte ca Elizabeth să fi apucat a 
rosti o vorbă. 

Cînd intrară în restaurant, cele două surori 
văzură că petrecerea continua în forţă, părind 
că numai ele plecaseră. Cu excepţia unei singure 
persoane, mai exact spus, care plecase şi re- 
venise. Numai că mai adusese cu sine un musafir. 
La aceeaşi masă cu Ken, John şi perechile lor, 
stătea Bruce - împreună cu o roşcată atrăgă- 
toare. 

Jessica sfişie din priviri masa. Preţ de-o frac- 
țiune de secundă, Elizabeth se temu că sora ei 
risca să facă un şoc, şi regretă imediat pasul dras- 
tic pe care-l făcuse pentru a-o ajuta să descopere 
adevărul. 

Dar Elizabeth îşi subestimase sora geamănă. 
Jessica nu fu absolut deloc şocată. Ceaţa care-o 
învăluise se risipi pur şi simplu, lăsînd-o acum să-l 


264 


SECRETE TANDRE 


privească pentru prima oară pe adevăratul Bruce 
Patman. In timp ce pe faţă i se furişa un zîmbet 
răutăcios, îşi elaboră fazele răzbunării. Vechea 
Jessica revenise. lar Bruce Patman avea, în sfirşit, 


s-o vadă în acţiune. 


265 


FRANCINE PASCAL 


Jessica înaintă spre masă. 

- Ei, ei, văd că nu-s singura care-a simţit o 
poftă nebună pentru încă o felie din pizza lui 
Guido. 

Bruce se albi la faţă doar auzindu-i sunetul 
vocii. _ 

— Jessica! Ce surpriză plăcută. Aă, aş vrea să 
faci cunoştinţă cu Aline Montgomery. E o... o 
prietenă de familie. 

- Prietenă? zise Jessica. Eu aş zice că arată 
mai mult a bunică. Doar ai zis că te duceai la 
bunică-ta, nu-i aşa, Bruce? 

— Mda, recunoscu el, dar... dar... 

Ignorîndu-l, Jessica îşi îndreptă atenţia spre 
roşcovană. 

— Săru' mina, bunico. Văd că ţi-ai revenit re- 
pede. Precis din cauza pizzei magice a lui Guido. 

Luă felia de pe masă, examinind-o mai îndea- 
proape. 

- Cine-ar fi crezut că pizza asta simplă poate 
transforma o cucoană bătrină şi bolnavă într-o fă- 
tucă aşa de mişto? 

Apoi se întoarse spre Bruce. 

— Şi tu, sărmane sărbătorit. Te-ai făcut aşa 
de-ngrozitor de palid. Se pare că şi ţie ti-ar prinde 
bine puţin leac miraculos de la Guido. la înghite-o, 
Bruce Patmân! 

Inainte de-a apuca să reacționeze, Bruce se 
trezi cu compoziţia zemoasă în plină mutră. 

— Şi încă un flecuşteţ, ca să te speli, spuse 
Jessica luînd o carafă cu sifon şi turnindu-i-o în 
cap. 

Bruce dădu s-o apuce de mină. 

— Hei, calmează-te, puiule! 

- Nu mă „puiza“ pe mine, Bruce, se răsti fata. 
Să nu crezi că-s atit de timpită, încit să-mi fi scăpat 
micul tău joc de astă-seară. Ei bine, am să-ţi fac o 
surpriză. S-a terminat! 

In timp ce Jessica se repezea la altă carafă cu 
sifon, aflată pe o masă din apropiere, Bruce -— în 
graba sa de-a ieşi din linia de foc — se prăvăli 

drept în cascada artificială din fundul pizzeriei. 

Imaginea celui mai eligibil liceean din Sweet 
Valley, ud leoarcă şi plin de pizza, fu prea mult 
pentru Jessica. lzbucni în chicoteli şi, curind, se 
cocoşa de ris. După un moment de tăcere împie- 
trită, restul mulţimii i se alătură. Era o experiență 
nouă pentru toţi. Nu-l mai văzuseră pe Bruce Pat- 
man umilit astfel de nimeni. 

Apoi Jessica se întoarse spre Winston, zimbi- 
toare. 

- Cred că-ţi datorez o întilnire. Să mergem. 

Luîndu-l de braţ pe băiatul surprins, îl scoase 
pe uşă, spre maşina lui. 

— Scuză-mă o secundă, Win, mai spuse ea, 
odată ajunşi afară. Pornind drept către frumoasa 
maşină neagră, adăugă: Mai am de terminat o 
trebuşoară. 

Fără alte vorbe, se-apucă să dezumile toate 
cele patru cauciucuri. Winston nu schiţă nici un 
gest s-o oprească, încintat că Bruce căpăta, în 
sfirşit, exact ceea ce merita. 

Inăuntru, după ce agitația se potolise, Todd şi 
Elizabeth ocupaseră nişte scaune goale, lîngă 
Robin. Clătinind din cap, Todd remarcă: 

- Pariez pe ce vrei că nici măcar nu-ți va mul- 
tumi pentru asta. 

Elizabeth ridică din umeri, nepăsătoare. 

- Nu contează, Todd. important e că a revenit 
vechea Jessica — şi că a avut destulă minte ca să-l 

azvirle pe Bruce Patman din viaţa ei. Pentru mine, 
mai multă mulţumire nici că se poate. 

— Scuză-mă, Liz, o întrerupse şovăitoare Robin. 
Nu vreau să te sicii, da’... 

— Sigur, Robin, ce e? _ 

— Mă-ntrebam doar... Intrunirea clubului Pi Beta 
Alpha are loc săptămina asta şi voiam să ştiu dacă 
mergi şi tu. 

- Mă-ndoiesc, răspunse Elizabeth. N-am mai 
participat la vreo întrunire de secole. Că tot veni 
vorba, uitasem cu totul despre asta. 

— Hm, ce păcat... 

Elizabeth o privi întrebătoare. 

— Ce importanţă are pentru tine dacă mă duc 
sau nu la întrunire? | 

— Ştiu că, după părerea ta, Jessica nu mi-a fost 
O prietenă foarte bună, dar întrunirea asta va do- 
vedi că-mi este o prietenă excelentă. 

— Cum? 

— Imi va propune numele pentru candidatură. 

Elizabeth ridică o sprinceană. 

— Eşti sigură? 

- Mi-a promis, zise Robin, şi e singura pro- 
misiune pe care ştiu că şi-o va ţine. 

Elizabeth îşi dorea ca Robin să nu fi avut atita 
încredere în Jessica. Era gata să parieze tot 
ce-avea că sora ei nu intenţiona deloc să-şi res- 
pecte făgăduiala. De mai multe ori decit putea ea 
ține minte, Jessica îi spusese cit de puţin cores- 

pundea fata cea durdulie cu imaginea elegantă a 
P.B.A.-ului. De ce-ar fi făcut acum o întoarcere cu 
o sută optzeci de grade, propunindu-i candida- 
tura? Elizabeth nu găsea nici un motiv, şi putea 
doar să-şi închipuie că Jessica avea să uite, cu 
comoditate, pînă cu mult timp după trecerea reu- 
niunii, moment cînd avea să dea pe-afară de scu- 
ze; scuze care lui Robin îi foloseau prea puțin. 

Dar Robin nu avea nevoie să pledeze Jessica 
pentru ea, îşi dădu seama Elizabeth. Şi, pe loc, luă 
o decizie. 

— Cred că, la urma urmei, am să mă dc la 
întrunire, spuse ea. 

Avea să fie prezentă acolo, pentru a aduna cio- 
burile, dacă Jessica îşi abandona prietena. Avea 
să propună candidatura lui Robin, iar Jessica nu 
putea face nimic ca s-o oprească. Probabil că 
avea să arunce tot clubul, cu Jess cu tot, într-un 
tărăboi teribil. Dar meritau cu toţii această pre- 
siune, îşi spuse Elizabeth, fără a-şi da seama de 
haosul pe care era gata să-l provoace. 

